Emalayalee.com - മലമ്പുഴ ഉദ്യാനപ്രകൃതിക്കൊപ്പം-2 (പ്രകൃതിയുടെ നിഴലുകള് തേടി-80: ജോര്‍ജ് തുമ്പയില്)\nമലമ്പുഴ ഉദ്യാനപ്രകൃതിക്കൊപ്പം-2 (പ്രകൃതിയുടെ നിഴലുകള് തേടി-80: ജോര്‍ജ് തുമ്പയില്)\nമലയും പുഴയും ചേര്‍ന്നാണ് മലമ്പുഴ ആയത്. കേരളത്തിലെ കാഴ്‌ചകളില് ഇങ്ങനെ മലയും പുഴയുമൊക്കെ യഥേഷ്‌ടം കാണാം. എന്നാല്, കേരളീയത നിറഞ്ഞു നില്‍ക്കുന്ന ഇവയുടെ സമൃദ്ധിയാണ് മലമ്പുഴയില് നിഴലിക്കുന്നതെന്നു പറയണം. ഡാമിന്റെ മുകളില് നിന്നാല് റോപ് വേ കാണാം. സഞ്ചാരികള് കൗതുകത്തോടെ ആര്‍ത്തുല്ലസിച്ചു നീങ്ങുന്നതു കണ്ടു. കേരളത്തില് ഇത്തരം റോപ് വേ വേറെ എവിടെയെങ്കിലുമുണ്ടോ ആവോ? എന്തായാലും, വിനോദസഞ്ചാര വകുപ്പിന്റെ ഇവിടുത്തെ ശുഷ്‌കാന്തിയെ അഭിനന്ദിക്കുക തന്നെ വേണം. തെന്നിന്ത്യയിലെ ആദ്യത്തേത് എന്നവകാശപ്പെടുന്ന റോപ്പ് വേയാണിത്. ഉദ്യാനത്തിനുമുകളിലൂടെയുള്ള ഉല്ലാസപ്രദമായ ആകാശയാത്ര സാധ്യമാക്കുന്ന റോപ്പ് വേ, കാലത്ത് 10 മുതല് ഉച്ചയ്‌ക്ക് 1മണി വരെയും, ഉച്ചകഴിഞ്ഞ് 2:30 മുതല് വൈകിട്ട് 8 വരെയും പ്രവര്‍ത്തിക്കുന്നു. മലമ്പുഴ ഉദ്യാനത്തിന്റെ മുഴുവന് സൗന്ദര്യവും ആസ്വദിക്കാനുതകുന്ന ഈ ആകാശസവാരിക്ക് 20 മിനിറ്റ് ദൈര്‍ഘ്യമുണ്ട്.\nഎന്തായാലും റോപ് വേ ഒന്നു പരീക്ഷിക്കണമെന്നു തോന്നല് ആദ്യം തന്നെ ഞാന് ഉപേക്ഷിച്ചു. അതൊക്കെ സാഹസികത ഇഷ്‌ടപ്പെടുന്നുള്ളവര്‍ക്കുള്ളതാണ്. എനിക്ക് അത്തരം ത്രില്ലിനോട് തീരെ ക്രെയ്‌സില്ല. സൗത്ത് ന്യൂജേഴ്‌സിയിലെ ജാട്‌സണ് എന്ന സ്ഥലത്ത് ഗ്രേറ്റ് അഡൈ്വഞ്ചര് എന്ന അമ്യൂസ് മെന്റ് പാര്‍ക്കില് കയറിയ അന്ന് ഞാന് പ്രതിജ്ഞ എടുത്തതാണ്. ഇനി ഇമ്മാതിരി പരിപാടിക്ക് ഞാനില്ല ! മൈസൂര്, ബാംഗ്ലൂര്, ഊട്ടി, കൊഡൈക്കനാല് ഒക്കെ പോകുന്ന ടൂര് പാര്‍ട്ടികള് ഇവിടെയൊന്ന് ഇറങ്ങിയിട്ടേ പോവൂ. സന്ദര്‍ശകര് ധാരാളമായി എത്തിയിട്ടുണ്ട്. എന്നാല് അതിന്റെ ഒരു ശബ്‌ദാനമായ അന്തരീക്ഷം എവിടെയും നിഴലിക്കുന്നതായി പോലും തോന്നിയില്ല.\nഞാന് അണക്കെട്ടിന്റെ മുകളില് നിന്നും നടന്നു തുടങ്ങി. താഴെ ഉദ്യാന ഭംഗി എന്നെ അത്രമേല് ആകര്‍ഷിച്ചു തുടങ്ങിയിരുന്നു. അണക്കെട്ടിന്റെ നിര്‍മ്മാണത്തിനു മുന്‍പ് പുന്‍പ്പാറ, ചോവങ്കാട്, ഇടുപ്പാടി, വടക്കമ്പാടം, താഞ്ഞികപള്ളം, കാരക്കാട്, തൂപള്ളം, വാരാനി, അക്കരക്കാട്, കടുക്കാംകുന്നം, ആനകുഴിക്കാട്, തമ്പുരാട്ടിപോട്ട, ആനമുക്കര, പാണ്ടിപോട്ട, തെക്കുമ്പാടം, കൊശവന് ഇടുക്ക് എന്നിങ്ങനെ ഉള്ള സ്ഥലങ്ങളായിരുന്നു ഇവിടെ. അണക്കെട്ട് നിര്‍മ്മാണത്തിനു ശേഷം ഈ സ്ഥലങ്ങളെല്ലാം തന്നെ മലമ്പുഴ എന്ന് അറിയപ്പെട്ടു.\nറിസര്‍വ്വോയറും, ഗാര്‍ഡന് ഹൗസും കാണാനുള്ള സമയം രാവിലെ 10:00 മുതല് വൈകിട്ട് 06:00 വരെ മാത്രമാണ്. റിസര്‍വ്വോയറില് ബോട്ടിങ്ങ് ആണ് പ്രധാനമായുള്ള ആകര്‍ഷണം. മീന്‍പിടുത്തം നിരോധിക്കപ്പെട്ടിരിക്കുന്ന സ്ഥലമാണിത്, എന്നിരുന്നാലും പലരും റിസര്‍വ്വോയറില് നിന്നും മീന്‍പിടിക്കുന്നുണ്ട്. ഗാര്‍ഡന് ഹൗസില് ജലകേളികള്‍ക്കായി ഒരു വിഭാഗം സജ്ജീകരിച്ചരിക്കുന്നു. കാലത്ത് പത്തുമണിമുതല് പെഡല് ബോട്ടുകളും മറ്റും വാടകയ്‌ക്ക് ലഭ്യമാണ്. ഉദ്യാനത്തോട് ചേര്‍ന്ന് നന്നായി അറ്റകുറ്റപ്പണികളും, ശുദ്ധീകരണവും മറ്റും നടത്തിവരുന്ന നീന്തല്‍ക്കുളം ഒരുക്കിയിരിക്കുന്നതു കണ്ടു. ഇങ്ങനെ പൊതുജനങ്ങള്‍ക്ക് വേണ്ടി നിര്‍മ്മിച്ചിരിക്കുന്ന നീന്തല്‍ക്കുളങ്ങള് കേരളത്തില് തന്നെ അപൂര്‍വ്വം. ചൊവ്വാഴ്‌ചകളില് ഇതു തുറന്നുപ്രവര്‍ത്തിക്കുന്നതല്ല എന്ന ബോര്‍ഡ് അതിനു സമീപം സ്ഥാപിച്ചിരിക്കുന്നതു കണ്ടു. ബാര്‍ബര്‍ഷോപ്പുകള് പോലെയാണോ നീന്തല്‍ക്കുളവും എന്നു ഏതോയൊരു സഞ്ചാരിയുടെ കമന്റ്. ഇപ്പോള് കേരളത്തില് ബാര്‍ബര്‍ഷോപ്പുകള്‍ക്ക് സണ്‍ഡേ അവധിയാക്കിയിട്ടുണ്ട് !\nഇവിടെ, കേരളത്തിലെ ആദ്യത്തെ വാട്ടര്‍തീം പാര്‍ക്കായ ഫാന്റസി പാര്‍ക്ക് മലമ്പുഴ അണക്കെട്ടിന്റെ തൊട്ടടുത്തു തന്നെയുണ്ട്. ഞാന് ഉദ്യാനത്തിന്റെ നടുവിലൂടെയുള്ള ഒറ്റയടിപ്പാതയിലൂടെ നടന്നു. നല്ല കാറ്റ്. നല്ല അന്തരീക്ഷം. ഒട്ടും മടുപ്പു തോന്നിച്ചതേയില്ല. ഉദ്യാനത്തോട് ചേര്‍ന്നുകിടക്കുന്ന മത്സ്യരൂപത്തില് നിര്‍മ്മിച്ചിട്ടുള്ള ശുദ്ധജലമത്സ്യങ്ങളുടെ പ്രദര്‍ശനകേന്ദ്രം, പാമ്പുവളര്‍ത്തല് കേന്ദ്രം, കുട്ടികള്‍ക്കായുള്ള തീവണ്ടി ഉല്ലാസത്തിനായി പ്രത്യേകം സജ്ജീകരിക്കപ്പെട്ടിരിക്കുന്നുവെന്ന് വഴിയരികില് ബോര്‍ഡ് വച്ചിരിക്കുന്നു. ആരും ഒന്നും മിസ് ചെയ്യരുതെന്ന് അധികൃതര് ആഗ്രഹിക്കുന്നു. അക്വേറിയം ഉച്ചയ്‌ക്ക് 12 മുതല് വൈകിട്ട് 8 മണിവരെ മാത്രമാണ് തുറന്നു പ്രവര്‍ത്തിക്കുന്നുത്. അവധി ദിവസങ്ങളില് ഉച്ചയ്‌ക്ക് 1 മണി മുതല് വൈകിട്ട്9വരെയും. പാമ്പുവളര്‍ത്തല് കേന്ദ്രം കാലത്ത് 8 മണിമുതല് വൈകിട്ട്6മണിവരെയാണ് പ്രവര്‍ത്തിക്കുക. പാമ്പുകളെ എനിക്ക് പൊതുവേ ഭയമാണ്. അതു കൊണ്ട് അവിടേക്ക് കയറിയുള്ള അഭ്യാസപ്രകടനം വേണ്ടെന്നു മനസ്സു കൊണ്ടു തീരുമാനിച്ചു. അതിന്റെ ബോര്‍ഡ് പോലും ഉപേക്ഷിച്ചായിരുന്നു പിന്നെ നടത്തം.\nജാപ്പനീസ് ഗാര്‍ഡന് എന്ന പേരില് തന്നെ ഇതിനിടയില് ഒരു പൂന്തോട്ടമുണ്ട്. അണക്കെട്ടിന്റെ പ്രകൃതിരമണീയതയ്‌ക്ക് മാറ്റുകൂട്ടുന്ന രീതിയില് ജപ്പാനീസ് മാതൃകയിലാണ് ഇതിന്റെ നിര്‍മ്മാണം. അതു കൊണ്ട് തന്നെ ഇതിന്റെ പേരും ജാപ്പനീസ് ഗാര്‍ഡന് എന്നാക്കി. ഒരു പേരില് എന്തിരിക്കുന്നു. കാഴ്‌ചയ്‌ക്കുള്ള ഭംഗിയിലല്ലേ കാര്യം. ഞാന് ഇതിന് ടെന് ഔട്ട് ഓഫ് ടെന് കൊടുത്തിരിക്കുന്നു. രാവിലെ 10 മുതല് ഉച്ചയ്‌ക്ക് 1 വരെയും, ഉച്ചകഴിഞ്ഞ് 2:30 മുതല് വൈകിട്ട് 8 വരെയുമാണ് ജാപ്പനീസ് ഗാര്‍ഡന് കാണികള്‍ക്കായി തുറക്കുന്നത്. ഞാന് ഉള്ളിലേക്ക് കയറിയില്ല, പകരം ഇതിനോട് ചേര്‍ന്ന് നദിക്കു കുറുകെയുള്ള തൂക്കുപാലത്തില് ഒന്നു കയറാന് തീരുമാനിച്ചു. അല്‍പ്പം കയറിയപ്പോള് തന്നെ അത് ആടുന്നതായി തോന്നി. താഴേയ്‌ക്ക് നോക്കിയപ്പോള് ജലത്തിന്റെ ഭീകരത പ്രകമ്പനം കൊള്ളിച്ചു. അതോടെ, ആവേശം നഷ്‌ടപ്പെട്ടു വേഗം തന്നെ തിരിച്ചിറങ്ങി.\nമുന്നില് ഒരു വലിയ തൂണു പോലെ കാഴ്‌ച തടസ്സപ്പെടുത്തി ടെലിസ്‌കോപ്പിക് ടവര് നിവര്‍ന്നു നില്‍ക്കുന്നു. ഇവിടെ നിന്നു നോക്കിയാല് തമിഴ്‌നാട് ഒക്കെ സുഗമായി കാണാമത്രേ. എന്നാലതൊന്നു കണ്ടിട്ടു തന്നെ കാര്യം. 40 മൈല് ദൂരം വരെയുള്ള വിഹഗവീക്ഷണം സാധ്യമാക്കുന്നുവെന്ന് എന്‍ട്രന്‍സില് എഴുതിയിട്ടുണ്ട്. ശരിയാണ്, കാഴ്‌ചയില് വളരെ അടുത്തായി തോന്നിക്കുന്ന ഏതോ ഒരു ഗ്രാമം മുന്നില് തെളിഞ്ഞു നില്‍ക്കുന്നു. എവിടെയാണെന്നു പിടികിട്ടിയില്ല. തമിഴ്‌നാട് ഗ്രാമങ്ങള് വല്ലതുമായിരിക്കും. രാവിലെ 10 മുതല് വൈകിട്ട്5വരെ ഇവിടെ കയറാന് അവസരമുണ്ട്.\nനടന്നെത്തിയത് ത്രെഡ് ഗാര്‍ഡന്റെ മുന്നിലേക്കാണ്. ചെറിയതായി ദാഹം തോന്നിയെങ്കിലും ഇതു കൂടി കണ്ടിട്ടാവാം ദാഹശമനമെന്നു നിശ്ചയിച്ചു. ഉദ്യാനത്തിന് അനുബന്ധമായി നിര്‍മ്മിക്കപ്പെട്ടതാണെങ്കിലും ഉദ്യാനത്തിന് പുറത്തായി സ്ഥിതി ചെയ്യുന്നതാണ് ത്രെഡ് ഗാര്‍ഡന്. നയനമനോഹരമായ ഈ കരവേല കുറെയേറെ ആളുകളുടെ വര്‍ഷങ്ങള് നീണ്ട നിരന്തരപരിശ്രമഫലമാണ്. എംബ്രൊയ്‌ഡറിക്കായി ഉപയോഗിക്കുന്ന വ്യത്യസ്‌തനിറങ്ങളിലുള്ള നൂലുകള് സൂചിയോ, മറ്റ് പ്രത്യേക ഉപകരണങ്ങളോ ഉപയോഗിക്കാതെയാണ് ഇത് നിര്‍മ്മിച്ചിരിക്കുന്നത്. ആന്റണി ജോസഫ് എന്ന കലാകാരനാണ് ഇത് രൂപകല്‍പ്പനചെയ്‌ത് നിര്‍മ്മിച്ചത്. നല്ലൊരു ഇളനീര് കുടിച്ചതോടെ ദാഹമകന്നു.\nഇനി റോക്ക് ഗാര്‍ഡന് കൂടി കാണണം. മടങ്ങണം. അതാണ് പ്ലാന്. തെന്നിന്ത്യയിലെ ആദ്യത്തെ റോക്ക് ഗാര്‍ഡനാണ് മലമ്പുഴയിലുള്ളതെന്ന് ബോര്‍ഡ് വച്ചിരിക്കുന്നത് കണ്ടു. ഇവിടെയും തിരക്കുണ്ട്. പദ്‌മശ്രീ നെക് ചന്ദിന്റെ മനസ്സില് വിരിഞ്ഞ മഹത്തായ ഒരു ഉദ്യാനമാണിത്. ഉപയോഗശൂന്യമായ വളപ്പൊട്ടുകളും, തറയോടുകളും, മറ്റ് പാഴ് വസ്‌തുക്കളുമാണ് ഇതിന്റെ പ്രധാന നിര്‍മ്മാണവസ്‌തുക്കള്. എന്നാല് അതൊട്ടു തോന്നുകയുമില്ല.\nമണിക്കൂറുകള് പിന്നിട്ടിരിക്കുന്നു. കാഴ്‌ചയുടെ വസന്തം കണ്ണില് നിന്നും മായാതെ തന്നെ നില്‍ക്കുന്നു. ഈ ഉദ്യാനം കേരളത്തിന്റെ സ്വകാര്യ അഹങ്കാരം തന്നെയാണ്. ഇട്ടിട്ടു പോകാന് തോന്നുന്നതേയില്ല. വിശപ്പിന്റെ ക്ഷീണം ഒഴിച്ചാല് പിന്നെയും ഊര്‍ജം ബാക്കി. മലമ്പുഴയ്‌ക്ക് ആരെയും ആകര്‍ഷിക്കുന്ന ഒരു അസാധാരണമായ വശീകരണ ശക്തിയുണ്ടെന്നു തോന്നി. അതെന്റെ കണ്ണുകളില് നിന്നും സിരകളിലേക്ക് കയറുന്നു. അവിടെ നിന്നും പടര്‍ന്ന് പടര്‍ന്ന് പറന്ന്... അങ്ങനെയങ്ങനെ..\n>>>പുഷ്‌പരഥങ്ങള് നിറഞ്ഞ മലമ്പുഴ.


കര്‍താര്‍പൂര് ഇടനാഴി ഉദ്ഘാടനം നാളെ\nനരേന്ദ്ര മോദി ഗുരുദാസ്പൂരിലെ ദേരാ ബാബ നാനാക് ഗുരുദ്വാരക്കടുത്തുള്ള ടെര്‍മിനലും ഇമ്രാന്‍ഖാന് കര്‍താര്‍പൂര് സാഹിബില് നിന്നുള്ള പാതയും ഉദ്ഘാടനം ചെയ്യും.\n08 Nov, 2019 at 03:41 PM\nസിഖ് തീർഥാടക കേന്ദ്രമായ പാകിസ്ഥാനിലെ കർതാര്‍പൂർ സാഹിബിനെ പഞ്ചാബുമായി ബന്ധിപ്പിക്കുന്ന ഇടനാഴിയുടെ ഉദ്ഘാടനം നാളെ. പ്രധാനമന്ത്രി നരേന്ദ്ര മോദി ഗുരുദാസ്പൂരിലെ ദേരാ ബാബ നാനാക് ഗുരുദ്വാരക്കടുത്തുള്ള ടെര്‍മിനല് ഉദ്ഘാടനം ചെയ്യും. പാകിസ്താനിലെ കര്‍താര്‍പൂര് സാഹിബില് നിന്നുള്ള പാത പാക് പ്രധാനമന്ത്രി ഇമ്രാന്‍ഖാന് ഉദ്ഘാടനം ചെയ്യും.\nസിഖ് മതസ്ഥാപകനായ ഗുരുനാനാക്കിന്റെ 550ആം ജന്മദിനത്തിന് മുന്നോടിയായാണ് ഇടനാഴി തീര്‍ത്ഥാടകര്‍ക്ക് തുറന്നുകൊടുക്കാന് ഇരുരാജ്യങ്ങളും ധാരണയിലെത്തിയത്. ഒരു ദിവസം 5000 തീര്‍ത്ഥാടകര്‍ക്ക് വിസയില്ലാതെ സന്ദര്‍ശനം നടത്താന് അനുമതി നല്‍കുമെന്നാണ് പാകിസ്ഥാന് പറഞ്ഞിരിക്കുന്നത്. ഗുരുദ്വാര സന്ദര്‍ശിക്കുന്നവരില് നിന്നും 20 ഡോളര് ചാര്‍ജ് ഈടാക്കാനാണ് പാക് തീരുമാനം.\nസന്ദര്‍ശനം സൌജന്യമാക്കണമെന്ന ഇന്ത്യയുടെ ആവശ്യം പാകിസ്ഥാന് തള്ളുകയായിരുന്നു. കര്‍താര്‍പൂര് ഇടനാഴിയിലൂടെയുള്ള ആദ്യ യാത്രയില് മുന് പ്രധാനമന്ത്രി മന്‍മോഹന് സിങ്, നവജ്യോത് സിങ് സിദ്ദു തുടങ്ങിയവരും പങ്കെടുക്കും.\nPakistanIndiaKartarpur Corridor project


നാടോടി ബാലികയെ ആക്രമിച്ച സംഭവം: മനുഷ്യാവകാശ കമ്മീഷൻ കേസെടുത്തു\nTue Apr 07 2020 23:08:37 GMT+0530 (India Standard Time)\nആക്രിസാധനങ്ങൾ ശേഖരിക്കുന്നതിനിടയിലാണ് പത്ത് വയസുകാരിക്ക് മര്‍ദ്ദനമേറ്റത്. സംഭവത്തിൽ സിപിഎം എടപ്പാൾ ഏരിയ കമ്മിറ്റി അംഗവും വട്ടംകുളം പഞ്ചായത്ത് മുൻ പ്രസിഡന്റുമായ സി രാഘവനെ പോലിസ്സ് അറസ്റ്റ് ചെയ്തിരുന്നു.\nSDR8 April 2019 5:49 AM GMT\nതിരുവനന്തപുരം: എടപ്പാളിൽ നാടോടി ബാലികയെ ആക്രമിച്ച സംഭവത്തിൽ സംസ്ഥാന മനുഷ്യാവകാശ കമ്മീഷൻ സ്വമേധയാ കേസെടുത്തു. മലപ്പുറം ജില്ലാ പോലിസ് മേധാവി സംഭവത്തെ കുറിച്ച് അന്വേഷിച്ച് മൂന്നാഴ്ചക്കകം വിശദീകരണം നൽകണം. കമ്മീഷൻ അംഗം കെ മോഹൻ കുമാർ മാധ്യമവാർത്തകളുടെ അടിസ്ഥാനത്തിലാണ് കേസെടുത്തത്.\nകുട്ടികൾക്ക് നേരേ വർധിച്ച് വരുന്ന അക്രമ സംഭവങ്ങൾ തടയുന്നതിന് സ്വീകരിച്ച നടപടികൾ മലപ്പുറം ജില്ലാ കലക്ടർ അറിയിക്കണമെന്നും കമ്മീഷൻ ആവശ്യപ്പെട്ടു.\nകഴിഞ്ഞ ദിവസം പട്ടാമ്പി റോഡിലുള്ള കെട്ടിടത്തിനു സമീപം ആക്രിസാധനങ്ങൾ ശേഖരിക്കുന്നതിനിടയിലാണ് പത്ത് വയസുകാരിക്ക് മര്‍ദ്ദനമേറ്റത്. സംഭവത്തിൽ സിപിഎം എടപ്പാൾ ഏരിയ കമ്മിറ്റി അംഗവും വട്ടംകുളം പഞ്ചായത്ത് മുൻ പ്രസിഡന്റുമായ സി രാഘവനെ പോലിസ്സ് അറസ്റ്റ് ചെയ്തിരുന്നു. വർഷങ്ങളായി പൊന്നാനിയിലാണ് നാടോടി കുടുംബം താമസിച്ച് വരുന്നത്.\ngirl attack edappal human rights commission


മഅ്ദനി വിഷയത്തില് നിയമസഭ ഇടപെടണമെന്ന് സാംസ്കാരിക പ്രവര്‍ത്തകര് | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nമഅ്ദനി വിഷയത്തില് നിയമസഭ ഇടപെടണമെന്ന് സാംസ്കാരിക പ്രവര്‍ത്തകര്\nPublished on Wed, 06/20/2012 - 13:44 ( 52 weeks 11 hours ago) (+)(-) Font Size\nതിരുവനന്തപുരം: അബ്ദുന്നാസിര് മഅ്ദനിയുടെ കാര്യത്തില് കേരള നിയമസഭ അടിയന്തരമായി ഇടപെടണമെന്ന് സാംസ്കാരിക പ്രവര്‍ത്തകര്. ബംഗളൂരു പരപ്പന അഗ്രഹാര ജയിലില് വിചാരണതടവുകാരനായി രണ്ട് വര്‍ഷത്തോളമായി കഴിയുന്ന മഅ്ദനിയുടെ ആരോഗ്യനില അത്യന്തം വഷളായിരിക്കുകയാണ്.\nവലതുകണ്ണിന്‍െറ കാഴ്ച പൂര്‍ണമായും ഇടതുകണ്ണിന്‍െറ കാഴ്ച ഭാഗികമായും ഇല്ലാതായി വായിക്കാനോ ആളുകളെ വ്യക്തമായി തിരിച്ചറിയാനോ കഴിയാത്ത അവസ്ഥയിലത്തെി. സെര്‍വിക്കല് സ്പോണ്ടുലോസിസ് അടക്കമുള്ള രോഗങ്ങള് മൂര്‍ച്ഛിച്ചിരിക്കുന്ന അവസ്ഥയിലുമാണ്. ഒരു കാല് മാത്രമുള്ള അദ്ദേഹത്തിന്‍െറ കാലിന്‍െറ സ്പര്‍ശനശേഷി ഇല്ലാതായിരിക്കുന്നു. ചികിത്സ ലഭിക്കാതെ പ്രമേഹം മൂര്‍ച്ഛിച്ചിരിക്കുന്നു.\nവിദഗ്ധചികിത്സ നല്‍കണമെന്ന് സുപ്രീംകോടതി വിധിച്ചിരുന്നുവെങ്കിലും കര്‍ണാടക സര്‍ക്കാര് അതിന് തയാറല്ല. കേരള നിയമസഭ ഇടപെട്ട് വിദഗ്ധ ചികിത്സ ലഭ്യമാക്കണമെന്ന് സംയുക്തപ്രസ്താവനയില് ആവശ്യപ്പെട്ടു.\nപരപ്പന അഗ്രഹാര ജയിലിലെ കോടതിയിലാണ് കേസിന്‍െറ വിചാരണ. തുറന്ന കോടതിയല്ലാത്തതിനാല് വിചാരണ സുതാര്യമല്ല. വിചാരണ നീതിപൂര്‍വമാകാന് സാധ്യതയില്ലാത്തതിനാല് ബംഗളൂരുവിലെ ഏതെങ്കിലും ഓപണ് കോടതിയിലേക്ക് മാറ്റണം. കര്‍ണാടക സര്‍ക്കാര് സുരക്ഷാപ്രശ്നം ഉന്നയിക്കുകയാണെങ്കില് പൂര്‍ണ സുരക്ഷ ഉറപ്പു നല്‍കി വിചാരണ കേരളത്തിലേക്ക് മാറ്റാന് നിയമസഭ ആവശ്യപ്പെടണം.\nവിചാരണ സുതാര്യമാക്കാനും സുപ്രീംകോടതി നിര്‍ദേശപ്രകാരം വിദഗ്ധ ചികിത്സ ഉറപ്പുവരുത്താനും നടപ്പ് സമ്മേളനത്തില് നിയമസഭ പ്രമേയം പാസാക്കണമെന്ന് സാംസ്കാരിക പ്രവര്‍ത്തകരായ സാറാ ജോസഫ്, സി.ആര്. നീലകണ്ഠന്, സിവിക്ചന്ദ്രന്, കെ.ഇ.എന്, ഫാ. എബ്രഹാം ജോസഫ്, ഒ. അബ്ദുറഹ്മാന്, ഡോ. എസ്. ബലരാമന്, ഗ്രോ വാസു, അഡ്വ. ജയശങ്കര്, കെ.പി. ശശി, ടി. പീറ്റര്, കെ.കെ. കൊച്ച്, പി. ബാബുരാജ്, കെ.കെ. ബാബുരാജ്, ശൈഖ്മുഹമ്മദ് കാരകുന്ന്, ജിയോ ജോസ്, അഡ്വ. പി.എ. പൗരന്, പി.ഐ. നൗഷാദ് എന്നിവര് ആവശ്യപ്പെട്ടു.


75000 ആളുകൾ പത്തുരൂപ ഫീസ് കൊടുത്തു സുജിത്തിന്റെ സൂര്യകാന്തി പാടം സന്ദർശിച്ചുവെന്നാണ് കരുതുന്നത് - Boolokam\nHome agriculture 75000 ആളുകൾ പത്തുരൂപ ഫീസ് കൊടുത്തു സുജിത്തിന്റെ സൂര്യകാന്തി പാടം സന്ദർശിച്ചുവെന്നാണ് കരുതുന്നത്\nബഹു. മന്ത്രി Dr.T.M Thomas Isaac ന്റെ സോഷ്യൽ മീഡിയ പോസ്റ്റ്\nസുജിത്തിന്റെ പാടത്തെ സൂര്യകാന്തി കാഴ്ച പൂർണ്ണമായും അവസാനിച്ചു. പൂവിന്റെ ഇതളുകൾ കൊഴിഞ്ഞു, വിത്തുകൾ കറുത്തു തുടങ്ങി. ഇനി അവ പറിക്കണം, എണ്ണയാട്ടണം.\nഎഴുപത്തയ്യായിരത്തോളം ആളുകൾ പാടം സന്ദർശിച്ചു കാണുമെന്നാണ് കരുതുന്നത്. 10 രൂപ ഫീസ് വച്ചിരുന്നുവെങ്കിലും അത് പിരിക്കുന്നത് അസാധ്യമാക്കിക്കൊണ്ടുള്ള ജനപ്രവാഹമായിരുന്നു. പാടത്തിനു സമീപത്തെ തെങ്ങുകൾ ചേർത്ത് കയർകെട്ടി ഉണ്ടാക്കിയ അതിരുകൾക്കു ഫലമൊന്നും ഉണ്ടായില്ല. പലപ്പോഴും പാടത്തേയ്ക്കുള്ള വഴികൾ നീണ്ട സമയം ട്രാഫിക് ബ്ലോക്കിലായി. നല്ലൊരു ശതമാനം വിഷു വെള്ളരിക്ക ചവിട്ടി മെതിച്ചുപോയി. വിഷു ആയില്ലെങ്കിലും അതിന്റെയും വിളവെടുപ്പു നടത്തി.\nസുജിത്ത് ഹോട്ടൽ മാനേജ്മെന്റ് ഗ്രാജ്യുവേറ്റാണ്. ഭാഗ്യരാജുമായി ചേർന്ന് തങ്ങളുടെ മാതൃവിദ്യാലയമായ സെന്റ് മൈക്കിൾസ് കോളേജിന്റെ അഞ്ച് ഏക്കർ തരിശു ഭൂമിയിൽ വിജയകരമായി പച്ചക്കറി കൃഷി ആരംഭിച്ചതോടെയാണ് പ്രസിദ്ധരായത്. മാരാരിക്കുളത്തെ കർഷക സംരംഭകരെക്കുറിച്ചു മാത്രം ഒരു സമാഹാരം പുറത്തിറക്കുന്നതിനു സ്കോപ്പുണ്ട്. വിത്ത് വിപണിയിൽ കേന്ദ്രീകരിക്കുന്ന ശുഭകേശൻ, പലവിധ വിപണന രീതികളിലും ശ്രദ്ധ കേന്ദ്രീകരിക്കുന്ന ഭാഗ്യരാജും, ഫിലിപ്പ് ചാക്കോയും പോലുള്ളവർ, വിവിധതലങ്ങളിലെ സംയോജിത കൃഷിക്കാർ എന്നിങ്ങനെ നീണ്ട നിരയുണ്ട്. ആലപ്പുഴ കടപ്പുറത്തു നടന്ന യൂത്ത് സമിറ്റിൽ നൂതനവിദ്യ അഥവാ ഇന്നവേഷനെ വിശദീകരിക്കാൻ ഞാൻ ഇവരെയാണ് ഉദാഹരിച്ചത്.\nസുജിത്തിന്റെ സൂര്യകാന്തി പാടം ഒരു ഇന്നവേഷനാണ്. എണ്ണയാട്ടി വരുമാനം ഉണ്ടാക്കാനായിരുന്നില്ല മുഖ്യ ഉദ്ദേശ്യം. കാഴ്ച കാണാൻ വരുന്നവരിൽ നിന്നുള്ള ഫീസായിരുന്നു. ഒരു പക്ഷെ സുജിത്ത് കോട്ടയത്തെ മലരിക്കൽ ആമ്പൽ പാടത്തെ ഓർത്തു കാണണം. എത്ര ചോർച്ചയുണ്ടായാലും സുജിത്തിന്റെ മുഖ്യവരുമാനം സന്ദർശക ഫീസ് തന്നെയായിരിക്കും. ഇതുകണ്ട് മറ്റു പലരും ഇനി കാഴ്ചപ്പാടങ്ങൾ ഉണ്ടാക്കും. ഇതാണ് ഇന്നവേഷന്റെ ഡിഫ്യൂഷൻ. അതോടെ കാഴ്ചയിൽ നിന്നുള്ള അധികവരുമാനം കുറഞ്ഞു കുറഞ്ഞ് ഏതാണ്ട് ഇല്ലാതാകും. സുജിത്തിന്റെ ഇന്നവേഷന്റെ സാധ്യത അടഞ്ഞു. ഇനി അധിക വരുമാനം ഉണ്ടാകണമെങ്കിൽ പുതിയൊരു ഇന്നവേഷൻ കണ്ടുപിടിക്കണം. ഇങ്ങനെയാണ് ഇന്നവേഷനുകൾ സമ്പദ്ഘടനയെ മുന്നോട്ടുതള്ളി നയിക്കുക.\nPrevious articleഎടോ വക്കീലേ.. പ്രാകൃതമായ ഗോത്ര സ്വഭാവം ഒക്കെ കളയാൻ സമയമായിട്ട് കാലം കുറേആയി, കോടതിവിധി കണ്ടല്ലോ അല്ലേ ?\nNext articleവാളയാർ പെൺകുട്ടികളെ ബലാത്സംഗം ചെയ്തതും കൊന്നതും അവരുടെ അമ്മയാണെന്നുകൂടി പറയാമായിരുന്നു മിസ്റ്റർ ഹരീഷ് വാസുദേവൻ\nകേന്ദ്രസഹമന്ത്രിയെക്കാണുമ്പോൾ പട്ടണപ്രവേശത്തിലെ ഒടുവിൽ ഉണ്ണികൃഷ്ണനെയാണ് ഓർമ്മ വരുന്നത്v muraleedharan


വിമര്‍ശകര്‍ക്കു കൂള് മറുപടി; താന് ഇപ്പോഴും മികച്ച ഫിനിഷര് തന്നെയാണെന്നു തെളിയിച്ച് മഹി\n15 Jan 2019 12:58 PM GMT\nവിമര്‍ശകര്‍ക്ക് ധോണിയുടെ കൂള് മറുപടിയായിരുന്നു ഓസ്‌ട്രേലിക്കെതിരേ അഡ്‌ലെയ്ഡില് നടന്ന രണ്ടാം ഏകദിനം. തുഴച്ചിലുകാരന്, മെല്ലെപ്പോക്കു കൊണ്ട് ടീമിനെ പരാജയത്തിലേക്ക് തള്ളിയിടുന്നവന്; ഇങ്ങനെ പലതരത്തില് പഴിവാക്കുകളായിരുന്നു ഒരു കാലത്ത് ലോകത്തിലെ ഏറ്റവും മികച്ച ഫിനിഷര് എന്ന വിശേഷണം പേറിയിരുന്ന ധോണിക്കെതിരേ ഉയര്‍ന്നിരുന്നത്. സിഡ്‌നിയിലെ തോല്‍വിയിലും മുന്‍താരങ്ങളും ആരാധകരും അടക്കം കുറ്റപ്പെടുത്തിയത് ധോണിയെ ആയിരുന്നു. എന്നാല് യഥാര്‍ത്ഥ ഹീറോയ്ക്ക് തന്റെ പ്രതിഭ തെളിയിക്കാന് ഒരു ദിവസം മാത്രം മതിയെന്നു വ്യക്തമാക്കിയാണ് അഡ്‌ലെയ്ഡില് മഹി ബാറ്റ് വീശിയത്. ഓസീസ് ഉയര്‍ത്തിയ 298 എന്ന സ്‌കോര് മറികടക്കാന് ഇന്ത്യക്ക് നായകന് വിരാട് കോഹ്‌ലിയുടെ മികവുറ്റൊരു സെഞ്ച്വറി സഹായകമായെങ്കിലും ഒരുപക്ഷേ തോല്‍വിയിലേക്ക് വീണുപോകുമായിരുന്ന ടീമിനെ വിജയത്തിലെത്തിച്ചത് ധോണിയുടെ അര്‍ദ്ധ സെഞ്ച്വറി ആണെന്നതില് വിമര്‍ശകര്‍ക്കുപോലും സംശയം ഉണ്ടാകില്ല. 54 പന്തില് 55 റണ്‍സ് എടുത്ത് പുറത്താകാതെ നിന്ന ധോണി ഈ ഇന്നിംഗ്‌സിലൂടെ തെളിയച്ചത് തന്റെ ഫിനിഷിംഗ് പാടവത്തിന് മങ്ങല് ഏറ്റിട്ടില്ലെന്നു കൂടിയാണ്. ഒന്നാം ഏകദിനത്തില് ഇന്ത്യയുടെ വില്ലനായിരുന്ന ജേസണ് ബെഹ്‌റെന്‍ഡ്രോഫ് അവസാന ഓവര് എറിയാന് എത്തുമ്പോള്, നേരിടാന് നില്‍ക്കുന്ന ധോണിയില് നിന്നും എത്രപേര് ആ പഴയ മഹിന്ദ്രജാലം പ്രതീക്ഷിച്ചിരുന്നുവെന്ന് അറിയില്ല. പക്ഷേ, മഹി ആ പഴയ മഹിയായി മാറിയിരുന്നു. ആറു പന്തില് ഏഴു റണ്‍സ് എന്ന നിലയില് നില്‍ക്കുമ്പോള് തന്റെ നേര്‍ക്കു കുതിച്ചെത്തിയ ബെഹ്‌റെന്‍ഡ്രോഫിന്റെ പന്ത് ആകാശത്തൂടെ ഗാലറിയില് എത്തിച്ച് ആ ട്രേഡ് മാര്‍ക്ക് ചിരി. ചങ്കിടിപ്പോടെ നിന്ന എല്ലാ ഇന്ത്യന് ആരാധകരും അതോടെ കൂള്! അടുത്ത പന്തില് സിംഗിള് എടുത്ത് കാത്തിരുന്ന വിജയവും സമ്മാനിച്ച് കാര്‍ത്തിക്കിനെയും കൂട്ടി മൈതാനം വിട്ടുപോരുമ്പോള് നാലു പന്തുകള് ബാക്കി.\nസിഡ്‌നിയില് നടന്ന ആദ്യ ഏകദിനത്തില് അര്‍ദ്ധ സെഞ്ച്വറി നേടിയെങ്കിലും 51 റണ്‍സ് എടുക്കാന് 96 പന്തുകള് നേരിട്ടെന്നു പറഞ്ഞ് ധോണിയെയാണ് ഇന്ത്യയുടെ പരാജയത്തിന് എല്ലാവരും കുറ്റപ്പെടുത്തിയത്. സെഞ്ച്വറിയുമായി കുതിച്ച രോഹിത് ശര്‍മയ്ക്ക് കൃത്യമായി സ്‌ട്രൈക്കുകള് കൈമാറാന് പോലും കഴിയാതിരുന്ന ധോണിയുടെ മെല്ലപ്പോക്ക് ടീമിന് ബാധ്യതയാണെന്നു ചൂണ്ടിക്കാട്ടി അജിത് അഗാര്‍ക്കറെ പോലുള്ള മുന്‍താരങ്ങള് രംഗത്തു വന്നപ്പോള് അതിനോട് യോജിക്കാന് നിരവധി പേരുണ്ടായിരുന്നു. ധോണിയെ മാറ്റി ഋഷഭ് പന്തിനെ കൊണ്ടുവരണമെന്നും അടുത്ത ലോകകപ്പില് ധോണിയെ കളിപ്പിക്കുന്നത് ആലോചിച്ചു വേണമെന്നൊക്കെയായിരുന്നു മുറവിളി. എന്നാല് തന്റെ ചോരയ്ക്കായി ആക്രോശിച്ചവരെയെല്ലാം നിശബ്ദരാക്കാന് മഹിയുടെ ഇന്നത്തെ ഇന്നിംഗ്‌സ് മതിയാകും.\nതന്റെ 39 ആം സെഞ്ച്വറി തികച്ച് കോഹ്ലി പുറത്താകുമ്പോള് ഇന്ത്യ വിജയത്തിന് അത്രയടുത്തൊന്നും അല്ലായിരുന്നു. പഴയ ഫോമിലേക്ക് മഹിയെത്തുന്നില്ലെങ്കില്, പതിവു തുഴച്ചില് തുടരുകയാണെങ്കില് കൈയകലത്തില് വിജയം നഷ്ടമാകുമെന്നു പ്രവചിച്ചവരാണ് കൂടുതലും. റിച്ചാര്‍ഡ്‌സന്റെ പന്തില് മാക്‌സ്വെല് കോഹ്ലിയെ പിടികൂടുമ്പോള് ഇന്ത്യയുടെ സ്‌കോര് 43.4 ഓവറില് 242 ആയിരുന്നു. വിജയത്തിലേക്ക് വേണ്ടിയിരുന്നത് 26 ബോളില് 57 റണ്‍സ്. ആറ് വിക്കറ്റുകള് കൈയിലുണ്ടെങ്കിലും ബോളും റണ്‍സ് തമ്മിലുള്ള അന്തരം തീരെ ചെറുതായിനാല് അതിനനുസരിച്ച് ബാറ്റി വീശിയെങ്കില് മാത്രമെ കാര്യമുണ്ടായിരുന്നുള്ളു. അവിടെയാണ് മഹി തന്റെ പരിചയ സമ്പത്ത് ഉപയോഗിച്ചത്. അവസരത്തിനൊത്ത് ബാറ്റ് വീശാനുള്ള കഴിവ് കൈമോശം വന്നിട്ടില്ലെന്നു തെളിയിച്ചായിരുന്നു പിന്നീട് ധോണി കളത്തില് നിന്നത്. കാര്‍ത്തിക്കിനൊപ്പം ചേര്‍ന്ന് അമ്പത് റണ്‍സ് കൂട്ടുകെട്ടുണ്ടാക്കുമ്പോള് ധോണി തന്റെ വേഗത ഒട്ടും കുറച്ചിരുന്നില്ല. കൃത്യസമയത്ത് ആ ബാറ്റില് നിന്നും ഉയര്‍ന്ന സിക്‌സുകളും ഇന്ത്യക്ക് പരമ്പര സമനിലയില് എത്തിക്കുന്നതിന് സഹായമായി. ഒടുവില് ആ പതിവ് പുഞ്ചിരിയുമായി മൈതാനം വിട്ടുപോരുമ്പോള് മഹി പറയാതെ പറഞ്ഞ കാര്യം, തന്നെ എഴുതി തള്ളാന് വരട്ടെ എന്നു തന്നെയായിരുന്നിരിക്കണം.\nadelaide india australia cricket ms dhoni team india virat kohli


സഞ്ചാരികളെ മാടിവിളിച്ച് കാരാപ്പുഴ വിനോദസഞ്ചാര കേന്ദ്രം – Chandrika Daily\nBy chandrika Wednesday June 28, 2017 17:44 pm\nസഞ്ചാരികളെ മാടിവിളിച്ച് കാരാപ്പുഴ വിനോദസഞ്ചാര കേന്ദ്രം\nകല്‍പ്പറ്റ: വയനാട്ടിലെ പരിസ്ഥിതി സൗഹൃദ വിനോദസഞ്ചാര കേന്ദ്രംമായി ‘കാരാപ്പുഴ’ വികസിക്കുന്നു. മെയ് 21ന് ആദ്യഘട്ടം ഉദ്ഘാടനം നടന്ന കാരാപ്പുഴ വിനോദസഞ്ചാര കേന്ദ്രത്തില് നിരവധി സന്ദര്‍ശകരാണ് എത്തുന്നത്. ജലവിഭവ…\nകല്‍പ്പറ്റ: വയനാട്ടിലെ പരിസ്ഥിതി സൗഹൃദ വിനോദസഞ്ചാര കേന്ദ്രംമായി ‘കാരാപ്പുഴ’ വികസിക്കുന്നു. മെയ് 21ന് ആദ്യഘട്ടം ഉദ്ഘാടനം നടന്ന കാരാപ്പുഴ വിനോദസഞ്ചാര കേന്ദ്രത്തില് നിരവധി സന്ദര്‍ശകരാണ് എത്തുന്നത്. ജലവിഭവ വകുപ്പിനു കീഴിലാണ് കാരാപ്പുഴ വിനോദസഞ്ചാര കേന്ദ്രം. പ്രകൃതിദൃശ്യങ്ങളും റോസ് ഉദ്യാനവും ജലസേചന പദ്ധതിയുടെ ഭാഗമായ അണക്കെട്ടുമാണ് കാരാപ്പുഴയിലേക്ക് സന്ദര്‍ശകരെ ആകര്‍ഷിക്കുന്നത്.\nഅണക്കെട്ടിനടുത്ത് ഫിഷറീസ് വകുപ്പ് സ്ഥാപിച്ച പബ്ലിക് അക്വേറിയമാണ് മറ്റൊരു ആകര്‍ഷണം. 12.5 ഏക്കറിലാണ് പനിനീര്‍പ്പൂക്കളുടെ ഉദ്യാനം. 400ല് പരം ഇനങ്ങളിലായി 5000 ഓളം റോസ് ചെടികളാണ് ഉദ്യാനത്തിലുള്ളത്.\nകാരാപ്പുഴയില് വിനോദസഞ്ചാരത്തിനു യോജിച്ച 100 ഏക്കര് സ്ഥലമാണ് ഉള്ളത്. ഇതില് ഏകദേശം 20 ഏക്കര് ഉപയോഗപ്പെടുത്തി 7.21 കോടി രൂപ ചെലവിലാണ് ആദ്യഘട്ടം പ്രവൃത്തികള് പൂര്‍ത്തിയാക്കിയത്. റോസ് ഗാര്‍ഡനു പുറമേ ആംഫി തിയറ്റര്, ടൂറിസ്റ്റ് അറൈവല് കം ഫസിലിറ്റേഷന് സെന്റര്, പാത്ത് വേ, കുട്ടികളുടെ പാര്‍ക്ക്, റെസിബോ, സുവനീര് ആന്‍ഡ് സ്‌പൈസ് സ്റ്റാള്, വാട്ടര് ഫൗണ്ടന്, ബയോഗ്യാസ് പ്ലാന്റ്, പാര്‍ക്കിംഗ് ഏരിയ, ബാംബു ഗാര്‍ഡന്, ലൈറ്റിംഗ്, ലാന്‍ഡ് സ്‌കേപ്പിംഗ്,ടോയ്‌ലറ്റ് തുടങ്ങിയവയാണ് പ്രഥമഘട്ടത്തില് യാഥാര്‍ഥ്യമാക്കിയത്. രണ്ടാംഘട്ടം പ്രവൃത്തികള്‍ക്കായി നാല് കോടി രൂപ ടൂറിസം വകുപ്പ് അനുവദിച്ചിട്ടുണ്ട്. സോളാര് ബോട്ടിംഗ്, വാച്ച് ടവര്, ശലഭോദ്യാനം, കുട്ടികളുടെ സ്വിമ്മിംഗ് പൂള് എന്നിവയാണ് രണ്ടാംഘട്ടത്തില് ആസൂത്രണം ചെയ്തിരിക്കുന്നത്.\nഫണ്ട് ലഭിക്കുന്ന മുറയ്ക്ക് രണ്ടാംഘട്ട പ്രവൃത്തികളും പ്രാവര്‍ത്തികമാക്കുതോടെ കാരാപ്പുഴയിലേക്ക് സഞ്ചാരികളുടെ പ്രവാഹം തന്നെ ഉണ്ടാകുമൊണ് ജലവിഭവ വകുപ്പ് അധികതൃതരുടെ അനുമാനം. ജില്ലയെ സംബന്ധിച്ചിടത്തോളം ടൂറിസം വികസനത്തില് വലിയ പ്രാധാന്യമുള്ള പാതയാണിത്. എടക്കലിലേക്ക് ലോകത്തിന്റെ പല ഭാഗങ്ങളില്‍നിു അനേകം ആളുകളാണ് വരുന്നത്.\nഅതിനാല് ത്തന്നെ ഏറെ ഗുണം ചെയ്യുതാണ് കാരാപ്പുഴയെ എടക്കലുമായി ബന്ധിപ്പിക്കുന്ന പാത.\nCategories: Culture, More, Views Tags: karapuza, tourist center, vayanad-kalpatta


‘കാലന്റെ’ കുരുക്കിൽ വീണു... രക്ഷിക്കാൻ ‘മാലാഖമാർ’... | road safety campaign\n‘കാലന്റെ’ കുരുക്കിൽ വീണു... രക്ഷിക്കാൻ ‘മാലാഖമാർ’...\nFeb 11, 2019, 07:08 AM IST\nറോഡ് സുരക്ഷാ വാരാചരണത്തിൽ ബോധവത്കരണവുമായി മോട്ടോർവാഹന വകുപ്പ്\nമോട്ടോര്‍വാഹന വകുപ്പ് തൃപ്പുണിത്തുറയില് നടത്തിയ റോഡ് സുരക്ഷാ ബോധവത്കരണ പരിപാടിയില് നിന്ന്\nതൃപ്പൂണിത്തുറ: ഹെൽമെറ്റില്ലാതെ ഇരുചക്രവാഹനം ഓടിച്ചുവന്ന് ‘കാലന്റെ കുരുക്കിൽ’ വീണു, ‘മാലാഖമാരു’ടെ കാരുണ്യത്താൽ വീണ്ടും ജീവിതത്തിലേക്ക്... റോഡ് സുരക്ഷാ വാരാചരണത്തിന്റെ ഭാഗമായി തൃപ്പൂണിത്തുറ സ്റ്റാച്യു കവലയിൽ മോട്ടോർവാഹന വകുപ്പ് നടത്തിയ ബോധവത്കരണ പരിപാടി ശ്രദ്ധേയമായി. ഹെൽമെറ്റ് ധരിക്കാതെ ഇരുചക്രവാഹനങ്ങൾ ഓടിച്ചു വന്നവരെയും സീറ്റ്ബെൽറ്റിടാതെ കാർ ഓടിച്ചു വന്നവരെയുമാണ് ‘കാലന്റെ’ വേഷത്തിൽ നിന്നയാൾ പിടികൂടിയത്.\nകൈയിലെ കയർക്കുരുക്ക് വാഹനയാത്രികരുടെ കഴുത്തിലിട്ടശേഷം ‘എന്റെ കൂടെ പോരുന്നോ’ എന്ന് ‘കാലൻ’ ചോദിക്കുന്നു. ഈ സമയം ‘മാലാഖമാരുടെ’വേഷത്തിൽ നിന്നിരുന്ന രണ്ട് പെൺകുട്ടികൾ ഒരുതവണ ക്ഷമിച്ചേക്കൂ എന്ന് കാലനോട് അഭ്യർഥിക്കും. കാലൻ കയറ് മാറ്റുകയും ഹെൽമെറ്റും സീറ്റ്ബെൽറ്റുമൊക്കെ ധരിക്കേണ്ടതിന്റെ ആവശ്യകത മാലാഖമാർ വാഹന യാത്രികരെ പറഞ്ഞ് ബോധ്യപ്പെടുത്തിക്കൊടുത്ത് പറഞ്ഞുവിടുകയുമായിരുന്നു.\nഹെൽമെറ്റും സീറ്റ്ബെൽറ്റുമൊന്നും ധരിക്കാതെ വാഹനങ്ങൾ ഓടിക്കുന്നവർക്ക് അതുമൂലമുണ്ടാകാവുന്ന ദോഷങ്ങൾ വളരെ എളുപ്പം മനസ്സിലാക്കിക്കൊടുക്കുന്നതായിരുന്നു ഈ രീതിയിലെ ബോധവത്കരണം. കാഴ്ചക്കാരായി ഒട്ടേറെ ആളുകളും കൂടി.\nതൃപ്പൂണിത്തുറ ജോയിന്റ് ആർ.ടി.ഒ. ടി.എം. ജെർസൺ, എം.വി.ഐ.മാരായ സെയ്ഫിലാൽ, ടി.എക്സ്. ജോയി, അസി. എം.വി.ഐ.മാരായ ബിജോയ് പീറ്റർ, ബ്രൈറ്റ് ഇമ്മാനുവൽ, എസ്. ഗോപി എന്നിവർ നേതൃത്വം നൽകി.\nജനത്തിന്റെ ഉറക്കംകെടുത്തി നഗരസഭയുടെ ‘കൊതുകുവളർത്തൽ’\nമെട്രോയിൽ കയറി, ലുലു മാളിലെ കാഴ്ചകണ്ട്...


ആടിയും വേടനും നാടുകാണാനെത്തുന്ന കണ്ണൂരിലെ മഴക്കാലത്ത്... | Adiyum Vedanym| Kannur Travel| Kannur Tourism| Karkkidakam Travel| Mathrubhumi Yathra| Theyyam\nJul 19, 2020, 06:23 PM IST\nപെരുമഴക്കാലത്തിന്റെ വറുതിയുടെ നാളുകളെ തരണം ചെയ്യുവാനായി പൂര്‍വ്വികര് കൊണ്ടുവന്ന ആചാരത്തിന്റെ വഴിയിലൂടെ പുതുതലമുറയും നടക്കുന്നതിന്റെ കാല്പാടുകള് പിന്തുടര്‍ന്ന് ഞങ്ങളും.\n# എഴുത്ത്: സതീഷ് കരിപ്പടത്ത്/ ചിത്രങ്ങള്: സജീഷ് ആലുപറമ്പില്\nകര്‍ക്കടകമഴയുടെ രൗദ്രതാളം ഉള്ളില് പെരുങ്കളിയാട്ടത്തിന്റെ ഓര്‍മ്മകള് ഉണര്‍ത്തിയ ഒരു പ്രഭാതം. കഴിഞ്ഞ സീസണില് വിവിധ കാവുകളില് നിന്നും കണ്ട് തെയ്യങ്ങള് മനസ്സിന്റെ ഫ്രെയ്മില് ഇന്നും മിഴിവാര്‍ന്ന ചിത്രങ്ങളായി നിറയുന്നു. കണ്ണൂരിലെ കാവുകളുണരുവാന്, തെയ്യക്കോലങ്ങള് കെട്ടിയാടുന്ന കാഴ്ചകള് പകര്‍ത്തുവാന് ഇനിയും രണ്ടു മാസം കൂടെ കാത്തിരിക്കണം. പൂരത്തിന്റെ നാട്ടില് നിന്നും ആദ്യമായി കണ്ണൂരിലെത്തിയതും തെയ്യം എന്ന മഹത്തായ കലയുടെ കൗതുകങ്ങളില് മനസ്സുടക്കിയതും തികച്ചും യാദൃശ്ചികം. ഓര്‍മ്മകളുടെ കാവുകളിലേക്കും തിറയാട്ടങ്ങളിലേക്കും ഊളിയിടുവാന് തുടങ്ങുമ്പോഴാണ് യാദൃശ്ചികമായി കണ്ണൂരില് നിന്നും ബിജുവിന്റെ വിളി.\nകര്‍ക്കടകത്തിലെ കുഞ്ഞു ദൈവങ്ങളെ കാണുവാന് വരുന്നുണ്ടോ? ക്ഷേത്രങ്ങളില് തെയ്യങ്ങള് കെട്ടിയാടുന്നതിനു പകരമായി ആടിയും വേടനും കെട്ടുന്നത് കുട്ടികളാണ്. ബിജുവിന്റെ ചോദ്യത്തിനു ഉത്തരം വൈകിയില്ല. എങ്കില് പോരു കൂടെ ഫോട്ടോഗ്രാഫറെയും വിളിച്ചേക്ക്.' അങ്ങനെ കണ്ണൂരില് എത്തി.\nആ സായാഹ്നത്തില് മാടായിപ്പാറയിലൂടെ നടക്കുമ്പോള് നൂലു പോലെ മഴ പെയ്യുന്നുണ്ടായിരുന്നു. അസ്തമയ സൂര്യന് ശുഭയാത്ര നേര്‍ന്ന് തിരിച്ച് സുഹൃത്തിന്റെ വീട്ടിലേക്ക്. മലബാറുകാരുടെ തനത് രുചിയാസ്വദിച്ചുകൊണ്ടുള്ള അത്താഴം കഴിഞ്ഞ് നേരത്തെ കിടന്നു. ജനാലക്കപ്പുറത്തെ കനത്ത മഴയുടെ സാന്നിധ്യം നാളെ വേടന് ഉണ്ടാകുമോ എന്ന ആശങ്ക ഉള്ളില് ഉണര്‍ത്തി. അതിരാവിലെ എണീറ്റപ്പോള് വലിയ ആശ്വാസം, മഴയില്ല. കുട്ടിത്തെയ്യങ്ങള് വീടുകളിലേക്ക് പോകുവാന് തുടങ്ങിയാല് പിന്നെ കണ്ടെത്തുക അല്പം ബുദ്ധിമുട്ടാണെന്ന് ബിജു ഓര്‍മ്മിപ്പിച്ചിരുന്നു. അതിനാല് വേഗം പുറപ്പെട്ടു. മലയ വിഭാഗത്തില്‍പ്പെട്ടവരാണ് വേടന് കെട്ടുന്നത്. ഞങ്ങള് താമസിക്കുന്നതിനു സമീപത്തുള്ള വീട്ടിലേക്ക് ചെല്ലുമ്പോള് ഒരു കൗമാരക്കാരനില് മുഖത്തെഴുത്ത് നടത്തികൊണ്ടിരിക്കുന്നു. വളരെ ശ്രദ്ധാപൂര്‍വ്വമാണ് അത് ചെയ്യുന്നത്. ചുവപ്പും മഞ്ഞയും വെള്ളയും കറുപ്പുമാണ് നിറക്കൂട്ടുകള്. ചുവന്ന ഉടുത്തുകെട്ടും ചെറിയ കിരീടവും തലപ്പാളിയും മാലയും ചട്ടയുമടങ്ങുന്നതാണ് ചമയങ്ങള്.\nആ വേഷപകര്‍ച്ച കൗതുകം ഉണര്‍ത്തി. ചിട്ടപ്രകാരം ചമയങ്ങള് എല്ലാം പൂര്‍ത്തിയായിരിക്കുന്നു എന്ന് ഉറപ്പുവരുത്തി. ഇനി ക്ഷേത്രത്തിലേക്ക്.\nപച്ച വിരിച്ചു നില്‍ക്കുന്ന വയലുകള്‍ക്കിടയിലൂടെ ഒറ്റച്ചെണ്ടയുടെ അകമ്പടിയോടെ ചുവപ്പ് നിറമാര്‍ന്ന കുഞ്ഞു\nതെയ്യത്തിന്റെ കൈമണി കിലുക്കിയുള്ള വരവ്. മനോഹരമായ ഒരു ഫ്രെയിമിലേക്ക് പകര്‍ത്തിക്കൊണ്ട് അവര്‍ക്കൊപ്പം നടന്നു. യാത്രക്കിടെ ആടിയും വേടനും കെട്ടിയാടുന്നതിന്റെ പുരാണത്തോളം നീളുന്ന ചരിത്രത്തെ അവര്‍ക്കൊപ്പം ഉണ്ടായിരുന്ന രാമചന്ദ്രന് പണിക്കര് പറയുവാന് തുടങ്ങി. 'വനപര്‍വ്വകാ ലത്ത് പാശുപതാസ്ത്രത്തിനായി പരമശിവനെ ഉഗ്രതപസ്സ് ചെയ്യുകയായിരുന്നു അര്‍ജ്ജുനന്. അര്‍ജ്ജുനന്റെ തപസ്സിനെ പരീക്ഷിക്കുവാനായി സാക്ഷാല് പരമശിവന് പാര്‍വ്വതീദേവിയോടൊപ്പം കിരാത വേഷം പൂണ്ട് അവതരിച്ചു. ആ സമയത്ത് അവിടെ ഒരു കാട്ടുപന്നി എത്തിപ്പെട്ടു. അര്‍ജ്ജുനന് അതിനെ അമ്പെയ്ത്, അതേസമയം വേടനും അമ്പെയ്തിരുന്നു. കാട്ടുപന്നിയുടെ വേഷം ധരിച്ച മൂകന് എന്ന അസുരന് ആയിരുന്നു. അത്. വേടനും അര്‍ജ്ജുനനും പന്നിയില് അവകാശം ഉന്നയിച്ചു. ഇരുവരും തമ്മില് തര്‍ക്കവും അത് യുദ്ധത്തിലേക്കും വഴിമാറി. വേടനെ വിജയിക്കുവാനായി അര്‍ജ്ജുനന് പരമശിവനെ ഭജിച്ചു കൊണ്ട് സമീപത്തുണ്ടായിരുന്ന ശിവലിംഗത്തില് പുഷ്പാര്‍ച്ചന നടത്തി. താന് ശിവഭഗവാന് അര്‍പ്പിക്കുന്ന പുഷ്പങ്ങള് വേടന്റെ കാല്‍ക്കലാണ് ചെന്നു വീഴുന്നതെന്ന് അര്‍ജ്ജുനന് ശ്രദ്ധിച്ചു. തുടര്‍ന്ന് വേടന് ശിവഭഗവാനാണെന്ന് മനസ്സിലാക്കിയ അര്‍ജുനന് ക്ഷമ യാചിച്ച് അദ്ദേഹത്തെ സ്തുതിക്കുവാന് ആരംഭിക്കുന്നു. സംപ്രീതനായ ഭഗവാന് പാശുപതാസ്ത്രം അര്‍ജ്ജുനന് നല്‍കുകയും ചെയ്തു. ഇതിന്റെ സ്മരണാര്‍ഥമാണ് ഇന്നും കുട്ടിത്തെയ്യങ്ങള് അരങ്ങേറുന്നത്. വേടനായി പരമശിവനേയും ആടിയായി പാര്‍വ്വതിയേയും ഗളിഞ്ചനായി അര്‍ജ്ജുനനേയുമാണ് സങ്കല്പ്പിക്കുന്നത്. ഗളിഞ്ചന് സങ്കല്പം കണ്ണൂര് ജില്ലയില് കുറവാണെങ്കിലും, കാസര്‍കോട് ജില്ലയിലെ ചില ഭാഗങ്ങളിലുമുണ്ട്. ചരിത്രപരമായി നോക്കുമ്പോള് പഞ്ഞമാസമായി അറിയപ്പെടുന്ന കര്‍ക്കടകത്തില്, പണ്ടു കാലത്ത് ഇതര തൊഴിലുകളില് ഏര്‍പ്പെടാതെ തെയ്യം കെട്ടുന്ന സമുദായക്കാര്‍ക്ക് കടുത്ത ദാരിദ്ര്യം ആയിരിക്കും. ദാരിദ്ര്യം മറികടക്കുവാന് അവര് ആടിയുടെയും വേടന്റെയും രൂപത്തില് വേഷമണിഞ്ഞ് വീടുകളിലെത്തും. വീട്ടുകാര് നല്‍കുന്ന അരിയും ദക്ഷിണയുമാണ് പഞ്ഞമാസത്തിന്റെ വറുതിയില് അവര്‍ക്ക് ആശ്വാസമാകുന്നത്.\nഓരോ ദേശത്തിനും അധികാരം ചാര്‍ത്തി നല്‍കിയിട്ടുള്ള ജന്മിമാരാണ് കോലധാരികളെ നിശ്ചയിക്കുക. രണ്ടു വ്യത്യസ്ത സമുദായങ്ങളില് പെട്ടവരാണ് കോലം ധരിക്കുക. ആടിവേഷം കെട്ടുക വണ്ണാന് സമുദായത്തിലെ കുട്ടികളാണ്. വേടനായി മലയസമുദായത്തിലെ കുട്ടികളും. മലയ സമുദായത്തിലെ വേടന് കര്‍ക്കിടകം ഏഴുമുതലും വണ്ണാന് സമുദായത്തിലെ ആടി കര്‍ക്കടകം പതിനേഴ് മുതലുമാണ് സജീവമാകുക. നാട്ടിടവഴിയിലൂടെ ഉള്ള നടത്തത്തിനും പറച്ചിലിനും ഇടയില് ഇടക്കിടെ ക്യാമറ ക്ലിക്കുകള്‍ക്കും ഇടം കണ്ടെത്തി. ആകാശത്തോളം ഉയര്‍ന്ന് കുടവിരിച്ചു നില്‍ക്കുന്ന ആല്‍മരത്തിനു കീഴെ മേല്‍ക്കൂര പോലും പച്ച പുതച്ചു നില്‍ക്കുന്ന കുളപ്പുറത്ത് കാവ് ക്ഷേത്രത്തിലെത്തി യാത്ര. ക്ഷേത്ര കവാടത്തില് നിന്ന് പ്രാര്‍ഥന നടത്തി പൂജിച്ച മാല ധരിച്ചു വീടുകളിലേക്കുള്ള യാത്ര തുടങ്ങി. ആദ്യം എത്തിയത് പഴമയുടെ പ്രൗഢി നിലനില്‍ക്കുന്ന വരണക്കോട് ഇല്ലത്താണ്. മുറ്റപ്രകാരം ചാണകം മെഴുകിയ മുറ്റത്ത് വീട്ടുകാര് ഭക്ത്യാദരപൂര്‍വ്വം കുട്ടിത്തെയ്യത്തെ സ്വീകരിക്കുന്നു. കത്തിച്ച വിളക്കിനേയും ആവണപ്പലകയില് അരിനിറച്ച നാഴിയേയും വണങ്ങി വേടനെ മുന്നില് നിര്‍ത്തി ഒറ്റച്ചെണ്ട കൊട്ടി സഹായികള് പാട്ടു പാടുന്നു. കിരാത വേഷം പൂണ്ട് അര്‍ജ്ജുനനെ പരീക്ഷിക്കാനെത്തിയ പരമശിവന്റെ കഥയാണ് ഈ പാട്ടില് ഉള്ളത്. ഇതിനനുസരിച്ച് കുട്ടിത്തെയ്യം മുന്നോട്ടും പിന്നോട്ടും കൈമണി കിലുക്കി കലാശം വെക്കുന്നു.\nഒടുവില് വിശ്വാസപ്രകാരം പിച്ചള കിണ്ണത്തില് കരി കലക്കിയ കറുത്ത ഗുരുസി തെക്കോട്ട് ഉഴിഞ്ഞ് മറിക്കുന്നു. മഞ്ഞളും നൂറും ചാലിച്ച ചുവന്ന ഗുരുസി മറിച്ച് വീടും പരിസരവും 'ചേട്ടയെ (ജ്യേഷ്ഠാഭഗവതിയെ) അകറ്റി പരിശുദ്ധമാക്കുന്നു. നെല്ലും അരിയും ദക്ഷിണയും സ്വീകരിച്ച് കൂട്ടിത്തെയ്യം അടുത്ത വീട്ടിലേക്ക് യാത്രതിരിക്കുന്നു. പെരുമഴക്കാലത്തിന്റെ വറുതിയുടെ നാളുകളെ തരണം ചെയ്യുവാനായി പൂര്‍വ്വികര് കൊണ്ടുവന്ന ആചാരത്തിന്റെ വഴിയിലൂടെ പുതുതലമുറയും നടക്കുന്നതിന്റെ കാല്പാടുകള് പിന്തുടര്‍ന്ന് ഞങ്ങളും. ഒടുവില് കണ്ണൂരില് നിന്നും മടങ്ങുമ്പോള് മനസ്സും ക്യാമറയും നിറയെ കുട്ടിത്തെയ്യങ്ങളുടെ മനോഹരമായ ദൃശ്യങ്ങളും ഒപ്പം ഒറ്റച്ചെണ്ടയുടെ പതിഞ്ഞ താളത്തില് കേട്ട പാട്ടിലെ പുരാവൃത്തവും.\nContent Highlights: Adiyum Vedanym, Kannur Travel, Kannur Tourism, Karkkidakam Travel, Mathrubhumi Yathra\nടൂറിസ്റ്റുകളുടെ സ്‌നേഹതീരമാണ് വര്‍ക്കല. അറബിക്കടല് താലോലമാട്ടുന്ന തങ്കത്തൊട്ടില്. ..


ബാലവാടി: November 2009\n14 നവംബർ 2009\nപേടിക്ക് 20 വയസ്സ്..!\nബോളര്‍മാരുടെ പേടിക്ക് 20 വയസ്സ്..!\nഒരിക്കലും മറക്കാനാവാത്തത് :\nഷാര്‍ജ - ഓസീസിനെതിരെ തുടര്‍ച്ചയായി രണ്ട് സെഞ്ച്വറികള് - ഒന്ന് ടീമിനെ ഫൈനലില് എത്തിക്കാനും, അടുത്തത് കപ്പ് നേടാനും.. ഇതിനു ശേഷം ഷെയ്ന് വോണ് സച്ചിനെ പേടിച്ച് ഉറങ്ങാതിരുന്നിട്ടുണ്ട് എന്നൊരു കഥ കേള്‍ക്കുന്നു..!\nഷാര്‍ജ - ഹെന്‍റി ഒലോങ്കയുടെ അഹങ്കാരം തീര്‍ത്ത “തല്ല്”.. അന്ന് വിരമിച്ച ഒലോങ്ക പിന്നെ മാസങ്ങള്‍ക്ക് ശേഷമാണ് വീണ്ടും കളി തുടങ്ങിയത്. അതിനു ശേഷം ഇന്ത്യയില് പരമ്പരയ്ക്കെത്തിയ കക്ഷിയെ വീണ്ടും “കൈകാര്യം ചെയ്ത്“ എന്നന്നേക്കുമായി ഗ്രൌണ്ടില് നിന്നും ഓടിച്ചു!\n2003 ലോകകപ്പ് - പാകിസ്ഥാനുമായുള്ള മത്സരം. അക്തറിനും വാഖറിനും കണക്കിനു കൊടുത്തു. അന്നൊരു സെഞ്ച്വറി കിട്ടിയില്ല എന്നത് ഇന്നും സങ്കടമുണ്ടാക്കുന്നു. ഇടയ്‌ക്ക് കാലില് പേശിവലിവ് വന്നിരുന്നു. അതുകൊണ്ട് മാത്രം അന്ന് അവന്മാര് കൂടുതല് വാങ്ങാതെ രക്ഷപ്പെട്ടു..\n1993 ഹീറോ കപ്പ് (വര്‍ഷം കൃത്യമാണൊ എന്നോര്‍മ്മയില്ല) - വെസ്റ്റ് ഇന്റീസുമായുള്ള മത്സരത്തില് അടിച്ചു തകര്‍ത്തിരുന്ന ബ്രയാന് ലാറയെ ബോള്‍ഡ് ആക്കിയത്. സ്റ്റമ്പ് കറങ്ങി കറങ്ങി പോയത് ഇപ്പോഴും ഓര്‍ക്കുന്നു. അത് പോലെ സൌത്ത് ആഫ്രിക്കയുമായുള്ള കളി. അവസാന ഓവറില് ജയിക്കാന്6റണ്‍സ് വേണ്ടപ്പോള്, അതും ബ്രയാന് മക്മില്ലനെ പോലെ അപകടകാരിയായ ഒരു ഓള്‍റൌണ്ടര് ക്രീസില് നില്‍ക്കുമ്പോള് ക്യാപ്റ്റന് അസറിന് തന്റെ ബോളര്‍മാരെക്കാള് വിശ്വാസം സച്ചിനെയായിരുന്നു. ആ വിശ്വാസം സച്ചിന് കാത്തു..\nകൊച്ചി - കേരളത്തില് സച്ചിന്റെ ഒരു മിന്നുന്ന ബാറ്റിങ്ങ് കാണാന് കാത്തിരുന്ന മലയാളികളെ നിരാശരാക്കി സച്ചിന് നേരത്തെ പുറത്തായി. എന്നാല് ഓസ്ട്രേലിയയ്‌ക്കെതിരെ നടന്ന ആ കളിയില് സച്ചിന് ഇന്ദ്രജാലം ബോള് കൊണ്ട് കാണിച്ചു -5വിക്കറ്റ്!\nസി.ബി. സീരിസ് - ഓസ്‌ട്രേലിയയെ തോല്‍പിക്കുക തന്നെ പ്രയാസം. അവരെ അവരുടെ മണ്ണില് തോല്‍പിക്കുക എന്നത് അതിലേറെ പ്രയാസം. രണ്ട് ഫൈനലുകളിലും ഇന്ത്യന് ബാറ്റിങ്ങിന്റെ നെടുംതൂണായി നിന്ന് കപ്പ് നേടി തന്നത്..\nഹൈദരബാദ് - 350 എന്ന ഭീമന് ടോട്ടലിന് മുന്നില് പതറാതെ നിന്ന് പൊരുതി, 175 റണ്‍സും നേടി. ജയിക്കാന് വേണ്ടതില് പകുതി റണ്‍സ്. ബാക്കി പകുതി നേടാന് പത്ത് പേര് ഉണ്ടായിട്ടും നടന്നില്ല.. ജയിക്കാന് വെറും 17 പന്തും 18 റണ്‍സും മാത്രം അകലെ അന്ന് സച്ചിന് പുറത്താകുമ്പോഴും ഞാന് വിശ്വസിച്ചിരുന്നു, ബാക്കിയുള്ളവര് ഈ ജയം സച്ചിന് വേണ്ടി നേടിയെടുക്കുമെന്ന്..\nഇരുപത് വര്‍ഷമായി ഈ മനുഷ്യന് ഇന്ത്യയ്‌ക്ക് വേണ്ടി കളിക്കുന്നു. 2011 ലോകകപ്പ് നേടാന് സച്ചിന് എന്തായാലും പൊരുതും. ടീമിലെ ബാക്കി 13 പേരും കൂടെ നിന്നാല് മതിയായിരുന്നു..\nPosted by Balagopal R at 14.11.09


മീശമാധവനിൽ മാധവന്റെ പെങ്ങളും വെള്ളിനക്ഷത്രത്തിൽ പൃഥ്വിരാജിന്റെ നായികയുമായിരുന്ന നടി; നീണ്ട നാളത്തെ പ്രണയത്തിനു ഒടുവിലാണ് വിവാഹം നടക്കുന്നത്; നടി കാർത്തികയുടെ വിശേഷങ്ങൾMalayali Life | The Largest Malayalam Online Lifestyle Portal\nമീശമാധവനിൽ മാധവന്റെ പെങ്ങളും വെള്ളിനക്ഷത്രത്തിൽ...\nThursday4March 2021 09:04:08 AM\nകാർത്തിക എന്ന നടിയെ ഏതു മലയാളി ആണ് മറക്കുന്നത്. ഒരു കാലത്ത് അനിയത്തി ആയും കാമുകി ആയുമൊക്കെ സിനിമകളിൽ നിറഞ്ഞ് നിന്ന താരമാണ് കാർത്തിക. ലിഡിയ ജേക്കബ് എന്ന സാധാ നാട്ടിൻ പുറത്തുകാരിയാണ് സിനിമയിൽ വന്നു കാർത്തിക തോമസ് അയി മാറിയത്. ഒരു പാവം പെൺകുട്ടിയെന്നു തോന്നുന്ന തരത്തിലാണ് കാർത്തിക സിനിമകളിൽ പ്രത്യക്ഷപെട്ടുകൊണ്ടിരിക്കുന്നത്. മലയാളത്തിന് പുറമെ തമിഴിലും സജീവം ആയ കാർത്തിക മലയാളത്തിലെ സൂപ്പര് താരങ്ങളുടെ നായികയായും സഹനടിയായുമൊക്കെ തിളങ്ങിയിട്ടുണ്ട്. ഒരു കാലത്തു മിന്നി നിന്ന താരം പിന്നീട് സിനിമയിൽ നിന്നും മാറി നിന്നു. നടിയെ പറ്റി എല്ലാവരും അന്വേഷിച്ചിരുന്നു. പക്ഷേ ഇപ്പോൾ എല്ലാ താരങ്ങളെ പോലെയും സോഷ്യൽ മീഡിയയിൽ സജീവമായി തുടങ്ങി കാർത്തികയും. അഭിനയത്തിൽ സജീവം അല്ലെങ്കിലും, സോഷ്യൽ മീഡിയയിൽ സജീവമാണ് താരം. എല്ലാ വിശേഷങ്ങളും പങ്കുവച്ചു ആരാധകരുടെ അടുത്തേക്ക് എത്താറുണ്ട് നടി. പുതിയ ലുക്കിൽ എത്തിയ കാർത്തികയുടെ ചിത്രങ്ങൾ സോഷ്യൽ മീഡിയയിൽ വൈറൽ ആയിരുന്നു.\nഅമേരിക്കയിലെ മിഷിഗണിലെ ബ്ലു മോണ്ട് ആശുപത്രിയിലെ മെഡിക്കല് ഓഫീസറാണ് കാര്‍ത്തികയുടെ ഭര്‍ത്താവ് മെറിൻ മാത്യു. കാർത്തിക ഇപ്പോൾ രണ്ടുമക്കളുടെ അമ്മ കൂടിയാണ്. താരം ഇപ്പോൾ കുടുംബത്തിനോടൊപ്പം യു എസ്സിലാണ്. സിനിമയിൽ തിളങ്ങി നിൽക്കുന്ന കാർത്തിക 2009 മെയിൽ ആണ് വിവാഹിത ആകുന്നത്. നീണ്ട നാളത്തെ പ്രണയത്തിനു ഒടുവിൽ ആണ് മെറിന് മാത്യൂവും ആയി കാർത്തികയുടെ വിവാഹം നടക്കുന്നത്. വിവാഹത്തിന് ശേഷവും അഭിനയരംഗത്തേക്ക് എത്തിയ കാർത്തിക ഇപ്പോൾ വിദേശ മലയാളികൂടിയാണ്. ഭര്‍ത്താവിനും രണ്ട് ആൺ മക്കള്‍ക്കുമൊപ്പം അമേരിക്കയില് സന്തുഷ്ട കുടുംബ ജീവിതം നയിക്കുന്ന കാര്‍ത്തിക പങ്ക് വച്ച ചില ചിത്രങ്ങൾ സോഷ്യൽ മീഡിയയിൽ വൈറൽ ആയിരുന്നു. എന്ന് തിരികെ വരും എന്ന ചോദ്യവും ആരാധകർ കാർത്തികയോടായി ചോദിക്കുന്നുണ്ട്. കിട്ടൂസ് എന്ന ക്യാപ്‌ഷനിലൂടെയാണ് കാർത്തിക മക്കളുടെ പുതിയ ചിത്രവും താരം പങ്കുവച്ചിരുന്നു.\nതാരത്തിനെ ആദ്യമേ സിനിമയിലേക്ക് കൊണ്ട് വന്നത് സംവിധായകൻ വിനയൻ ആണ്. മീശ മാധവന്, പുലിവാല് കല്യാണം, വെള്ളി നക്ഷത്രം തുടങ്ങിയ ചിത്രങ്ങളിലൂടെ മലയാളി പ്രേക്ഷകരുടെ മനസ്സില് ഇടം നേടിയ കാര്‍ത്തിക വിനയന് സംവിധാനം ചെയ്ത ഊമപെണ്ണിന് ഉരിയാടാപയ്യനെന്ന ചിത്രത്തിലൂടെയാണ് മലയാളത്തിലെത്തിയത്. പിന്നീട് മീശമാധവനിൽ മാധവന്റെ പെങ്ങൾ ആയും, വെള്ളിനക്ഷത്രത്തിൽ പൃഥ്വി രാജിന്റെ നായിക ആയൊക്കെ താരം തിളങ്ങി. മലയാളത്തിലും തിളങ്ങിയ തരാം തമിഴിലും മിന്നുന്ന പ്രകടനമാണ് നടി നടത്തിയത്. ചെറിയ റോളികളില് തുടങ്ങിയ താരം നായികയായിട്ടാണ് തമിഴികത്ത് എത്തുന്നത്. നാം നാടു, ദിണ്ടിഗള് സാര്‍ഥി തുടങ്ങിയ ചിത്രങ്ങളിലെ കഥാപാത്രങ്ങൾ ഇന്നും പ്രേക്ഷർ ഓർത്തിരിക്കുന്നു. 2001 ല് കാശി എന്ന ചിത്രത്തിലൂടെയാണ് കാർത്തിക തമിഴ് അഭിനയ രംഗത്തേക്കെത്തിയത്.\nRead more topics: # karthika ,# malayalam ,# movie ,# actress ,# america\nkarthika malayalam movie actress america


ഐഎസ്; നാണിക്കും..!! ഷുകൂറിൻെറ കൊലപാതകത്തെക്കുറിച്ച്.. -സഹോദരൻ ദാവൂദിന്റെ കുറിപ്പ്… – Chandrika Daily\nBy web desk Thursday February 14, 2019 10:31 am\nഐഎസ്; നാണിക്കും..!! ഷുകൂറിൻെറ കൊലപാതകത്തെക്കുറിച്ച്.. -സഹോദരൻ ദാവൂദിന്റെ കുറിപ്പ്…\nഉമ്മയുടെ നിലവിളി എന്റെ കാതുകളില് നിന്നൊഴിയുന്നില്ല. ഒപ്പം എന്റെ പൊന്നനിയനെ രക്ഷിക്കാനാകാത്തതിന്റെ കഴിവുകേടില് ഞാന് വെന്തുരുകുന്നു ഇപ്പോഴും. എന്റെ അനുജനും ഒരു വേള കരുതിയിരിക്കാം, ചേട്ടന് പത്രപ്രവര്‍ത്തകനല്ലേ,…\nകടുത്ത മാനസികസംഘര്‍ഷത്തിലൂടെ കടന്നുപോയിട്ടും മനുഷ്യത്വത്തിന്റെ ഒരു തരിമ്പുപോലും അവര് എന്നോടും കുടുംബത്തോടും കാട്ടിയില്ലെന്ന് ഓര്‍ക്കുേമ്പാള്…. ഞങ്ങളുടെ ഉപ്പ ഒരു ഉത്തമകമ്മ്യൂണിസ്റ്റായി ജീവിച്ച് മരിച്ച ആളായിരുന്ന കാര്യം ഇപ്പോഴുള്ള സിപിഎം കാര്‍ക്കറിയാമോ? പാര്‍ട്ടിയിലെ പഴയ തലമുറയിലെ ആരെങ്കിലും അതോര്‍മ്മിപ്പിച്ചെങ്കില് അവനെ ഇങ്ങനെ ചെയ്യില്ലായിരുന്നു…\nവൈകിട്ടോടെ ഷുക്കൂറിന്റെ വാര്‍ത്തയും എന്റെ ചെവിയില് എത്തി. പിന്നെ തലയ്ക്കുള്ളില് ഒന്നും പ്രവര്‍ത്തിക്കാതായി. വല്ലാത്ത പിടച്ചില് നെഞ്ചിനുള്ളില്. അതാകട്ടെ പുറത്തുകാണിക്കാനും പറ്റില്ല. വീട്ടില് ഉമ്മയുണ്ട്. ഉമ്മ ഇടയ്ക്കിടക്ക് കാര്യങ്ങള് തിരക്കുന്നു. എന്തൊക്കെയോ കളവ് ഉമ്മയുടെ മുഖത്ത് നോക്കി പറയുമ്പോള് ഞാന് കുഴഞ്ഞുവീഴുമോ എന്ന് സംശയിച്ചു. സഹോദരി ഫാത്തിമ രണ്ടു ദിവസം മുമ്പായിരുന്നു ഭര്‍ത്താവിന്റെ വീട്ടിലേക്ക് പോയത്. അതിനാല് ഉമ്മയും രണ്ടാമത്തെ അനുജന് ഷഫീഖും മാത്രമാണ് വീട്ടിലുള്ളത്. ഉമ്മ വീണ്ടും ചോദിച്ചപ്പോള് അവന് ചെറിയ പരുക്കുണ്ടെന്നും മംഗലാപുരം ആശുപത്രിയിലാണുള്ളതെന്നും പറഞ്ഞു.\nഎന്നാല് നീ എന്താ ഇവിടെ നില്‍ക്കുന്നത് അവന്റെ അടുത്തേക്ക് പോകാതെ. പണമില്ലാത്തതാണ് പ്രശ്നമെങ്കില് നിന്റെ പെങ്ങളുടെ സ്വര്‍ണം എടുത്തോ എന്നും പറഞ്ഞു. അതോടെ വീട്ടില് നില്‍ക്കാന് പറ്റില്ലെന്ന സ്ഥിതിയായി. മംഗലാപുരത്തേക്ക് പോകയാണെന്ന് പറഞ്ഞ് അന്ന് രാത്രി അടുത്ത വീട്ടിലാണ് കഴിഞ്ഞത്. ഉറക്കമില്ലാത്ത രാത്രി പിന്നിട്ട് നേരെ വെളുത്തതോടെ വീട്ടില് ദുരന്തവിവരം അറിയിച്ചു.\nഎന്റെ ഉപ്പയും സഹോദരങ്ങളുമൊക്കെ കമ്യൂണിസ്റ്റു കാരായിരുന്നു. പള്ളിയില്‍പോലും പോകാതെ കമ്യൂണിസ്റ്റ് ശൈലിയില് ജീവിച്ചവര്. മത്സ്യബന്ധനം നടത്തി അരിഷ്ടിച്ച് ജീവിച്ച പുതിയ പറമ്പത്ത് മുഹമ്മദിന്റെ മകനെയാണ് ഇവര് കൊന്നതെന്ന് ഓര്‍ക്കണം. ഇപ്പോഴത്തെ എത്ര പാര്‍ട്ടിക്കാര്‍ക്കറിയാം എന്റെ ഉപ്പ മുഹമ്മദിനെ. പണ്ട് ഉപ്പയ്ക്ക് തിമിരം ബാധിച്ചപ്പോള് ഗള്‍ഫിലുള്ള ചില ലീഗ് അനുഭാവികള് പണം പിരിച്ചു കൊടുത്തു. എന്നാല് ഉപ്പ അത് വാങ്ങിയില്ല. ചെറിയ പണമായാലും എന്റെ പാര്‍ട്ടിക്കാര് തന്നാലേ ഞാന് സ്വീകരിക്കൂ എന്നായിരുന്നു ഉപ്പയുടെ നിലപാട്. അരിയിലെ ഏറ്റവും ദരിദ്രകുടുംബമായിരുന്നു ഞങ്ങളുടേത്. മക്കളെ ആരെയും മത്സ്യത്തൊഴിലില് പിന്‍തുടര്‍ച്ചക്കാരാക്കാതെ കഷ്ടപ്പെട്ട് പണമുണ്ടാക്കി പഠിപ്പിക്കുകയായിരുന്നു. വിദ്യാഭ്യാസപരമായും സാമ്പത്തികമായും പിന്നാക്കം നില്‍ക്കുന്ന ഉപ്പയുടെയും ഉമ്മയുടെയും വാശിയായിരുന്നു അത്. ആയിടയില് പെങ്ങളുടെ വിവാഹവും നടത്തി. 2004 ഡിസംബറില് തൊണ്ടയ്ക്ക് കാന്‍സര് വന്ന് മരിക്കുന്നതുവരെ ഉപ്പ കമ്യൂണിസ്റ്റായിരുന്നു. ഉമ്മ നല്ല മതവിശ്വാസിയായിരുന്നു. അതിനാല് ഞങ്ങളും അതേവഴി പിന്തുടര്‍ന്നെങ്കിലും ഇല്ലാത്തവനോട് അടങ്ങാത്ത കൂറ് പുലര്‍ത്തുന്ന ഉപ്പയുടെ ദര്‍ശനവും ഉള്ളില് സൂക്ഷിച്ചിരുന്നു. മതവിശ്വാസിയാണെന്ന് വച്ച് ഞങ്ങളാരും തീവ്രവാദികളല്ല.\nഷുക്കൂറാകട്ടെ എം എസ് എഫ് പ്രവര്‍ത്തനത്തോടൊപ്പം വിദ്യാഭ്യാസപരമായി പിന്നാക്കം നില്‍ക്കുന്നവരുടെ ഉന്നമനത്തിനായി ഏറെ പ്രവര്‍ത്തിക്കാറുണ്ട്. അവന്റെ പിന്നാലെ കുറെ നല്ല ചെറുപ്പക്കാര് മാന്യമായ നിലയില് ഇത്തരം ഇടപെടലിന് കൂട്ടായുണ്ട്. എസ് എസ് എല് സി തത്തുല്യപരീക്ഷയ്ക്ക് പലരെയും പേര് ചേര്‍ത്ത് അവരെ പരീക്ഷ എഴുതിക്കുന്നതിന് അവന് നേതൃത്വം നല്‍കി. എസ് എസ് എല് സിക്ക് പഠിക്കുന്ന നിര്‍ധനരായ 39 കുട്ടികള്‍ക്ക് നൈറ്റ് ക്ളാസ് നല്‍കുന്നതും ഷുക്കൂറിന്റെ നേതൃത്വത്തിലായിരുന്നു. അവരുടെ രക്ഷിതാക്കള്‍ക്കും ക്ളാസ് നല്‍കിയിരുന്നു. ദൂരസ്ഥലത്തുനിന്ന് അതിനായി അദ്ധ്യാപകനെ അവന് മോട്ടോര്‍ബൈക്കിലാണ് കൊണ്ടുവരാറും തിരിച്ച് കൊണ്ടുവിടാറും. എല് ഡി ക്ളാര്‍ക്ക് പരീക്ഷ എഴുതിക്കാനായി അഞ്ചെട്ടു കുട്ടികളെ ഇവിടുന്ന് അപേക്ഷ അയപ്പിച്ചിട്ടുണ്ട്.\nഅവന്റെ ഡയറിയിലെ ആദ്യഭാഗത്തുതന്നെ എഴുതിയ കുറിപ്പ് മതി അവനെന്താണെന്ന് വ്യക്തമാകാന്. ഇരുട്ടിനെ ശപിക്കുന്നതിനേക്കാള് നല്ലത് ഒരു മെഴുകുതിരിയെങ്കിലും കത്തിച്ചുവെക്കുന്നതാണ് എന്ന ആംനെസ്റിയുടെ വാചകമായിരുന്നു ഡയറിയുടെ ഒന്നാം പേജിലുണ്ടായിരുന്നത്. നന്മ ചെയ്തവനുള്ള പ്രതിഫലം ദൈവം എവിടെവച്ചെങ്കിലും കൊടുക്കുമായിരിക്കും എന്ന മതവിശ്വാസമാണ് ഞങ്ങളെ ഇപ്പോള് സഹനത്തിലേക്ക് നയിക്കുന്നത്. അല്ലെങ്കിലും ഈ ജീവിതം തന്നെ ഒരു വഴിയമ്പലവും വിശ്രമകേന്ദ്രവുമല്ലേ.\nനിങ്ങള് മാന്യന്മാരായ കുറേ ആളുകള് പറഞ്ഞിട്ടും എന്റെ മോനെ രക്ഷിക്കാനായില്ല. ഇതറിഞ്ഞെങ്കില് ഞാന് പോകുമായിരുന്നു അക്കരേയ്ക്ക്. ഞാന് കേണപേക്ഷിച്ചിരുന്നെങ്കില് അവനെ അവര് വെറുതെ വിടില്ലായാരുന്നോ…. മുറവിളി കൂട്ടിക്കൊണ്ടിരിക്കെ ഉമ്മയുടെ ഹൃദയത്തില് നിന്ന് ചാടിവീണ ആ വാക്കുകള് ഇപ്പോഴും ഉറക്കം കെടുത്തുകയും നിരന്തരം മുറിവേല്‍പ്പിക്കുകയും ചെയ്യുന്നു. ഒരു മാധ്യമപ്രവര്‍ത്തകന്റെ എല്ലാ സ്വാതന്ത്ര്യവും പിടിപാടും സമൂഹത്തെക്കുറിച്ചുള്ള കാഴ്ചപ്പാടും വച്ചുകൊണ്ട് ഞാന് പറഞ്ഞിരുന്നു ഉമ്മയോട്. അവനെ അവരൊന്നും ചെയ്യില്ലെന്ന്. ഉമ്മാ അപ്പുറത്തുള്ളവര്, കീഴറയിലുള്ളവര് നല്ല വിവരമുള്ളവരാണ്. ഒരുപാട് വായനശാലകള് അവിടെയുണ്ട്. അവന് നിരപരാധിയാണെന്ന് മനസ്സിലായാല് അവര് അവനെ വെറുതെ വിടും. അതിനുവേണ്ട ആളുകളെയൊക്കെ ഞാന് വിളിക്കുന്നുണ്ട് എന്നൊക്കെ..\nഇത്രമാത്രം സംസ്‌ക്കാരശൂന്യരായിരുന്നോ സി പി എമ്മുകാര് എന്ന് ഞാന് കരുതിയിരുന്നില്ല അതുവരെ. പക്ഷെ ഇത്ര വലിയ അനുഭവം എന്റെ മുന്നിലേക്ക് വന്നുപെട്ടതോടെ പല ബോധ്യവും പൊളിഞ്ഞുവീണു. കടുത്ത മാനസികസംഘര്‍ഷത്തിലൂടെ കടന്നുപോയിട്ടും മനുഷ്യത്വത്തിന്റെ ഒരു തരിമ്പുപോലും അവര് എന്നോടും കുടുംബത്തോടും കാട്ടിയില്ലെന്ന് ഓര്‍ക്കുമ്പോള്….\nപെങ്ങളുടെ ഭര്‍ത്താവിന് വെളിച്ചെണ്ണ വില്‍പ്പനയാണ് ജോലി. മരിക്കുന്നതിന്റെ തലേന്നാള് രാത്രി അരിയില് സി പി എം ബ്രാഞ്ച് സെക്രട്ടറി (ഇതേ സെക്രട്ടറിയാണ് ബന്ദിയാക്കപ്പെട്ട കൂട്ടത്തില് നിന്ന് അബ്ദുള്‍സലാം വിളിച്ചപ്പോള് നിങ്ങള് അനുഭവിച്ചോ എന്ന് പറഞ്ഞത്) ആവശ്യപ്പെട്ട പ്രകാരം അദ്ദേഹത്തിന്റെ വീട്ടില് വെളിച്ചെണ്ണ എത്തിച്ചത് ഷുക്കൂറാണ്. സെക്രട്ടറിയുടെ ഭാര്യയാണ് വീട്ടിലുണ്ടായിരുന്നത്. കയ്യില് പണമില്ലല്ലോ എന്ന് ആ സ്ത്രീ പറഞ്ഞപ്പോള് ഉള്ളപ്പോള് പിന്നെ തന്നാല് മതിയെന്നാണ് അന്ന് ഷുക്കൂര് പറഞ്ഞത്.\nരാവിലെ 11.30 ഓടെയാണ് ഷുക്കൂര് വീട്ടില് നിന്ന് യാത്രയായത്. സുഹൃത്തുക്കള് ചിലര് കണ്ണപുരത്തേക്ക് തോണിയില് പോകുന്നത് കണ്ട് അതിലേക്ക് കയറാന് പോകുമ്പോഴാണ് ഞാന് കണ്ടത്. എവിടേക്കാണെന്ന് ചോദിച്ചപ്പോള് സപ്ളിമെന്ററി പരീക്ഷയ്ക്ക് അപേക്ഷ കൊടുക്കണം എന്ന് മാത്രമാണ് മറുപടി. അങ്ങനെയാണ് അവന്റെ സംസാരരീതി. എല്ലാം ഷാര്‍പ്പായി പറയും. അമിതമായി പറയുകയുമില്ല. ഞാന് നിരുത്സാഹപ്പെടുത്തിയില്ല. അവന് ബി എ അറബിക്ക് പൂര്‍ത്തിയാക്കിയതാണ്. എന്നാല് സെക്കന്റ് ലാഗേ്വജ് കിട്ടിയിരുന്നില്ല. ഒരു തവണ സപ്ളിമെന്ററി എഴുതിയെങ്കിലും തോറ്റു. അത് വീണ്ടും എഴുതിയാലേ എന്തെങ്കിലും തരത്തില് അവന് രക്ഷപ്പെടൂ. അപേക്ഷിക്കാനുള്ള അവസാന തിയ്യതി ഫെബ്രുവരി 23 ആയിരുന്നു.\nപിന്നീട് അര മണിക്കൂറെങ്കിലും കഴിഞ്ഞ് കാണും. അവിടെയുള്ള ഷുക്കൂറിന്റെ സുഹൃത്തുക്കള് പറഞ്ഞു നമ്മുടെ ഷുക്കൂറിനെയും മറ്റു നാലുപേരെയും അപ്പുറത്ത് സി പി എമ്മുകാര് ഒരു വീട്ടില് ബന്ദിയാക്കിയിരിക്കയാണെന്ന്. ഏതെങ്കിലും സി പി എം പ്രാദേശിക നേതാക്കളെ വിളിച്ചാല് ഞങ്ങള്‍ക്ക് രക്ഷപ്പെടാന് പറ്റുമെന്നും തളിപ്പറമ്പിലെ പ്രശ്നത്തില് ഉണ്ടെന്ന് കരുതിയാണ് അവര് ഞങ്ങളെ തടഞ്ഞുവെച്ചതെന്നും അവര് പറഞ്ഞു. മാധ്യമപ്രവര്‍ത്തകന് എന്ന നിലയില് ടി വി രാജേഷ് എം എല് എ യെ പരിചയമുണ്ട്. രാജേഷിനെ വിളിച്ചാലോ എന്ന് ആദ്യം ആലോചിച്ചെങ്കിലും അത് വേണ്ടെന്ന് സ്വയം തീരുമാനമെടുത്തു. പ്രാദേശിക സി പി എമ്മുകാരെ ബന്ധപ്പെടാമെന്ന് കരുതി.\nമനസ്സ് വല്ലാതെ പിടഞ്ഞുകൊണ്ട് രാജീവന്റെ നമ്പര് സംഘടിപ്പിക്കാനായി മറ്റു ചിലരെയും കൂട്ടി കടയുടെ ഭാഗത്തേക്ക് നടന്നു. അതിനിടയിലാണ് തോണി തുഴഞ്ഞുപോകുന്ന രാജീവനെ ഒരാള് കണ്ടത്. അതോടെ ഉച്ചത്തില് രാജീവേട്ടനെ വിളിച്ചു. ആദ്യമൊക്കെ വലിയ തിരക്ക് അഭിനിയിച്ച് കേള്‍ക്കാന് നിന്നില്ല. ഒരു കാര്യം പറയാനുണ്ടെന്നും ഫോണ് നമ്പര് വേണമെന്നും പറഞ്ഞപ്പോള് ഉച്ചത്തില് ഫോണ് നമ്പര് പറഞ്ഞുതന്നു. ഫോണിലൂടെ വിളിച്ച് കാര്യം പറഞ്ഞു. എന്തെങ്കിലും സഹായം ചെയ്യണമെന്ന് പറഞ്ഞിട്ടും വിമുഖത കാട്ടുകയായിരുന്നു. കാലു പിടിക്കുന്ന തരത്തില് കേണപേക്ഷിച്ചപ്പോള് ശ്രമിക്കാമെന്ന് പറഞ്ഞ് ഫോണ് കട്ട് ചെയ്യുകയും അയാള് ധൃതി പിടിച്ച് വീട്ടിലേയ്ക്ക് പോകുകയും ചെയ്തു.\nരക്തദാനമാണ് അവന്റെ മറ്റൊരു സാമൂഹ്യ ദൗത്യം. നിരവധി പേര്‍ക്ക് രക്തം നല്‍കിയിട്ടുണ്ട്. രക്തദാനം നല്‍കിയതിന്റെ പേരില് ചില ആശുപത്രിയില് നിന്ന് ലഭിച്ച സര്‍ട്ടിഫിക്കറ്റും അവന് സൂക്ഷിച്ചിരുന്നു. തുടര്‍ച്ചയായി രക്തദാനം നല്‍കവെ ഉമ്മ ഇടപെട്ടിരുന്നു. അല്ലാഹു തന്ന രക്തമല്ലേ ആവശ്യമുള്ളവര്‍ക്ക് കൊടുത്തില്ലെങ്കില് അത് ദൈവദോഷമാകും എന്നായിരുന്നു അവന്റെ മറുപടി. അവന്റെ ഡയറിയിലെ ആദ്യഭാഗത്തുതന്നെ എഴുതിയ കുറിപ്പ് മതി അവനെന്താണെന്ന് വ്യക്തമാകാന്. ഇരുട്ടിനെ ശപിക്കുന്നതിനേക്കാള് നല്ലത് ഒരു മെഴുകുതിരിയെങ്കിലും കത്തിച്ചുവെക്കുന്നതാണ് എന്ന ആംനെസ്റിയുടെ വാചകമായിരുന്നു ഡയറിയുടെ ഒന്നാം പേജിലുണ്ടായിരുന്നത്. നന്മ ചെയ്തവനുള്ള പ്രതിഫലം ദൈവം എവിടെവച്ചെങ്കിലും കൊടുക്കുമായിരിക്കും എന്ന മതവിശ്വാസമാണ് ഞങ്ങളെ ഇപ്പോള് സഹനത്തിലേക്ക് നയിക്കുന്നത്. അല്ലെങ്കിലും ഈ ജീവിതം തന്നെ ഒരു വഴിയമ്പലവും വിശ്രമകേന്ദ്രവുമല്ലേ. ഇനി അവന്റെ ഓര്‍മ്മയെ എങ്കിലും അപമാനിക്കാതെ വിട്ടുകൂടെ എന്ന പ്രാര്‍ത്ഥനയാണുള്ളത്.\n( ചന്ദ്രികയില് എഴുതിയ കുറിപ്പിന്റെ പ്രസക്ത ഭാഗങ്ങള്)\nCategories: Video Stories Tags: ariyil shukoor


കെ.കെ. ഷാജു ജെ.എസ്.എസ് വിട്ടു; കോണ്‍ഗ്രസ് സ്ഥാനാര്‍ഥിയാകും - Malayalam Daily News\nMar 1, 2016 സ്വന്തം ലേഖകന്\nആലപ്പുഴ: മുന് എം.എല്.എ കെ.കെ. ഷാജു ജെ.എസ്.എസ് സംസ്ഥാന പ്രസിഡന്റ് സ്ഥാനം രാജിവെച്ചു. കോണ്‍ഗ്രസിലേക്ക് പോകുന്നതിന്റെ ഭാഗമായാണ് രാജി. ഷാജുവിനെ സ്ഥാനാര്‍ഥിയാക്കാമെന്ന് കോണ്‍ഗ്രസ് രഹസ്യ ഉറപ്പ് നല്‍കിയിട്ടുണ്ട്. എന്നാല്, യു.ഡി.എഫിന്റെ ഭാഗമായിതന്നെ തുടരുമെന്നും കോണ്‍ഗ്രസില് ചേരുന്ന കാര്യത്തില് തീരുമാനമെടുക്കേണ്ടത് കോണ്‍ഗ്രസ് നേതൃത്വമാണെന്നും ഷാജു പറഞ്ഞു. ലക്ഷ്യങ്ങളില്‍നിന്നെല്ലാം അകന്ന ജെ.എസ്.എസിന്റെ പ്രസക്തിതന്നെ നഷ്ടപ്പെട്ടെന്നും അദ്ദേഹം അഭിപ്രായപ്പെട്ടു.\nകോണ്‍ഗ്രസില് ചേര്‍ന്ന് കൈപ്പത്തി ചിഹ്നത്തില് നിയമസഭയിലേക്ക് മത്സരിക്കാന് തയാറാണെന്ന് നേരത്തേ ഷാജു വ്യക്തമാക്കിയിരുന്നു. സംവരണ മണ്ഡലമായ മാവേലിക്കരയിലോ അടൂരിലോ മത്സരിക്കാനാണ് താല്‍പര്യം. പാര്‍ട്ടിയുടെ ജനറല് സെക്രട്ടറി അഡ്വ. രാജന്‍ബാബു ഗൗരിയമ്മ നേതൃത്വം നല്‍കുന്ന മാതൃസംഘടനയിലേക്ക് മടങ്ങാനുള്ള ചര്‍ച്ചകള് പുരോഗമിക്കുന്നതിനിടെയാണ് ഷാജു രാജിവെച്ച് പാര്‍ട്ടിയുമായുള്ള ബന്ധം അവസാനിപ്പിച്ചത്. വിവാദപ്രസംഗത്തിന്റെ പേരില് നിയമനടപടി നേരിടുന്ന വെള്ളാപ്പള്ളി നടേശനെ രാജന് ബാബു അനുഗമിച്ചതുമായി ബന്ധപ്പെട്ട തര്‍ക്കമാണ് രാജന്‍ബാബുവും ഷാജുവും അകലാന് ഇടയാക്കിയത്. കെ.കെ. ഷാജു കഴിഞ്ഞതവണ മാവേലിക്കരയില് മത്സരിച്ച് ആര്. രാജേഷിനോട് പരാജയപ്പെടുകയായിരുന്നു.\nഐ.എസ് ബന്ധം സംശയിച്ച് അറസ്റ്റിലായത് 24 പേര്\nഇറോം ശര്‍മിള നിരാഹാരം പുനരാരംഭിച്ചു


കൊല്‍ക്കത്ത സര്‍വകലാശാലയില് ക്ലിനിക്കല് സൈക്കോളജിയില് എംഫില് | MPhil in Clinical Psychology at University of Calcutta\nNov 13, 2019, 11:48 AM IST\nനവംബര് 28-നകം അപേക്ഷിക്കണം\nക്ലിനിക്കല് സൈക്കോളജിയില് മാസ്റ്റര് ഓഫ് ഫിലോസഫി (എം.ഫില്.) പ്രോഗ്രാം പ്രവേശനത്തിന് കൊല്‍ക്കത്ത സര്‍വകലാശാല അപേക്ഷ ക്ഷണിച്ചു. സ്വാശ്രയരീതിയില് നടത്തുന്ന രണ്ടുവര്‍ഷത്തെ പ്രോഗ്രാം റീഹാബിലിറ്റേഷന് കൗണ്‍സില് ഓഫ് ഇന്ത്യ (ആര്.സി.ഐ.) അംഗീകാരമുള്ളതാണ്.\nസൈക്കോളജിയിലോ അപ്ലൈഡ് സൈക്കോളജിയിലോ 55 ശതമാനം മാര്‍ക്കോടെ (പട്ടിക/ഒ.ബി.സി.വിഭാഗക്കാര്‍ക്ക് 50 ശതമാനം), അംഗീകൃതസ്ഥാപനത്തില്‍നിന്ന് എം.എ./എം.എസ്സി. വേണം. യോഗ്യതാ പരീക്ഷ അഭിമുഖീകരിക്കുന്നവര്‍ക്ക് അഭിമുഖത്തിനുമുമ്പായി ഫലം ഹാജരാക്കണമെന്ന വ്യവസ്ഥയ്ക്കുവിധേയമായി അപേക്ഷിക്കാം.\nഅപേക്ഷാഫോം www.caluniv.ac.in-ല്, 'അഡ്മിഷന് നോട്ടീസ്' എന്ന ലിങ്കില്‍നിന്ന് ഡൗണ്‍ലോഡുചെയ്‌തെടുക്കുന്ന പ്രവേശന വിജ്ഞാപനത്തിന്റെ ഭാഗമായി ലഭിക്കും.\nപൂരിപ്പിച്ച അപേക്ഷ നവംബര് 28-നകം 'ദി സെക്രട്ടറി, യു.സി.എസ്.ടി.എ., 92 A.P.C. റോഡ്, കൊല്‍ക്കത്ത-700009' എന്ന വിലാസത്തില് ലഭിക്കണം.\nപ്രവേശനപരീക്ഷ, ഡിസംബര് ആറിന് കൊല്‍ക്കത്തയില്‍വെച്ച് നടത്തും. 60 മള്‍ട്ടിപ്പിള് ചോയ്‌സ് ചോദ്യങ്ങളും (45 മിനിറ്റ്), ഉപന്യാസ രീതിയിലുള്ള ഒരുചോദ്യവും (45 മിനിറ്റ്) ഉണ്ടാകും. യോഗ്യത നേടുന്നവരുടെ പട്ടിക ഡിസംബര് ഏഴിന് പ്രഖ്യാപിക്കും. യോഗ്യത കിട്ടുന്നവര്‍ക്ക് അന്നുതന്നെ വൈവ വോസി ഉണ്ടാകും.\nContent Highlights: MPhil in Clinical Psychology at University of Calcutta\nചെന്നൈ: അരനൂറ്റാണ്ടുമുമ്പാരംഭിച്ച ഉച്ചഭക്ഷണപദ്ധതിയുടെ മാതൃകയിൽ സർക്കാർസ്കൂൾ വിദ്യാർഥികൾക്ക് ..


കൊപ്രപ്പുരയ്ക്ക് തീപ്പിടിച്ചു രണ്ട് ലക്ഷം രൂപയുടെ നാശനഷ്ടം :: Janmabhumi Daily\nSunday 31 July 2016 8:11 pm IST\nതൊടുപുഴ: കൊപ്രപ്പുരയ്ക്ക് തീപ്പിടിച്ച് രണ്ട് ലക്ഷം രൂപയുടെ നാശനഷ്ടം. കരിമണ്ണൂര് മുളപ്പുറം കോട്ടക്കവല മാമ്മൂട്ടില് ഇസ്മയില് മുഹമ്മദിന്റെ കെട്ടിടത്തിലാണ് തീപടര്‍ന്നത്. ഇന്നലെ രാവിലെ 11 നാണ് തീ പടരാനാരംഭിക്കുന്നത്. പൊടുന്നനെ ഉണക്കാനിട്ടിരിന്ന കൊപ്രയിലേക്ക് തീ പടര്‍ന്ന് കയറുകയായിരുന്നു. കെട്ടിടത്തിന്റെ മേല്‍ക്കൂര പൂര്‍ണ്ണമായി കത്തി നശിച്ചു. തിപ്പീടിച്ച വിവരം അറിഞ്ഞ ഉടന് തന്നെ കരിമണ്ണൂര് പോലീസും നാട്ടുകാരും സ്ഥലത്തെത്തി തീയണക്കാന് ശ്രമം ആരംഭിച്ചു. ഉടമസ്ഥന് ഇതിന് സമീപത്ത് തന്നെയാണ് താമസിക്കുന്നതെങ്കിലും തീ വളരെ വേഗം ആളിപടരുകയായിരുന്നു. രണ്ട് മുറികളുള്ള വീട്ടില് ഒന്നില് കൊപ്ര ഉണക്കുന്നതിനായി തീയിട്ടിരുന്നു. ഇതില് നിന്ന് തീ പടര്‍ന്നതാകാം എന്നാണ് കരുതുന്നത്. ആക്രി സാധനങ്ങള് വാങ്ങി കൂട്ടിയിട്ടിരിക്കുകയായിരുന്നു സമീപത്തെ മുറിയില്. ഓട് മേഞ്ഞ പഴയ കെട്ടിടത്തില് സൂക്ഷിച്ചിരുന്ന 1500 കിലോ കൊപ്ര തേങ്ങയില് 70 ശതമാനവും കത്തി നശിച്ചപ്പോള് ബാക്കിയുള്ളവ പുകയടിച്ച് ഉപയോഗ ശൂന്യമായി. വീടിന്റെ മുകള് ഭാഗം തീയില് തകര്‍ന്ന് വീഴുകയും ചെയ്തു. തൊടുപുഴയില് നിന്നു രണ്ട് യൂണിറ്റ് ഫയര്‍ഫോഴ്‌സ് സേനാ അംഗങ്ങള് എത്തി ഏറെ നേരം പണിപ്പെട്ടാണ് തീയണച്ചത്. സ്റ്റേഷന് ഇന്‍ചാര്‍ജ് ടി ഇ അലിയാര്, ലീഡിങ് ഫയര്‍മാന് സാജന് വര്‍ഗീസ്, ഫയര്‍മാന്‍മാരായ അനീഷ്, ഷിന്റോ, വിപീഷ്, സാജു, സുനില്, നാസര്, സുനിഷ് എന്നിവര് ചേര്‍ന്നാണ് തീയണച്ചത്. സമീപത്തെ വീട്ടിലേയ്ക്ക് തീ പടരാതിരുന്നത് വന് അപകടമൊഴിവാക്കി.\nഉരുള്‍പൊട്ടല്: അമ്പതേക്കര് കൃഷിഭൂമി നശിച്ചു, അരക്കോടി രൂപയുടെ നാശനഷ്ടം


ലോക്ക് ഡൗൺ: എസ് പി യതീഷ്ചന്ദ്ര ഏത്തമിടീപ്പിച്ച സംഭവം; മനുഷ്യാവകാശ കമ്മീഷൻ സ്വമേധയാ കേസെടുത്തു |\nThiruvananthapuram, First Published 28, Mar 2020, 9:04 PM\nസർക്കാർ നിർദ്ദേശങ്ങൾ പാലിക്കാൻ ബാധ്യതയുള്ള പൊലീസ് ഉദ്യോഗസ്ഥന് സ്വയം ശിക്ഷ നടപ്പിലാക്കാൻ അധികാരമില്ലെന്ന് ജുഡീഷ്യൽ അംഗം പി മോഹനദാസ്.\nതിരുവനന്തപുരം: ലോക്ക് ഡൗൺ നിർദ്ദേശം ലംഘിച്ച് പുറത്തിറങ്ങിയവരെ കൊണ്ട് കണ്ണൂർ എസ് പി യതീഷ് ചന്ദ്ര ഏത്തമിടീപ്പിച്ച സംഭവത്തിൽ മനുഷ്യാവകാശ കമ്മീഷൻ സ്വമേധയാ കേസെടുത്തു. സംഭവം സംസ്ഥാന പൊലീസ് മേധാവി ലോക്‌നാഥ് ബെഹ്‌റ നേരിട്ട് അന്വേഷിക്കണമെന്ന് കമ്മീഷൻ ആവശ്യപ്പെട്ടു.\nമാധ്യമ വാർത്തയുടെ അടിസ്ഥാനത്തിൽ മനുഷ്യാവകാശ കമ്മീഷന്റെ നടപടി. സർക്കാർ നിർദ്ദേശങ്ങൾ പാലിക്കാൻ ബാധ്യതയുള്ള പൊലീസ് ഉദ്യോഗസ്ഥന് സ്വയം ശിക്ഷ നടപ്പിലാക്കാൻ അധികാരമില്ലെന്ന് ജുഡീഷ്യൽ അംഗം പി മോഹനദാസ് ഉത്തരവിൽ പറഞ്ഞു. എസ് പിയുടെ നിർദ്ദേശാനുസരണം ഏത്തമിട്ടവർ അതിന് തക്ക എന്ത് തെറ്റാണ് ചെയ്തതെന്ന് ഡിജിപി അന്വേഷിക്കണമെന്നും കമ്മീഷൻ ആവശ്യപ്പെട്ടു. മൂന്നാഴ്ചക്കുള്ളിൽ അന്വേഷണ റിപ്പോർട്ട് സമർപ്പിക്കണം. റിപ്പോർട്ട് ലഭിച്ച ശേഷം കേസ് കണ്ണൂരിൽ നടക്കുന്ന സിറ്റിംഗിൽ പരിഗണിക്കും.\nകൊവിഡ് ബാധയുടെ പശ്ചാത്തലത്തിൽ പൊലീസ് ഉദ്യോഗസ്ഥരും ആരോഗ്യ പ്രവർത്തകരും നടത്തുന്ന മഹത്തായ സേവനം ഹൈക്കോടതി പോലും എടുത്തു പറഞ്ഞിട്ടുണ്ട്. ഒരു സാഹചര്യത്തിലും പൊലീസ് നിയമം ലംഘിക്കരുതെന്ന് ഹൈക്കോടതി ചൂണ്ടിക്കാണിച്ചിട്ടുണ്ട്. എന്നാൽ കണ്ണൂർ എസ്പിയെ പോലെ ഉന്നതനായ ഒരു ഉദ്യോഗസ്ഥൻ പരസ്യമായി ശിക്ഷ വിധിക്കുന്ന കാഴ്ചയാണ് കണ്ണൂരിൽ കണ്ടത്. നിയമം കർശനമായി നടപ്പിലാക്കണം. എന്നാൽ, ശിക്ഷ പൊലീസ് തന്നെ നടപ്പിലാക്കുന്നത് പൊലീസ് ആക്റ്റിന്റെ ലംഘനമാണ്. ശിക്ഷ വിധിക്കാൻ പൊലീസിന് അധികാരമില്ലെന്ന് കമ്മീഷൻ അഭിപ്രായപ്പെട്ടു. വീട്ടിൽ സുരക്ഷിതരായിരിക്കണമെന്ന സർക്കാർ നിർദ്ദേശം കൃത്യമായി അനുസരിക്കണമെന്ന് കമ്മീഷൻ അംഗം പി മോഹനദാസ് ആവശ്യപ്പെട്ടു.\nRead Also: ലോക്ക് ഡൗൺ ലംഘിച്ച് പുറത്തിറങ്ങി ; മൂന്ന് പേരെ ഏത്തമിടീച്ച് യതീഷ് ചന്ദ്ര...\nLast Updated 28, Mar 2020, 10:29 PM


ഒരു മാസം പ്രായമുള്ള മകൾക്കൊപ്പം അഭിമുഖത്തിനെത്തി, സിവിൽ സർവീസ് നഷ്ടമായത് 8 മാർക്കിന്: അഖിലയുടെ നേട്ടം മധുരമേറിയത് | kannur kas rank holder | akhila kas rank\nSaturday 09 October 2021 11:19 AM IST : By സ്വന്തം ലേഖകൻ\nSaturday 09 October 2021 11:19 AM IST\nഒരു മാസം പ്രായമുള്ള മകൾ മേഗൻ മരിയയ്ക്കൊപ്പമാണ് അഖില എസ്.ചാക്കോ കേരള അഡ്മിനിസ്ട്രേറ്റീവ് പരീക്ഷയുടെ അഭിമുഖത്തിനു പോയത്. ഇന്നലെ തളിപ്പറമ്പ് തൃച്ചംബരത്തെ വീട്ടിലിരുന്ന് റാങ്ക് പട്ടികയിൽ ഒന്നാമതെന്ന് അറിയുമ്പോൾ മകൾക്ക് പ്രായം രണ്ടു മാസം. കെഎഎസ് രണ്ടാം സ്ട്രീമിലെ ഒന്നാം റാങ്ക് നേട്ടം കരിങ്ങടയിൽ വീടിനെ മാത്രമല്ല, നാടിനെയാകെ സന്തോഷത്തിലാക്കി. 8 മാർക്കിന് സിവിൽ സർവീസ് നഷ്ടമായതിന്റെ ദുഃഖമെല്ലാം അഖിലയ്ക്ക് കെഎഎസ് നേട്ടത്തോടെ ഇല്ലാതായി.\nആഗ്രഹിച്ച സിവിൽ സർവീസിലേക്ക് വർഷങ്ങൾക്കുള്ളിൽ എത്താനാകുമെന്ന പ്രതീക്ഷയിലാണ് അഖില ഇപ്പോൾ. മാതാപിതാക്കളും ബന്ധുക്കളും സുഹൃത്തുക്കളും അഖിലയ്ക്കു മധുരം നൽകി സന്തോഷം പങ്കിട്ടു. കേരളത്തിൽ ജോലി ചെയ്യാനാകുമെന്നതിന്റെ വലിയ സന്തോഷത്തിലാണ് അഖില. കെഎഎസ് രൂപീകരിച്ച ശേഷം ഇതിലേക്കു മാത്രമാണ് ശ്രദ്ധ കേന്ദ്രീകരിച്ചത്.\nപിന്നീട് സിവിൽ സർവീസ് എഴുതിയില്ല. കേരളത്തിലെ യുവജനങ്ങൾക്കു ലഭിക്കുന്ന വലിയൊരു അവസരമാണ് കെഎഎസ് എന്ന് അഖില പറയുന്നു. കഴിഞ്ഞ 50 വർഷത്തിൽ നാലു തവണ മാത്രമാണ് ഡപ്യൂട്ടി കലക്ടർ പരീക്ഷ നടന്നത്. ചിട്ടയായ പഠനവും കഠിനാധ്വാനവുമുണ്ടെങ്കിൽ കെഎഎസിൽ വിജയിക്കാനാകുമെന്നും അഖില പറയുന്നു.\nറാങ്ക് ജേതാവിനെ വീട്ടിലെത്തി അഭിനന്ദിച്ച് മന്ത്രി\nമന്ത്രി എം.വി.ഗോവിന്ദൻ റാങ്ക് ജേതാവിനെ വീട്ടിലെത്തി അഭിനന്ദിച്ചു. കണ്ണൂർ ജില്ലയ്ക്കാകെ അഭിമാനം പകരുന്ന നേട്ടമാണ് കെഎഎസ് പരീക്ഷയിൽ അഖില എസ്.ചാക്കോ നേടിയ ഒന്നാം റാങ്കെന്ന് മന്ത്രി എം.വി.ഗോവിന്ദൻ പറഞ്ഞു. ഇന്നലെ തിരുവനന്തപുരത്ത് നിന്ന് തളിപ്പറമ്പിൽ എത്തിയപ്പോഴാണ് മന്ത്രി എം.വി.ഗോവിന്ദൻ റാങ്ക് വിവരം അറിയുന്നത്. തുടർന്ന് തൃച്ചംബരത്തുള്ള അഖിലയുടെ വീട്ടിൽ എത്തി പൊന്നാടയണിയിച്ച് അനുമോദിച്ചു.\nകഴുത്തിലും കയ്യിലും ചൊറിച്ചിൽ, അലർജിക്ക് രണ്ടു ഡോസ് കുത്തിവയ്പ് നൽകി: അബോധാവസ്ഥയിലായ യുവതി മരണപ്പെട്ടു, അന്വേഷണം\nകേസെടുക്കാതെ പ്രതിയ്ക്ക് സ്റ്റേഷൻ ജാമ്യം; സസ്പെൻഷനിലായ എസ്ഐയുടെ ‘പോടാ പുല്ലേ’ വാട്സാപ് സ്റ്റാറ്റസ് വിവാദമാകുന്നു\nസൂക്ഷിക്കുക! ലക്ഷ്യം പിൻവാതിൽ, പുറത്തുനിന്നു ശക്തമായി ഇടിച്ച് തുറക്കുന്നു, ഭിത്തിയിൽ വിചിത്ര അടയാളം, മയക്കിക്കിടത്തി മോഷണശ്രമമെന്നു സംശയം


actoress archana padmini revels casting cauch issue - Malayalam Filmibeat\nഇത് സൂപ്പർസ്റ്റാറിന്റെ ചിത്രം!കൊന്നാൽ പോലും അറിയില്ല, ലൊക്കേഷനിൽ യുവനടിയ്ക്ക് നേരിടേണ്ടി വന്നത്\n| Updated: Thursday, August 2, 2018, 15:53 [IST]\nകാസ്റ്റിംഗ് കൗച്ചിനെ കുറിച്ചും സിനിമ മേഖലയിൽ സ്ത്രീകൾ നേരിടുന്ന പ്രശ്നങ്ങളെ കുറിച്ച് ദിനം പ്രതി ഞെട്ടിപ്പിക്കുന്ന വാർത്തകളാണ് പുറത്തു വരുന്നത്. ബോളിവിഡിലും ഹോളിവുഡിലും ടോളിവുഡിൽ നിന്നുമായിരുന്നു ആദ്യകാലങ്ങളിൽ ഇത്തരത്തിലുളള കാസ്റ്റിംഗ് കൗച്ചിനെ കുറിച്ചുള്ള വെളിപ്പെടുത്തലുകൾ ഉണ്ടായത്. എന്നാൽ ഇത് കേവലം ഒരുവെലിപ്പെടുത്തൽ മാത്രമായിരുന്നില്ല. ആദ്യകാലങ്ങളിൽ ഇതിനെതിരെ മൗനം പാലിച്ചുവെങ്കതിലും നടിമാർ പിന്നീട് ഇതിനെതിരെ ശ്കതമായി തന്നെ പ്രതികരിക്കുകയായിരുന്നു.\nഅന്യഭാഷകളിൽ കാസ്റ്റിംഗ കൗച്ചിനെ കുറിച്ചുള്ള വാർത്തകൾ പുറം ലോകത്തെത്തുമ്പോൾ നമ്മൾ നലയാളികൾ അഭിമാനത്തോടെ തല ഉയർത്തി നിൽക്കുമായിരുന്നു. തങ്ങളുടെ മലയാള സിനിമ മേഖലയിൽ കാസ്റ്റിംഗ് കൗച്ചും അതുപോലുള്ള വിപത്തുകളില്ലെന്നു. സ്ത്രീകൾ ഇവിടെ സുരക്ഷിതരാണെന്നും തല ഉയർത്തി തന്നെ പറയുമായിരുന്നു. എന്നാൽ ഇപ്പോൾ സിനിമ മേഖലയിൽ നിന്ന് പുറത്തു വരുന്ന വാർത്ത മലയാള സിനിമ മേഖലയ്ക്ക് അത്ര സുഖകരമല്ല. കാസ്റ്റിംഗ് കൗച്ചിനെ കുറിച്ചും അതുപോലുളള നിരവധി കഥകളാണ് പുറത്തു വന്നുകൊണ്ടിരിക്കുന്നത്. എന്നാൽ ഇപ്പോഴി ഒരു സൂപ്പർസ്റ്റാറഇന്റെ സെറ്റിൽ വച്ച് തനിയ്ക്ക് ഉണ്ടായ ദുരനുഭവം വ്യക്തമാക്കി യുവനടി. മാത്യഭൂമിയുടെ മാസികയായ സ്റ്റാറാൻ സ്റ്റൈലിനു നൽകിയ അഭിമുഖത്തിലാണ് ഇക്കാര്യം വ്യക്തമാക്കിയത്.\nമലയാളത്തിലെ സൂപ്പർസ്റ്റാർ ചിത്രം\nനടി അർച്ച പത്മിനിയാണ് വെളിപ്പെടുത്തലുമായി രംഗത്തെത്തിയിരിക്കുന്നത്. മലയാള സിനിമയിലെ ഒരു സൂപ്പർസ്റ്റാറിന്റെ ചിത്രത്തിൽ അഭിനയിക്കുമ്പോഴായിരുന്നു തനിയ്ക്കെതിരെ ഇത്തരത്തിലുളള ഒരു മോശമായ അനുഭവം ഉണ്ടായതെന്ന് നടി പറഞ്ഞു. അവൾക്കൊപ്പം, മിന്നാമിനുങ്ങ്, രണ്ടുപേർ ചുംബിക്കുമ്പോൾ തുടങ്ങിയ ചിത്രങ്ങളിൽ ശ്രദ്ധേയമായ കഥാപാത്രങ്ങൾ അവതരിപ്പിച്ച നമടിയാണ് അർച്ചന.\nസിനിമയിലെ പ്രൊഡക്ഷൻ മനേജർ\nസിനിമയിലെ പ്രൊഡക്ഷൻ മാനേജറാണ് തന്നോട് മോശമായി പെരുമാറിയതെന്നും അർച്ചന പത്മിനി പറ‍ഞ്ഞു. എന്നാൽ ഇയാളുടെ പൊരുമാറ്റത്തെ താൻ ചോദ്യം ചെയ്തിരുന്നു. അത് പിന്നീട് സെറ്റിൽ വലിയ പ്രശ്നമാകുകയും ചെയ്തിരുന്നു. തന്റെ നിലപാടുകൾ അറിയിച്ച് ആ വ്യക്തിയെക്കെതിരെ പരാതി നൽകിയിട്ടും ഫലമുണ്ടായില്ല, പിന്നിടും അയാൾ സിനിമയിൽ തുടരുകയായിരുന്നെന്ന് അർച്ച പറഞ്ഞു.\nപിന്നീട് തനിയ്ക്ക് നേരെ ഭീഷണി ഉയർത്തിയെന്നും നടി അഭിമുഖത്തിൽ പറഞ്ഞു. എന്നാൽ സൂപ്പർ താരത്തിന്റെ പേര് എടുത്തു പറയാതെയായിരുന്നു താരത്തിന്റെ പ്രതികരണം. ഇന്ന സൂപ്പർസ്റ്റാറിന്റെ സിനിമയാണെന്നും കൊന്നിട്ടാൽ പോലും ആരും അറിയില്ലെന്നും ഇയാൾ ഭീഷണിപ്പെടുത്തിയിരുന്നു. സിനിമയോട് മാനസികമായി സഹകരിക്കാൻ പറ്റാതെയായപ്പോൾ ചിത്രത്തിൽ നിന്ന് പിന്മാറുകയായിരുന്നെന്നും അർച്ചന പറ‍ഞ്ഞു.\nകാസ്റ്റിംഗ് കൗച്ച് വ്യാപകം\nമലയാള സിനിമയിൽ സ്ത്രീകൾക്ക് നേരെയുണ്ടാകുന്ന പ്രശ്നങ്ങൾ തുടക്കഥയാവുകയാണ്. മലയാളത്തിലെ പല താരങ്ങളും ഇതിനെ കുറിച്ചുള്ള ഞെട്ടിപ്പിക്കുന്ന കഥകളാണ് പുറത്തു വിടുന്നത്. യുവതാരങ്ങൾക്ക് നേരയാണ് ഇത്തരത്തിലുള്ള അതിക്രമങ്ങൾ നടക്കുന്നത്. നടി നമ്പീശൻ കാസ്റ്റിംഗ് കൗച്ചിനെ കുറിച്ചുള്ള ഞെട്ടിപ്പിക്കുന്ന വെളിപ്പെടുത്തലുകൾ നടത്തിയിരുന്നു. തങ്ങളോട് പുതിയ താരങ്ങൾ ഇതേ കുറിച്ച് പറ‍ഞ്ഞിട്ടുണ്ടെന്നും റിക്കോഡ് ചെയ്ത വിവരങ്ങളും സന്ദേശങ്ങളും തങ്ങളുടെ പക്കലുണ്ടെന്നും രമ്യ മുൻപ് പറഞ്ഞിരുന്നു.\nRead more about: actoress malayalam movie movie നടി മലയാളം സിനിമ മലയാളി നടി\nactoress archana padmini revels casting cauch issue


മുന് ഇന്ത്യന് പേസര്‍ക്ക് ക്രൂര മര്‍ദ്ദനം - Fanport - Sports News Malayalam\nThursday, Jul 9, 2020 10:44 PM\nHome Cricket മുന് ഇന്ത്യന് പേസര്‍ക്ക് ക്രൂര മര്‍ദ്ദനം\nമുന് ഇന്ത്യന് പേസര്‍ക്ക് ക്രൂര മര്‍ദ്ദനം\nഅണ്ടര് 23 ക്യാമ്പിനിടെ ഒരു സംഘം ആളുകളുടെ മര്‍ദ്ദനത്തിനു ഇരയായി മുന് ഇന്ത്യന് ഫാസ്റ്റ് ബൗളറും ഡല്‍ഹി ക്രിക്കറ്റ് അസോസ്സിയേഷന് സീനിയര് സെലക്ഷന് കമ്മിറ്റി ചെയര്‍മാനുമായി അമിത് ഭണ്ഡാരി. തലയ്ക്കും ചെവിയ്ക്കും പരിക്കേറ്റ താരത്തെ ചികിത്സയ്ക്കായി അടുത്തുള്ള ആശുപത്രിയില് പ്രവേശിപ്പിക്കുകയായിരുന്നു. സെയിന്റ് സ്റ്റീഫനവ്‍സ് കോളേജ് ഗ്രൗണ്ടില് നടക്കുകയായിരുന്നു സെലക്ഷന് ട്രയല്‍സിനിടെയാണ് സംഭവം.\nഹോക്കി സ്റ്റിക്കും വടിയും സൈക്കിള് ചെയിനും അടക്കമുള്ള ഉപകരണങ്ങളുമായാണ് അക്രമി സംഘം ഭണ്ഡാരിയെ ആക്രമിച്ചത്. രക്ഷയ്ക്കെത്തിയവര്‍ക്കെതിരെ നിറയൊഴിയ്ക്കുമെന്ന ഭീഷണിയും അക്രമ സംഘം മുഴക്കി. സംഭവത്തിന്മേല് പരാതിയുമായി പോലീസില് ബന്ധപ്പെട്ടിട്ടുണ്ടെന്നും ഉടന് കുറ്റവാളികള് അകത്താകുമെന്നുമാണ് ഡല്‍ഹി ക്രിക്കറ്റ് അസോസ്സിയേഷന് പ്രസിഡന്റ് രജത് ശര്‍മ്മ അറിയിച്ചത്.\nPrevious articleമിനേർവ പഞ്ചാബിന് ഇന്ന് ഏഷ്യൻ ചാമ്പ്യൻസ് ലീഗ് അരങ്ങേറ്റം\nNext articleരോഹിത് ശർമയ്ക്കും വിശ്രമം അനുവദിച്ചേക്കും


ലോകകപ്പ് സെമിയില് ടോട്ടനം കളി\nലോകകപ്പ് സെമിഫൈനലിലേക്ക് കടക്കുന്പോള് ഏറ്റവുമധികം സന്തോഷിക്കുന്നത് ഇംഗ്ലീഷ് ക്ലബായ ടോട്ടനം ഹോട്സ്പറായിരിക്കും. സെമി കളിക്കുന്ന ടീമുകളില്9ടോട്ടനം താരങ്ങളാണ് ഉള്ളത്.\n10 Jul, 2018 at 04:57 AM\nലോകകപ്പ് സെമിഫൈനലിലേക്ക് കടക്കുന്പോള് ഏറ്റവുമധികം സന്തോഷിക്കുന്നത് ഇംഗ്ലീഷ് ക്ലബായ ടോട്ടനം ഹോട്സ്പറായിരിക്കും. സെമി കളിക്കുന്ന ടീമുകളില്9ടോട്ടനം താരങ്ങളാണ് ഉള്ളത്. മറ്റേതൊരു ക്ലബിനേക്കാള് മുകളിലാണ് താരങ്ങളുടെ എണ്ണം.\nസെമി ഫൈനല് മത്സരങ്ങളിലെ ടീമംഗങ്ങളില് നിന്ന് ഇംഗ്ലീഷ് പ്രീമിയര് ലീഗ് ക്ലബായ ടോട്ടനം ഹോട്സ്പറില് നിന്ന് ഒരു ആദ്യ ഇലവനുണ്ടാക്കാം. അവരുടെ നിലവിലെ ഒന്പത് താരങ്ങളും രണ്ട് മുന് താരങ്ങളും സെമിയില് കളിക്കുന്നു. ഇംഗ്ലണ്ടില് തന്നെയാണ് ഏറ്റവുമധികം പേരുള്ളത്. അഞ്ച് താരങ്ങള്. നായകന് ഹാരി കെയ്ന്, ഡാലെ അലി, എറിക് ഡയര്, കീരണ് ട്രിപ്പെയര്, ഡാനി റോസ് എന്നിവരാണ് ഇംഗ്ലണ്ടിലെ ടോട്ടനം അംഗങ്ങള്.\nബെല്‍ജിയത്തിലുള്ളത് മൂന്ന് പേര്. ടോബി ആല്‍ഡര്‍വെയര്‍ല്‍ഡ്, വെര്‍ട്ടോംഗന്, മൌസ ഡെംബലെ എന്നിവര്. ഫ്രാന്‍സിന്‍റെ നായകന് ഹ്യൂഗോ ലോറിസാണ് ടോട്ടനത്തിന്‍റെയും നായകന്. ക്രൊയേഷ്യയിലാണ് ടോട്ടനം പ്രതിനിധിയില്ലാത്തത്. എന്നാല് ക്രൊയേഷ്യന് നായകന് ലൂക്ക മോഡ്രിച്ചും വെദ്രാന് കോര്‍ലുക്കയും ടോട്ടനത്തിന്‍റെ മുന് താരങ്ങളാണ്. ഫ്രാന്‍സും ഇംഗ്ലണ്ടുമാണ് ഫൈനലില് മത്സരിക്കുന്നതെങ്കില് ടോട്ടനത്തിന് സന്തോഷിക്കാനേറെയുണ്ട്. കപ്പുയര്‍ത്തുന്ന നായകന് ഏതെങ്കിലുമൊരു ടോട്ടനം താരമാകും. വലിയ യൂറോപ്യന് ക്ലബുകള്‍ക്കൊന്നുമില്ലാത്ത നേട്ടമാണ് ടോട്ടനം കരസ്ഥമാക്കിയിരിക്കുന്നത്. മൌറോ പൊറ്റച്ചീനോ എന്ന പരിശീലകന് കീഴില് ടോട്ടനം നടത്തുന്ന മികച്ച പ്രകടനത്തിന് തെളിവാണ് ലോകകപ്പിലെ ഈ മുന്നേറ്റം.


ബിജെപിയില് മോഡി -അമിത്ഷാ ദ്വയത്തിന് മങ്ങലേല്‍ക്കുന്നു; ഗുജറാത്തില് ബിജെപി പിറകോട്ടടിക്കുന്നു - Janayugom Online\nദേശീയതലത്തിൽ ബിജെപി, മോഡി പ്രഭാവത്തിന് മങ്ങലേൽക്കുന്നതു പോലെ ഗുജറാത്ത് അടക്കമുള്ള ബിജെപി ഭരിക്കുന്ന സംസ്ഥാനങ്ങളിലും സ്വാധീനം കുറയുന്നു. ദേശീയ രാഷ്ട്രീയത്തിൽ മോദി-അമിത്ഷാ കുട്ടുകെട്ട് പാർട്ടിയെ ഹൈജാക്ക് ചെയ്തിരിക്കുകയാണ്. ദേശീയ തലത്തിൽ കൂടതൽ റോൾ വഹിക്കുമെന്ന് കരുതിയ ബിജെപിയിലെ നേതാക്കളെല്ലാം ഇപ്പോൾ ഉൾവലിഞിരിക്കുന്നു.യുപിയില് ആദിത്യനാഥ് എന്ന കാവിധാരിയായ രാഷ്ട്രീയക്കാരൻ ബിജെപിയിൽ കൂടുതൽ കരുത്തനാകാൻ ശ്രമിക്കന്നു. എന്നാൽ കോവിഡ് നിയന്ത്രിക്കുന്നതിൽ ഉൾപ്പെടെ പരാജപ്പെട്ടിരിക്കുന്നു.. പ്രധാനമന്ത്രി മോദിയുടെ പ്രഭാവം ദേശീയ തലത്തിൽ മങ്ങിതുടങ്ങിയിരിക്കുന്നു. ഇനി ഒരങ്കത്തിന് കൂടി മോദിക്ക് കഴിയുമോ എന്ന ചോദ്യങ്ങൾ ബിജെപിയില് തന്നെ ഉയര്‍ന്നു വരുന്നു . അതുപോലെ ബിജെപിക്ക് സംഘടനാ തലത്തില് ഏറെ പ്രശ്നങ്ങളാണ് നേരിടുന്നത്. ഗുജറാത്തിൽ മുഖ്യമന്ത്രി സ്ഥാനത്തു നിന്നും വിജയ് രൂപാണിയെ നീക്കി ഭൂപേന്ദ്ര പട്ടേലിനെ കൊണ്ടു വന്നതിലും മോദിയുടെ ആശങ്ക പ്രകടമാണെന്നാണ് അണിയറ സംസാരം.\nഇതുംകൂടി വായിക്കുക;അമിത്ഷായുടെ അനുയായികളെ തളളി ഭൂപേന്ദ്ര പട്ടേലിനെ മുഖ്യമന്ത്രിയാക്കിയതില് ഗുജറാത്ത് ബിജെപിയില് പോര് ശക്തമാകുന്നു\nഉത്തർപ്രദേശിൽ യോഗി വൺമാൻ ഷോ നടത്തുകയാണ്.. മുൻകാലങ്ങളിൽ മോദി ഗുജറാത്തിലെ വികസന കാര്യത്തിൽ പയറ്റിയ തന്ത്രങ്ങൾ തന്നെയാണ് ഇപ്പോൾ യോഗിയും നടത്തുന്നത്. ആർഎസ്എസ് താൽപ്പര്യം അടക്കം ഇതിൽ കൃത്യമായി വായിച്ചെടുക്കാൻ സാധിക്കും. നരേന്ദ്ര മോദി തട്ടകമായ ഗുജറാത്ത് വിട്ടശേഷം ബിജെപിക്ക് സംസ്ഥാനത്ത് ഉറച്ച് നിൽക്കാൻ കഴിഞ്ഞിട്ടില്ല. ഏഴു വർഷത്തിനിടെ ഗുജറാത്തിൽ മൂന്ന് മുഖ്യമന്ത്രിമാർ ഉണ്ടായി. മോദി ഇന്ത്യൻ പ്രധാനമന്ത്രിയായ ശേഷം നടന്ന ആദ്യ തിരഞ്ഞെടുപ്പിൽ തന്നെ ബിജെപി. പതറിപ്പോയിരുന്നു മോദിയുടെ ദിവസങ്ങൾ നീണ്ടുനിന്ന ക്യാമ്പയിനിലൂടെ സർവശക്തിയുമെടുത്ത് നടത്തിയ പോരാട്ടത്തിന് ഒടുവിലാണ് പിടിച്ചു നിൽക്കാൻ കഴിഞ്ഞത്. അതിനാൽ അടുത്ത തിരഞ്ഞെടുപ്പിനെ നേരിടാൻ 14 മാസം ശേഷിക്കെ നടത്തിയ നേതൃമാറ്റം പലതും പറയുന്നുണ്ട്. മോദിയെ മുനിർനിർത്തി പ്രചരിപ്പിച്ച ഗുജറാത്ത് മോഡൽ ഇനി ഗുജറാത്തിൽ തന്നെ ചെലവാകുന്നില്ല. സംസ്ഥാനത്ത് പ്രധാനമായും സമ്പത്ത് കൈകാര്യം ചെയ്യുന്ന പട്ടേൽ വിഭാഗത്തിനിടയിൽ നിന്നുയർന്ന രോഷം അതിന് തെളിവാണ്. അത് മനസ്സിലാക്കിയാണ് ബിസിനസ്സുകാരൻ കൂടിയായ ഭൂപേന്ദ്ര പട്ടേലിനെ ബിജെപി. പുതിയ മുഖ്യമന്ത്രിയാക്കിയത്. മോദിയുടെ തുറപ്പുചീട്ടായിരുന്ന ഗുജറാത്ത് മോഡൽ കാറ്റഴിച്ചുവിട്ട ബലൂൺ പോലെയായിരിക്കുന്നു. എങ്ങനെയെങ്കിലും കാറ്റുനിറയ്ക്കാനുള്ള ശ്രമമാണ് മുഖ്യമന്ത്രി മാറ്റത്തിലൂടെ നടക്കുന്നത്. ഭൂപേന്ദ്ര പട്ടേൽ അവസാനത്തെ പരീക്ഷണമാണ്. അതേസമയം തുടർഭരണത്തിൽ തന്നേക്കാൾ ആരും വളരേണ്ടെന്ന മോദി താൽപ്പര്യവും ഇതിൽ പ്രതിഫലിക്കുന്നതായി കാണാം. ഗുജറാത്തിൽ കോൺഗ്രസിനേക്കാൾ ആം ആദ്മിയാണ് പ്രധാന എതിരാളിയായി മാറുന്നത്. കഴിഞ്ഞ ഫെബ്രുവരിൽ നടന്ന മുനിസിപ്പൽ തിരഞ്ഞെടുപ്പ്. ഡൽഹിയിലെ ആം ആദ്മി പാർട്ടിക്ക് ലഭിച്ചത് 14 ശതമാനത്തോളം വോട്ട് വിഹിതമായിരുന്നു. ബിജെപിയുടെ കോട്ടയായ നഗര മേഖലകളിൽ ആം ആദ്മി കടന്നുകയറി. സൂറത്തിൽ അവർ രണ്ടാം സ്ഥാനത്തെത്തി. കേന്ദ്ര ആഭ്യന്തര മന്ത്രി അമിത് ഷായുടെ ലോക്‌സഭാ മണ്ഡലമായ ഗാന്ധിനഗർ ഉൾപ്പെടുന്ന ഗാന്ധിനഗർ മുനിസിപ്പൽ കോർപ്പറേഷനിലേയ്ക്ക് ഒക്ടോബർ മൂന്നിനാണ് തിരഞ്ഞെടുപ്പ്. അതിന് മുന്നോടിയായാണ് ആം ആദ്മി കരുത്തുറപ്പിക്കുന്നത്. ഗുജറാത്ത് മോഡൽ പരാജയമായിരുന്നു. അടുത്ത വർഷം നടക്കുന്ന നിയമസഭാ തിരഞ്ഞെടുപ്പ് നടക്കുന്ന യുപിയിലും ബിജെപിയുടെ നില അത്ര ശോഭനമല്ല.\nമോദി-ഷാമാരിലേയ്ക്ക് മാത്രമായി നിൽക്കുന്ന അധികാര കേന്ദ്രീകരണത്തെ ചോദ്യംചെയ്യാൻ നിരവധിപേർ രംഗത്തു വന്നു തുടങ്ങി. 2024‑ൽ ബിജെപിയുടെ പ്രധാനമന്ത്രിസ്ഥാനാർത്ഥിയാകുവാൻ യോഗി ഉൾപ്പെടെ രംഗത്തുവരാനുള്ള രാഷട്രീയ സാഹചര്യവും കാണുന്നു. അതിനിടെ പ്രധാനമന്ത്രി നരേന്ദ്ര മോദിക്കെതിരെ പരസ്യമായ വിമർശനങ്ങളും സ്വന്തം പാളയത്തിൽ നിന്നും ഉയർന്നു തുടങ്ങി എന്നതും ശ്രദ്ധേയമാണ്. ഗുജറാത്ത് മുഖ്യമന്ത്രിയായിരുന്ന വിജയ് രുപാണിയെ മാറ്റിയതിൽ അതൃപ്തി പരസ്യമാക്കി മകൾ രംഗത്തും വന്നതും ശ്രദ്ധേയമാണ്. ഫേസ്ബുക്കിലാണ് വിജയ് രൂപാണിയുടെ മകൾ രാധിക അതൃപ്തി വ്യക്തമാക്കിയത്. പരുക്കൻ പ്രകൃതക്കാർക്ക് മാത്രമേ നല്ല നേതാവാകാൻ കഴിയുകയുള്ളോ എന്ന് രാധിക ചോദിക്കുന്നു. അക്ഷർധാം ആക്രമണം നടന്നപ്പോൾ മോദിയക്കാൾ മുൻപ് അവിടെ എത്തിയത് രുപാണിയാണെന്നും രാധിക ഫേസ്ബുക്കിൽ കുറിച്ചു. ഗുജറാത്തിലെ വിശാല താൽപര്യം പരിഗണിച്ചാണ് രാജിയെന്നായിരുന്നു വിജയ് രൂപാണി പറഞ്ഞത്. . പാർട്ടിയുമായി ഒരു പ്രശ്നങ്ങളുമില്ലെന്നും രൂപാണി വ്യക്തമാക്കിയിരുന്നു. മുഖ്യമന്ത്രിയായിരുന്ന ആനന്ദിബെൻ പട്ടേലിന്റെ രാജിയെ തുടർന്ന് 2016 ൽ ആണ് വിജയ് രൂപാണി മുഖ്യമന്ത്രിയായി സ്ഥാനമേറ്റത്.\nenglish summary;Modi-Amitsha leadership weakens in BJP\nyou may alsolike this video;\nഅനില്‍കുമാറിന്റെ രാജി ; സംസ്ഥാനകോണ്‍ഗ്രസ് പൊട്ടിത്തെറിയില്\nഇടത്തേക്ക് ചായാന് പുതുപ്പള്ളി


നെടിയാറ സുബ്രഹ്മണ്യ ക്ഷേത്രത്തില് നാളെ കൊടിയേറും :: Janmabhumi Daily\nTuesday 18 April 2017 1:08 am IST\nവൈപ്പിന്: ചെറായി സഹോദരന് സ്മാരക എസ്എന്‍ഡിപി ശാഖയുടെ നെടിയാറ സുബ്രഹ്മണ്യ ക്ഷേത്രത്തിലെ ഉത്സവത്തിന് നാളെ കൊടിയേറും. നാളെ വൈകിട്ട് വനിതാ സംഘത്തിന്റെ 100 വനിതകള് ഒരുക്കുന്ന മെഗാ തിരുവാതിര. രാത്രി 8നും 8.30നും മദ്ധ്യേ കൊടിയേറ്റം. 9ന് കലാപരിപാടികള്. 20ന് വൈകീട്ട് 6.30ന് വിനീത് വി. ചാക്യാരുടെ ചാക്യാര്‍കൂത്ത്. രാത്രി 9ന് കൊച്ചിന് റോയല് സ്റ്റാറിന്റെ കോമഡി ഷോ. 21ന് വൈകിട്ട് 6.30ന് താലം വരവ്. 8.30ന് കഥാപ്രസംഗം. 22ന് ഗുരുദേവ പ്രതിഷ്ഠാദിനം. രാവിലെ7മുതല് പിള്ളക്കാവടി സമര്‍പ്പണം. വൈകിട്ട് 5.30ന് വലിയവീട്ടില്‍കുന്ന് ഭഗവതി ക്ഷേത്രത്തില് നിന്ന് കാവടി ഘോഷയാത്ര. 8.30ന് കലാപരിപാടികള്. രാത്രി 12ന് പള്ളിവേട്ട. 23ന് ആറാട്ട് മഹോത്സവം. രാവിലെ 8.30ന് കാഴ്ച ശ്രീബലി. വൈകിട്ട് 4.30ന് പകല്‍പൂരം. 9ന് തായമ്പക, 10ന് ഗാനാജ്ഞലി. പുലര്‍ച്ചെ 2ന് ആറാട്ട് തുടര്‍ന്ന് എഴുന്നള്ളിപ്പ്. ഉല്‍സവ പരിപാടികള്‍ക്ക് പ്രസിഡന്റ് എന്.വി. ജിന്നന്, സെക്രട്ടറി ഗോപാലകൃഷ്ണന് കളപ്പുരയ്ക്കല്, വൈസ് പ്രസിഡന്റ് കെ.എ. ദിനമണി, ദേവസ്വം സെക്രട്ടറി ടി. ജി. രാജീവ് തുടങ്ങിയവര് നേതൃത്വം നല്‍കും.


സാമ്പത്തിക മാന്ദ്യ ഭീഷണി; ആഗോള വിപണിയില് എണ്ണവില വീണ്ടും ഇടിഞ്ഞു - Live Newage\nന്യൂഏജ് ന്യൂസ്, ആഗോള വിപണിയില് എണ്ണവില വീണ്ടും ഇടിഞ്ഞു. ഇന്ത്യയുള്‍പ്പെടെയുള്ള രാഷ്ട്രങ്ങളിലെ മാന്ദ്യ ഭീഷണിയും, ചെനയും യു.എസും തമ്മിലുള്ള വ്യാപാര യുദ്ധം വിപണിയില് പ്രതീക്ഷ നഷ്ടപ്പെടുത്തിയതും ഇടിവിന് കാരണമായി.\nക്രൂഡ് ഓയില് ഇറക്കുമതിയില് പതിനഞ്ച് ശതമാനം ഇടിവാണ് മൂന്ന് മാസത്തിനിടെ ഇന്ത്യയിലുണ്ടായത്. വാഹന വിപണിയും വിവിധ ഉത്പാദനവും കുത്തനെ കുറഞ്ഞതാണ് പ്രധാന കാരണം.\nയു.എസ്-ചൈന തര്‍ക്കം മുറുകുന്നതിനിടെ ക്രൂഡ് ഓയില് വില വീണ്ടും ഇടിഞ്ഞ് ബാരല് വില 58 ഡോളറായി. യുഎസ് ഓയിലിന് 53.5 ഡോളറും. വിലയിടിവ് പിടിച്ചു നിര്‍ത്താന് വിതരണം കുറക്കുന്നത് സംബന്ധിച്ച് ഉത്പാദക രാഷ്ട്രങ്ങള്‍ക്കിടയില് ചര്‍ച്ച തുടരുകയാണ്. അടുത്ത ഒപെക് യോഗത്തില് വിഷയം ചര്‍ച്ചയാകും.\nContent Highlights: global crude-oil-prize-hike


സ്പീക്കര് പി ശ്രീരാമകൃഷ്ണനെതിരായ പ്രതിപക്ഷത്തിന്‍റെ അവിശ്വാസ പ്രമേയം നിയമസഭ തള്ളി – Kairali News | Kairali News Live l Latest Malayalam News\nസ്പീക്കര് പി ശ്രീരാമകൃഷ്ണനെതിരായ പ്രതിപക്ഷത്തിന്‍റെ അവിശ്വാസ പ്രമേയം നിയമസഭ തള്ളി. പ്രതിപക്ഷത്തിന്‍റെ ആരോപണങ്ങൾക്ക് സ്പീക്കർ അക്കമിട്ട് നിരത്തി മറുപടി നൽകി. താൻ തെറ്റ് ചെയ്തിട്ടില്ലെന്നും ആർക്ക് മുന്നിലും തല കുനിക്കില്ലെന്നും സ്പീക്കർ വ്യക്തമാക്കി.\nരാഷ്ട്രീയ പാപ്പരത്വമാണ് പ്രതിപക്ഷ പ്രമേയത്തിന് കാരണമെന്ന് മുഖ്യമന്ത്രി പിണറായി വിജയൻ പറഞ്ഞു. വോട്ടെടുപ്പിന് നിൽകാതെ പ്രതിപക്ഷം സഭയിൽ നിന്നിറങ്ങിപ്പോയി.\nപ്രതിപക്ഷത്ത് നിന്നും എം.ഉമ്മറിന്‍റെ അവിശ്വാസ പ്രമേയത്തിൽ4മണിക്കൂർ നീണ്ട ചർച്ചയാണ് സഭയിൽ നടന്നത്. സ്പീക്കർക്കെതിരായ പ്രതിപക്ഷ ആരോപണങ്ങൾക്ക് അളന്ന് തിട്ടപ്പെടുത്തിയ മറുപടിയുമായി സ്പീക്കർ പി.ശ്രീരാമകൃഷ്ണനും മുഖ്യമന്ത്രി പിണറായി വിജയനും അതാണ് സഭയിൽ കണ്ടത്.\nഅപവാദ പ്രചാരണങ്ങളുടെ ബലത്തില് കെട്ടിപ്പൊക്കിയതാണ് തനിക്കെതിരായ അവിശ്വാസ പ്രമേയം. സര്‍ക്കാരിനെ അടിക്കാനാവാത്തതിനാല് പ്രതിപക്ഷം സ്പീക്കര്‍ക്കെതിരെ തിരിയുകയാണ്. എല്ലാ നടപടിക്രമങ്ങളും പാലിച്ചാണ് നിയമസഭയിലെ ഒാരോ കാര്യവും ചെയ്തിട്ടുള്ളത്. വികസനം തെറ്റാണെങ്കിൽ അതിന്‍റെ ഉത്തരവാദിത്വം താൻ ഏറ്റെടുക്കുന്നതായും സ്പീക്കർ വ്യക്തമാക്കി.\nസര്‍ക്കാരിനെ അടിക്കാന് നിവൃത്തിയില്ലാത്തതുകൊണ്ട് സ്പീക്കറുടെ മുഖത്തടിക്കുകയാണ് പ്രതിപക്ഷം ചെയ്യുന്നത്. വസ്തുതകള് ഇല്ലാതെ കേട്ടുകേള്‍വികളുടെ അടിസ്ഥാനത്തിലുള്ള ആരോപണങ്ങളാണ് പ്രതിപക്ഷത്തിന്‍റേത്. താൻ ഒരു തെറ്റും ചെയ്തിട്ടില്ല. അത് കൊണ്ട് ആർക്ക് മുന്നിലും തല കുനിക്കില്ല.\nകടയുടെ ഉദ്ഘാടനത്തിന് താൻ പോയിട്ടുണ്ട്. പക്ഷെ പൊതു പ്രവർത്തകൻ എന്ന നിലയിൽ ക്ഷണിച്ചാളുടെ പശ്ചാത്തലം പരിശോധിച്ചില്ല. ഉൗരാളുങ്കൽ യുഡിഎഫ് സർക്കാരിന്‍റെ കാലത്ത് ചെയ്ത പ്രവൃത്തികൾ മികച്ചത് പക്ഷെ നിയമസഭയിൽ നടത്തിയത് തെറ്റ്. ആ നിലപാട് എങ്ങനെ അംഗീകരിക്കാനാകുമെന്നും സ്പീക്കർ പ്രതിപക്ഷത്തോട് ചോദിച്ചു.\nഅന്വേഷണ ഏജന്‍സി വഴിവിട്ട് പ്രവര്‍ത്തിക്കുകയും അതിന് കൂട്ടുനില്‍ക്കുകയുമാണ് പ്രതിപക്ഷമെന്നും മുഖ്യമന്ത്രി പിണറായി വിജയൻ ചർച്ചയിൽ പറഞ്ഞു. അന്വേഷണ ഏജന്‍സികള് തീര്‍ക്കുന്ന തെറ്റായ കാര്യത്തെ ന്യായീകരിക്കുകയല്ല ചെയ്യേണ്ടതെന്നും മുഖ്യമന്ത്രി പ്രതിപക്ഷത്തെ ഒാർമ്മിപ്പിച്ചു.\nപ്രതിപക്ഷത്തിന്‍റെ രാഷ്ട്രീയ പാപ്പരത്വമാണ് പ്രമേയത്തിന് കാരണം. ഇഡിക്കെതിരായ പരാതി പ്രവിലേജസ് ആന്‍റ് എത്തിക്സ് കമ്മിറ്റിക്ക് വിട്ടതാണ് സ്പീക്കർ ലക്ഷ്യമാകാൻ കാരണം\nഏക ബിജെപി അംഗം ഒ രാജഗോപാലും യിഡിഎഫ് പ്രമേയത്തെ അനുകൂലിച്ചു. സ്പീക്കറുടെ മറുപടിക്ക് ശേഷം പ്രമേയം വോട്ടിനിടാൻ പോലും കാക്കാതെ പ്രതിപക്ഷം സഭയിൽ നിന്നും ഇറങ്ങിപ്പോയി. തുടർന്ന് സഭ സ്പീക്കർക്കതിരായ അവിശ്വാസ പ്രമേയം തള്ളി.\nTags: kerala niyamasabhaniyamasabhaPinarayiSpeaker


കുട്ടികളെ നോക്കാതെ ഫെയ്‌സ്ബുക്കിലും വാട്ട്‌സ് ആപ്പിലും: ഭര്‍ത്താവ് ഭാര്യയെ കൊലപ്പെടുത്തി - Samakalika Malayalam\nകുട്ടികളെ നോക്കാതെ ഫെയ്‌സ്ബുക്കിലും വാട്ട്‌സ് ആപ്പിലും: ഭര്‍ത്താവ് ഭാര്യയെ കൊലപ്പെടുത്തി\nBy സമകാലിക മലയാളം ഡെസ്‌ക് | Published: 17th April 2018 12:57 PM |\nLast Updated: 17th April 2018 12:57 PM | A+A A- |\nഗുരുഗ്രാം: കുട്ടികളെ ശ്രദ്ധിക്കാതെ സാമൂഹ്യ മാധ്യമങ്ങളില് മുവുകിയിരുന്ന ഭാര്യയെ ഭര്‍ത്താവ് കൊലപ്പെടുത്തി. ഗുരുഗ്രാമിലെ സെക്ടര് 32ല് വ്യാഴാഴ്ച രാത്രിയാണ് സംഭവം. ലക്ഷ്മി എന്ന മുപ്പത്തിരണ്ടുകാരിയാണ് കൊല്ലപ്പെട്ടത്. ഭര്‍ത്താവ് ഹരിഓം (35) പൊലീസ് പിടിയിലായി.\nഉറക്കത്തിലാണ് ലക്ഷ്മിയെ ഹരിഓം കൊലപ്പെടുത്തിയത്. വെള്ളിയാഴ്ച്ച പുലര്‍ച്ചെ മകളെ സന്ദര്‍ശിക്കാനായി ലക്ഷ്മിയുടെ അച്ഛന് ബല്‍വാത്ത് സിങ് എത്തിയപ്പോള് ലക്ഷ്മി കട്ടിലില് മരിച്ചു കിടക്കുന്നതും സമീപത്തായി ഹരിഓം ഇരിക്കുന്നതുമാണ് കണ്ടത്. പിതാവ് വിവരം അറിയിച്ചതിനെ തുടര്‍ന്ന് പൊലീസെത്തി ഹരിഓമിനെ അറസ്റ്റ് ചെയ്തു. കംപ്യൂട്ടര് റിപ്പയര് ഷോപ്പിന്റെ ഉടമയാണ് ഹരിഓം.\n2006 ല് വിവാഹിതരായ ഹരിഓം ലക്ഷ്മി ദമ്പതികള്‍ക്ക് രണ്ട് കുട്ടികളാണ് ഉള്ളത്. സമാധാനപരമായിരുന്നു കുടുംബ ജീവിതം എന്നാണ് ഹരി ഓം പൊലീസിനോടു പറഞ്ഞത്. ലക്ഷ്മിക്ക് സ്മാര്‍ട്ട് ഫോണ് വാങ്ങിക്കൊടുത്തതാണ് എല്ലാപ്രശ്‌നങ്ങള്‍ക്കും കാരണമെന്ന് ഹരി പറയുന്നു. ഫോണ് ലക്ഷ്മിയുടെ സ്വഭാവത്തില് കാര്യമായ മാറ്റം വരുത്തി. ഇതോടെ തന്നെയും കുട്ടികളെയും ലക്ഷ്മി അവഗണിക്കാന് തുടങ്ങിയതായും ഭക്ഷണം പാകം ചെയ്യുകയോ വീട്ടുജോലികള് ചെയ്യുകയോ പോലും ചെയ്യാതെ രാത്രിയും പകലും ഫോണില് തന്നെ മുഴുകി. കുട്ടികളെ സ്‌കൂളില് നിന്നും തിരികെ കൊണ്ടുവരാനും ലക്ഷ്മിക്ക് സമയമില്ലാതായതായും ഹരി പറയുന്നു.\nഇതേച്ചൊല്ലി പതിവായി ലക്ഷ്മിയും താനും തമ്മില് വഴക്കുണ്ടാവുമായിരുന്നു. ഇതോടെ 8 വയസുള്ള മകനെയും 10 വയസുള്ള മകളെയും ബോര്‍ഡിങ്ങ് സ്‌കൂളിലേക്ക് മാറ്റി. എന്നാല് കുട്ടികളെ അസാനിധ്യം പോലും ലക്ഷ്മിയെ ബാധിച്ചില്ലെന്നും ഫോണില് ചെലവഴിക്കുന്ന സമയം കൂടുകയാണ് ചെയ്തതെന്നും ഹരി പറയുന്നു.\nസോഷ്യല് മീഡിയ വഴി ലക്ഷ്മിക്ക് പ്രണയബന്ധം ഉള്ളതായി തനിക്ക് സംശയം ഉണ്ടായിരുന്നെന്നും ഇതേ ചൊല്ലി വാക്കു തര്‍ക്കം ഉണ്ടായതായും ഹരി പറയുന്നു.\nഗുരുഗ്രാം സ്മാര്‍ട്ട് ഫോണ് സോഷ്യല് മീഡിയ


വിസ്മയയുടേത് ആത്മഹത്യ തന്നെയെന്ന് പോലീസ്: കുറ്റപത്രം സമർപ്പിച്ചു | kollam|vismaya|Kiran Kumar|Vismaya Case\nവിസ്മയയുടേത് ആത്മഹത്യ തന്നെയെന്ന് പോലീസ്: കുറ്റപത്രം സമർപ്പിച്ചു\nSep 10, 2021, 01:22 pm IST\nകൊല്ലം: ഏറെ കോളിളക്കം സൃഷ്ടിച്ച വിസ്മയ ആത്മഹത്യ കേസിൽ പ്രതി കിരൺ കുമാറിനെതിരായ കുറ്റപത്രം സമർപ്പിച്ച് പോലീസ്. വിസ്മയയുടേത് ആത്മഹത്യ തന്നെയെന്ന് അന്വേഷണത്തിൽ ബോധ്യപ്പെട്ടുവെന്ന് പോലീസ്. 500 പേജുള്ള കുറ്റപത്രമാണ് സമർപ്പിച്ചത്. സ്ത്രീധനപീഡനത്തെ തുടർന്നുള്ള ആത്മഹത്യ തന്നെയാണ് വിസ്മയയുടേത് എന്നാണു കുറ്റപത്രം പറയുന്നത്. കിരണിനെതിരെ ഒൻപത് വകുപ്പുകളാണ് ചുമത്തിയിരിക്കുന്നത്.\nAlso Read:‘ലോക്നാഥ് ബെഹ്റ പറഞ്ഞ കാര്യം കൂടി പരിശോധിക്കണം’: പാലാ ബിഷപ്പിനെ അനുകൂലിച്ച് വര്‍ഗീസ് വള്ളിക്കാട്ട്\nസ്ത്രീധന പീഡനം, സ്ത്രീപീഡനം, ആത്മഹത്യാ പ്രേരണക്കുറ്റം എന്നിവ ഉള്‍പ്പെടെ ഒമ്പത് വകുപ്പുകളാണ് കിരണിനെതിരെ പൊലീസ് ചുമത്തിയിരിക്കുന്നത്. വിസ്മയയെ പോസ്റ്റുമോര്‍ട്ടം നടത്തിയ ഡോക്ടര്‍മാര്, ഫോറന്‍സിക് വിദഗ്ദന്, വിസ്മയയുടെ ബന്ധുക്കള് ഉള്‍പ്പെടെ നാല്‍പതിലധികം സാക്ഷികളെ കുറ്റപത്രത്തില് ഉള്‍പ്പെടുത്തിയിട്ടുണ്ട്. ഇരുപതിലേറെ തൊണ്ടി മുതലുകളും കോടതിക്ക് മുന്നില് എത്തും. വിസ്മയ സുഹൃത്തുക്കള്‍ക്കും ബന്ധുക്കള്‍ക്കും അയച്ച വാട്‌സ്ആപ്പ് സന്ദേശങ്ങളാണ് കേസിലെ പ്രധാന ഡിജിറ്റല് തെളിവുകള്. മരിക്കുന്നതിന് തൊട്ടുമുമ്പ് വരെ വിസ്മയ കടുത്ത മാനസിക സംഘര്‍ഷത്തില് ആയിരുന്നുവെന്ന് അന്വേഷണസംഘം കണ്ടെത്തിയിട്ടുണ്ട്.\nവിസ്മയ മരിച്ച് 90 നാള് കഴിയുന്നതിന് മുമ്പാണ് കുറ്റപ്പത്രം കോടതിയില് എത്തുന്നത്. പ്രതിയ്ക്ക് ജാമ്യം ലഭിക്കുന്നത് ഒഴിവാക്കാനാണ് അതിവേഗം കുറ്റപത്രം സമര്‍പ്പിക്കുന്നത്. ശാസ്താംകോട്ട ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയിലാണ് കുറ്റപത്രം സമര്‍പ്പിക്കുക. കഴിഞ്ഞ ജൂണ് 21ന് പുലര്‍ച്ചെയാണ് ശാസ്താംകോട്ടയിലെ ഭര്‍തൃവീട്ടില് വിസ്മയയെ മരിച്ച നിലയില് കണ്ടെത്തിയത്. മാട്ടോര് വാഹന വകുപ്പില് ഉദ്യോഗസ്ഥനായിരുന്ന കിരണിനെ പിരിച്ചു വിട്ടിരുന്നു.\nkollam vismaya Kiran Kumar Vismaya Case\nശരീരത്തിലെ ചീത്ത കൊളസ്ട്രോള് കുറയ്ക്കാന് വെള്ളരിക്ക\n'സവർക്കറെയും നമ്മൾ പഠിക്കണം, പഠിച്ചുകൊണ്ട് വിമര്‍ശിക്കണം': എസ്.എഫ്.ഐ


മികച്ച ഹോറർ സിനിമകൾ-1 The Shining (1980) മികച്ച ഹോറർ സിനിമകൾ-1 The Shining (1980)\nമികച്ച ഹൊറർ സിനിമകൾ-1: The Shining (1980....\nPublished on September 12, 2017 at 12:22 pm\nമികച്ച ഹൊറർ സിനിമകൾ-1: The Shining (1980)\nചിത്രത്തെ കുറിച്ചു ഇവിടെ എങ്ങനെ എഴുതണം, എഴുതി തുടങ്ങണം എന്നറിയില്ല. ആധുനിക ഹൊറർ സിനിമകൾ അതിന്റെ ചരിത്രം തുടങ്ങുന്നത് ഒരു പക്ഷെ ഈ സിനിമയോടെയായിരിക്കും. അതുവരെ ആളുകൾ കണ്ടുവന്നിരുന്ന സകല ഹൊറർ സങ്കല്പങ്ങളെയും പൊളിച്ചെഴുതുന്നതായിരുന്നു Stanley Kubrickന്‍റെ സംവിധാനമികവിൽ 1980 ൽ റിലീസ് ചെയ്ത The Shining.\nപ്രത്യക്ഷത്തിൽ ഒരു ghostനെയോ അല്ലെങ്കിൽ അമാനുഷിക രൂപങ്ങളെയോ അതുമല്ലെങ്കിൽ അത്തരത്തിലുള്ള അന്നുവരെ പ്രേക്ഷകർ കണ്ടിരുന്ന ഹൊറർ സിനിമകളിലെ സീനുകളോ ഒന്നും തന്നെ അധികമില്ലാതെ തന്നെ ഓരോ സീനുകളിലും ഭീതി പടർത്തി Shining പ്രേക്ഷക നിരൂപക പ്രശംസ നേടി മുന്നേറുകയുണ്ടായി. സിനിമ ഇറങ്ങിയിട്ടു 37 വർഷം കഴിഞ്ഞിരിക്കുന്നു, പക്ഷെ ഇപ്പോൾ കാണുമ്പോൾ പോലും പഴഞ്ചനായോ ഔട്ട് ഡേറ്റഡ് ആയോ തോന്നിക്കാത്ത ചുരുക്കം ചില സിനിമകളിൽ ഒന്ന് തന്നെയാണ് ഈ കുബ്രിക്ക് ചിത്രം.\nഒട്ടുമിക്ക എല്ലാവരും കണ്ടതിനാൽ ഒരു കഥപറച്ചിലിന് ഇവിടെ പ്രസക്തിയില്ലെങ്കിലും ഇനിയും കാണാത്തവരുടെ അറിവിലേക്കായി കഥ ചുരുക്കി പറയട്ടെ. എഴുത്തുകാരനായ ജാക്കിന് ഒരിക്കൽ അങ്ങു കലറാഡോ മലനിരകളിൽ സ്ഥിതി ചെയ്യുന്ന ഒറ്റപ്പെട്ടു കിടക്കുന്ന ഒരു പടുകൂറ്റൻ ഹോട്ടലിൽ നടത്തിപ്പുകാരനായി വിന്റർ മൊത്തം ചെലവിടാൻ അവസരം ലഭിക്കുന്നു. ആ സീസണിൽ മൊത്തം ഹോട്ടൽ അടച്ചിടും. ഒറ്റയ്ക്ക് പോയി ഏകാന്തജീവിതം നയിക്കാതിരിക്കാൻ ജാക്ക് തന്റെ ഭാര്യയെയും മകനെയും കൂടെ കൂട്ടുന്നു.\nഅവിടെയെത്തിയ അവർ ആ ഹോട്ടലിൽ തീർത്തും ഒറ്റയ്ക്കായിരുന്നു, ഹോട്ടൽ അടച്ചിട്ടത് കൊണ്ടു പുറമെ നിന്നും ആരും തന്നെ അധികം വരാനും ഉണ്ടായിരുന്നില്ല. പക്ഷെ അവരെ കാത്ത് അവിടെ ഹോട്ടലിന്റെ ഉള്ളിൽ തന്നെ പലതുമുണ്ടായിരുന്നു. അവരുടെ ജീവിതങ്ങൾ താറുമാറാക്കാൻ കെൽപ്പുള്ള അമാനുഷികമായ പലതും.. അങ്ങനെ അവിടെ കഥ തുടങ്ങുന്നു..\nചിലരൊക്കെ പറഞ്ഞു കേട്ടിട്ടുണ്ട്, ഈ സിനിമ വലിയ രസമില്ല, തീരെ പേടിക്കാനില്ല, മനസ്സിലായില്ല എന്നൊക്കെ. അതിന്റെ കാരണം എന്തെന്ന് ഇതുവരെ എനിക്ക് മനസ്സിലായിട്ടില്ല. ഒരുപക്ഷേ ഒരു gohst ഹൊറർ ഫ്ലിക്ക് അല്ലാത്തത് കൊണ്ടാവാം. അല്ലെങ്കിൽ വേണ്ട രീതിയിൽ മനസ്സിലാക്കി ആസ്വദിക്കാൻ പറ്റാത്തത് കൊണ്ടാവാം. അതുമല്ലെങ്കിൽ ആസ്വാദനത്തിന്റെ അളവുകോലുകൾ പലർക്കും പലതാണല്ലോ, അതുകൊണ്ടും ആവാം.\nഎങ്ങനെയൊക്കെ ചിന്തിച്ചാലും ഈ സിനിമ ഒരു മികച്ച ഹൊറർ അനുഭവം തന്നെയാണ് ബഹുഭൂരിപക്ഷം ആളുകൾക്കും നൽകിയിട്ടുള്ളത്. Jack Nickolson ന്‍റെ എക്കാലത്തെയും മികച്ച പ്രകടനങ്ങളിൽ ഒന്ന് ഈ സിനിമയിൽ നമ്മൾ കണ്ടു. അതോടൊപ്പം കുബ്രിക്കിന്റെ സംവിധാന മികവിന്റെ മറ്റൊരു മികച്ച ഉദാഹരണം കൂടിയാകുന്നു ഈ ചിത്രം. ഇനിയും കാണാൻ ആരെങ്കിലും ബാക്കിയുണ്ടെങ്കിൽ മാറ്റിവെക്കാതെ കണ്ടുനോക്കൂ.. അത്ഭുതപ്പെടുത്തും.


കൊവിഡ് പശ്ചാത്തലമാക്കി ഒരു പ്രണയ കഥ; 14 ഡേയ്സ് ഓഫ് ലൗ എത്തി - Pathram Online\nനഹാസ് ഹിദയത്ത് സംവിധാനം ചെയ്ത 14 ഡേയ്സ് ഓഫ് ലൗ എന്ന ഹ്രസ്വചിത്രം പുറത്തിറങ്ങി. സർക്കസ് ഗൺ മലയാളം എന്ന യൂട്യൂബ് ചാനലി ചിത്രം റിലീസ് ചെയ്തിരിക്കുന്നത്. ദുൽഖർ സൽമാനുൾപ്പടെ നിരവധിപ്പേർ ചിത്രം സമൂഹ മാധ്യമങ്ങളിലൂടെ പങ്കുവെച്ചിട്ടുണ്ട്.\n‘നയന എൽസയ്ക്കും ഉണ്ണി ലാലുവിനും നഹാസ് ഹിദയത്തിനും ചിത്രത്തിന്റെ മറ്റ് അണിയറപ്രവത്തകർക്കും ഏല്ലാവിധ ആശംസകളും’, ദുൽഖർ ഫേസ്ബുക്കിൽ കുറിച്ചു.\nകൊവിഡ് പശ്ചാത്തലമാക്കി ഒരുക്കിയ വളരെ മനോഹരമായ പ്രണയകഥയാണ് 14ഡേയ്സ് ഓഫ് ലൗ. ടിക് ടോക് താരം ഉണ്ണി ലാലു,സിനിമ താരം നയന എൽസയും പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്\nസംഗീത സംവിധായകൻ ജോയൽ ജോൺസ് തന്നെ ആലപിച്ച ഹലോ ഹലോ എന്നൊരു പ്രണയ ഗാനത്തിന് വരികൾ ടിറ്റോ പി തങ്കച്ചൻ നിർവഹിച്ചിരിക്കുന്നത്. സില്ലി മങ്ക്സ് ആണ് 14ഡേയ്സ് ഓഫ് ലൗ നിർമ്മിച്ചിരിക്കുന്നത്.


വിമാനം അപകടത്തില്‍പെട്ടപ്പോള് ദ്രുതഗതിയില് രക്ഷാപ്രവര്‍ത്തനത്തില് ഏര്‍പ്പെടാന് ആയത് വലിയൊരു അളവ് വരെ ദുരന്തത്തിന്റെ വ്യാപ്തി കുറയ്ക്കുവാന് ഇടയാക്കിയിട്ടുണ്ട്.\nകരിപ്പൂരിലുണ്ടായ വിമാനാപകടത്തില്‍പെട്ടവരെ രക്ഷിക്കാന് മുന്നിട്ടിറങ്ങിയ നാട്ടുകാരെ പ്രശംസിച്ച് മുഖ്യമന്ത്രി പിണറായി വിജയന്. പരിക്കേറ്റവരെ രക്ഷിക്കാന് ദുരിതാശ്വാസ പ്രവര്‍ത്തനങ്ങളില് അധികൃതരോടൊപ്പം കോവിഡ് ഭീതിയും അപകട സാധ്യതയും അവഗണിച്ചു നാട്ടുകാര് മുന്നിട്ടിറങ്ങിയത് സഹജീവി സ്‌നേഹത്തിന്റെ ഉദാത്തമായ അനുഭവമാണെന്ന് മുഖ്യമന്ത്രി ഫേസ്ബുക്ക് പേജിലൂടെ വ്യക്തമാക്കുന്നു.\n'കരിപ്പൂര് വിമാന താവളത്തില് വിമാനം അപകടത്തില്‍പെട്ടപ്പോള് ദ്രുതഗതിയില് രക്ഷാപ്രവര്‍ത്തനത്തില് ഏര്‍പ്പെടാന് ആയത് വലിയൊരു അളവ് വരെ ദുരന്തത്തിന്റെ വ്യാപ്തി കുറയ്ക്കുവാന് ഇടയാക്കിയിട്ടുണ്ട്.\nപരിക്കേറ്റവരെ രക്ഷിക്കാന് ദുരിതാശ്വാസ പ്രവര്‍ത്തനങ്ങളില് അധികൃതരോടൊപ്പം കോവിഡ് ഭീതിയും അപകട സാധ്യതയും അവഗണിച്ചു നാട്ടുകാര് മുന്നിട്ടിറങ്ങിയത് സഹജീവി സ്‌നേഹത്തിന്റെ ഉദാത്തമായ അനുഭവമാണ്. രാത്രി ഏറെ വൈകിയും ആശുപത്രികളില് രക്തദാനത്തിനായി എത്തിച്ചേര്‍ന്ന യുവാക്കളുടെ നീണ്ട നിരയും ദുരന്തത്തിനിടയിലും കേരളത്തിന് ആശ്വാസവും പ്രതീക്ഷയും നല്‍കുന്നു. രക്ഷാ പ്രവര്‍ത്തനത്തിലേര്‍പ്പെട്ട ഓരോരുത്തരെയും അഭിവാദ്യം ചെയ്യുന്നു'\nകണ്ടയിന്‍മെന്റ് സോണിലുളള പ്രദേശമായിരുന്നു അപകടം നടന്ന വിമാനത്താവളവും കൊണ്ടോട്ടിയെന്ന പ്രദേശവും. എന്നാല് മലപ്പുറത്തെ നാട്ടുകാര് തുടക്കത്തില് തന്നെ കൈമെയ് മറന്ന് രക്ഷാപ്രവര്‍ത്തനത്തിന് എത്തി. രാത്രിയും മഴയും ഒന്നും വകവയ്ക്കാതെയാണ് വലിയൊരു ശബ്ദം കേട്ടപ്പോള് തന്നെ അപകടം നടന്ന സ്ഥലത്തേക്ക് നാട്ടുകാര് ഓടിയെത്തിയത്. അപകടം നടന്നയുടന് ഓടിയെത്തിയ ഇൌ നാട്ടുകാരാണ് രക്ഷാപ്രവര്‍ത്തനത്തിന് തുടക്കത്തില് നേതൃത്വം നല്‍കിയതും, മുഖ്യമന്ത്രി കുറിപ്പില് പറഞ്ഞു.\nഅതിനിടെ കരിപ്പൂരില് രക്ഷാപ്രവര്‍ത്തനങ്ങളില് പങ്കെടുത്തവര് സ്വയം നിരീക്ഷണത്തില് പോകണമെന്ന് ആരോഗ്യമന്ത്രി കെ.കെ ശൈലജ. രക്ഷാപ്രവര്‍ത്തനത്തില് പങ്കെടുത്തവര് ആരോഗ്യവകുപ്പുമായി ബന്ധപ്പെടണമെന്നും ആരോഗ്യമന്ത്രി പറഞ്ഞു.


ലുങ്കി ഉടുത്ത് അമല പോള്, ഫോട്ടോ വൈറലാകുന്നു!\nസിനിമാതിരക്കുകള്‍ക്കിടയിലും സാമൂഹ്യമാധ്യമങ്ങളില് സജീവമായി ഇടപെടുന്ന താരമാണ് അമല പോള്. ലുങ്കി ഉടുത്ത് സ്റ്റൈലായി നില്‍ക്കുന്ന അമലാ പോളിന്റെ ഫോട്ടോയാണ് ഇപ്പോള് സാമൂഹ്യമാധ്യമങ്ങളില് വൈറലാകുന്നത്. ഇൻസ്റ്റാഗ്രാമില് അമല പോള് പോസ്റ്റ് ചെയ്‍ത ഫോട്ടോയാണ് വൈറലാകുന്നത്.\nKochi, First Published Dec 4, 2018, 2:09 PM IST\nലുങ്കി ഉടുത്ത് പുഴയ്ക്ക് സമീപം നിൽക്കുന്നതാണ് ഫോട്ടോ. ലുങ്കിയുടെ നാട്ടിലേക്ക് സ്വാഗതം. ഇവിടെ കള്ളും അപ്പവും മീൻ കറിയുമാണ് എല്ലാവരും കഴിക്കുന്നത് എന്നാണ് ഫോട്ടോയ്‍ക്ക് അമല പോള് അടിക്കുറിപ്പ് എഴുതിയിരിക്കുന്നത്. അതോ അന്ത പറവൈ പോല് എന്ന ചിത്രത്തിലാണ് അമല പോള് ഇപ്പോള് അഭിനയിക്കുന്ന്. വിനോദ് കെ ആര് ആണ് ചിത്രം സംവിധാനം ചെയ്യുന്നത്.\nLast Updated Dec 4, 2018, 2:14 PM IST


ക്ലീൻ ചിറ്റ് വിവാദത്തിൽ കേന്ദ്ര തെര. കമ്മീഷനിൽ സമവായം? ലവാസയ്ക്ക് അറോറയുടെ കത്ത്\nNew Delhi, First Published 20, May 2019, 11:04 AM IST\nലവാസയുടെ വിയോജിപ്പുകൾ ചർച്ച ചെയ്യാൻ നാളെ കേന്ദ്ര തെരഞ്ഞെടുപ്പ് കമ്മീഷൻ യോഗം ചേരും. വിയോജിപ്പുകൾ ഉയർന്നാലും അത് ഫയലിൽ രേഖപ്പെടുത്തേണ്ടെന്നായിരുന്നു കേന്ദ്ര തെര‌ഞ്ഞെടുപ്പ് കമ്മീഷന്‍റെ നിയമവിഭാഗം വ്യക്തമാക്കിയത്.\nദില്ലി: 'ക്ലീൻ ചിറ്റു'കളിൽ കേന്ദ്ര തെരഞ്ഞെടുപ്പ് കമ്മീഷനിൽ സമവായനീക്കം. പ്രധാനമന്ത്രി നരേന്ദ്രമോദിക്കും ബിജെപി അധ്യക്ഷൻ അമിത് ഷായ്ക്കും ചട്ടം ലംഘിച്ചുള്ള പരാമർശങ്ങൾക്ക് ക്ലീൻ ചിറ്റ് നൽകിയതിൽ വിയോജിപ്പുകൾ പുറത്തു വന്നതോടെ സമവായത്തിന് മുഖ്യ തെരഞ്ഞെടുപ്പ് കമ്മീഷണർ ശ്രമം തുടങ്ങിയെന്നാണ് റിപ്പോർട്ടുകൾ. ഭിന്നത പരസ്യമാക്കരുതെന്നും തെരഞ്ഞെടുപ്പ് സുഗമമായി നടത്താൻ സഹകരിക്കണമെന്നും കാണിച്ച് വിയോജിപ്പ് അറിയിച്ച തെരഞ്ഞെടുപ്പ് കമ്മീഷണർ അശോക് ലവാസയ്ക്ക് മുഖ്യ തെരഞ്ഞെടുപ്പ് കമ്മീഷണർ സുനിൽ അറോറ രണ്ട് കത്തുകൾ നൽകി.\nആഭ്യന്തര വിയോജിപ്പുകൾ ഒത്തുതീർക്കണമെന്നും, തെരഞ്ഞെടുപ്പ് പ്രക്രിയ സുഗമമായി മുന്നോട്ടു കൊണ്ടുപോകാൻ സഹകരിക്കണമെന്നുമാണ് സുനിൽ അറോറ അയച്ച കത്തുകളിലുള്ളത്. മോദിക്കും അമിത് ഷായ്ക്കും ക്ലീൻ ചിറ്റുകൾ തുടർച്ചയായി നൽകിയതിൽ ആറ് തവണയാണ് അശോക് ലവാസ എതിർപ്പ് അറിയിച്ചത്. എന്നാൽ ഈ യോഗങ്ങളുടെ മിനിട്‍സിലൊന്നും അശോക് ലവാസയുടെ എതിർപ്പ് രേഖപ്പെടുത്തിയില്ല. ഇതിൽ അശോക് ലവാസ കടുത്ത വിയോജിപ്പ് രേഖപ്പെടുത്തിയിരുന്നു. എതിർപ്പുകളും വിയോജിപ്പുകളും രേഖപ്പെടുത്തണമെന്നും അശോക് ലവാസ ആവശ്യപ്പെട്ട കാര്യം പരസ്യമായി പുറത്തു വരികയും ചെയ്തു.\nഇതോടെ മോദിക്കും ഷായ്ക്കും ക്ലീൻ ചിറ്റ് നൽകിയതിൽ കേന്ദ്ര തെരഞ്ഞെടുപ്പ് കമ്മീഷനിൽത്തന്നെ ഭിന്നതയുണ്ടെന്ന കാര്യം പരസ്യമായി പുറത്തു വന്നു. ഇതേത്തുടർന്നാണ് ഭിന്നത പരസ്യമാക്കുന്നത് ശരിയല്ലെന്നും, ഒഴിവാക്കാവുന്ന വിവാദമാണിതെന്നുമുള്ള നിലപാടുമായി സുനിൽ അറോറ രംഗത്തു വരുന്നതും അശോക് ലവാസയ്ക്ക് രണ്ട് കത്തുകൾ നൽകുന്നതും.\nഈ ഭിന്നത പരസ്യമായി പുറത്തു വന്ന ശേഷവും അശോക് ലവാസയും സുനിൽ അറോറയുമടക്കമുള്ള തെരഞ്ഞെടുപ്പ് കമ്മീഷൻ അംഗങ്ങൾ ശനിയാഴ്ച അനൗദ്യോഗികമായി കൂടിക്കാഴ്ച നടത്തിയിരുന്നു. ഈ കൂടിക്കാഴ്ചയിലും ഭിന്നത പരസ്യമാക്കരുതെന്ന് ലവാസയോട് സുനിൽ അറോറ ആവശ്യപ്പെട്ടു.\nവിയോജിപ്പ് പരസ്യമായതോടെ കേന്ദ്ര തെരഞ്ഞെടുപ്പ് കമ്മീഷൻ യോഗങ്ങൾ എക്സിക്യൂട്ടീവ് സ്വഭാവമുള്ളതാണെന്നും അതിനാൽ എതിർപ്പുകൾ രേഖപ്പെടുത്തേണ്ടതില്ലെന്നും നിയമവിഭാഗം, വ്യക്തമാക്കിയിരുന്നു. അതായത് കമ്മീഷൻ യോഗത്തിലെ തീരുമാനങ്ങൾക്കാണ് പ്രാധാന്യം. ഭൂരിപക്ഷത്തിന്‍റെ തീരുമാനമാണ് നടപ്പിലാവുക. ആ തീരുമാനത്തിലെത്തും മുൻപ് കമ്മീഷനിൽ ഭിന്നതയുണ്ടായിരുന്നോ എന്നതിന് പ്രസക്തിയില്ലെന്നായിരുന്നു നിയമവിഭാഗത്തിന്‍റെ നിയമോപദേശം. ഇക്കാര്യം അശോക് ലവാസയെ സുനിൽ അറോറ അറിയിക്കുകയും ചെയ്തു.\nലവാസ മറുപടിക്കത്തും നൽകി\nസുനിൽ അറോറയുടെ രണ്ട് കത്തുകൾക്ക് അശോക് ലവാസ മറുപടിക്കത്തുകൾ നൽകിയെന്നാണ് ദേശീയമാധ്യമങ്ങൾ റിപ്പോർട്ട് ചെയ്യുന്നത്. ഭരണഘടനയുടെ 324-ാം ചട്ടപ്രകാരമാണ് കേന്ദ്ര തെരഞ്ഞെടുപ്പ് കമ്മീഷൻ തെരഞ്ഞെടുപ്പ് പ്രചാരണയോഗങ്ങളും പ്രസ്താവനകളും മറ്റും പരിശോധിച്ച് കനത്ത നിയന്ത്രണങ്ങൾ ഏർപ്പെടുത്തുന്നത്. സ്വാഭാവിക നീതി അടിസ്ഥാനപ്പെടുത്തിയാണ് തെരഞ്ഞെടുപ്പ് കമ്മീഷന്‍റെ നടപടികളെല്ലാം.\nതെരഞ്ഞെടുപ്പ് കമ്മീഷൻ പ്രത്യേക ജുഡീഷ്യൽ അധികാരങ്ങളുള്ള ഭരണഘടനാസ്ഥാപനമാണെന്നാണ് ഇത് തെളിയിക്കുന്നത്. അതിനാൽ വിധിപ്രസ്താവങ്ങളിൽ ജഡ്ജിമാർ എതിർപ്പ് രേഖപ്പെടുത്തുന്നത് പോലെ തനിക്കും എതിർപ്പ് രേഖപ്പെടുത്താൻ കഴിയണമെന്നും അശോക് ലവാസ വാദിക്കുന്നു. ഇത് തെളിയിക്കുന്ന ഉദാഹരണങ്ങളും ലവാസ ചൂണ്ടിക്കാട്ടിയിട്ടുണ്ട്.\nഭിന്നതകൾ പരസ്യമായെങ്കിലും അശോക് ലവാസ ഇപ്പോഴും തെരഞ്ഞെടുപ്പ് കമ്മീഷന്‍റെ എല്ലാ യോഗങ്ങളിലും പങ്കെടുക്കുന്നുണ്ട്. ലവാസയുടെ എതിർപ്പുകൾ വിശദമായി ചർച്ച ചെയ്യാൻ നാളെ തെരഞ്ഞെടുപ്പ് കമ്മീഷൻ യോഗം ചേരും.\nLast Updated 20, May 2019, 3:02 PM IST\nlavasa sunil arora\nsunil arora letters\nസുനിൽ അറോറ അശോക് ലവാസ ഭിന്നത


Yeddyurappa approached me with 'Sound of mine'Anweshanam\n‘ശബ്ദം എന്റേതുതന്നെ’ കൂടിക്കാഴ്ച സമ്മതിച്ച് യെദ്യൂരപ്പ...\n‘ശബ്ദം എന്റേതുതന്നെ’ കൂടിക്കാഴ്ച സമ്മതിച്ച് യെദ്യൂരപ്പ\nKESIYA | Monday, February 11, 2019 12:20 PM IST\nബെംഗളൂരു: കൂറുമാറാൻ ഭരണപക്ഷ എം.എൽ.എ.യ്ക്ക് കോടികൾ വാഗ്ദാനംചെയ്യുന്ന ശബ്ദരേഖയുടെ കാര്യത്തിൽ ബി.ജെ.പി. കർണാടകഘടകം അധ്യക്ഷൻ ബി.എസ്. യെദ്യൂരപ്പ നിലപാടുമാറ്റി. ജനതാദൾ(എസ്) എം.എൽ.എ. നാഗനഗൗഡ കണ്ഡകൂറിന്റെ മകൻ ശരണഗൗഡയുമായി സംസാരിച്ചിട്ടുണ്ടെന്നും മുഖ്യമന്ത്രി എച്ച്.ഡി. കുമാരസ്വാമിയുടെ നിർദേശപ്രകാരമാണ് തന്നെ കാണാൻ അദ്ദേഹം വന്നതെന്നും യെദ്യൂരപ്പ പറഞ്ഞു. ശബ്ദരേഖയിലുള്ളത് തന്റെ ശബ്ദമല്ലെന്നും സംസ്ഥാനസർക്കാരിനെ വീഴ്ത്താൻ ഭരണപക്ഷ അംഗങ്ങളുമായി സംസാരിച്ചിട്ടില്ലെന്നുമാണ് യെദ്യൂരപ്പ ആദ്യം പറഞ്ഞിരുന്നത്.\nതന്റെ ശബ്ദമാണെന്ന് തെളിയിച്ചാൽ രാഷ്ട്രീയജീവിതം അവസാനിപ്പിക്കുമെന്നും പ്രസ്താവിച്ചിരുന്നു. ശബ്ദരേഖയിലെ ശബ്ദം തന്റേതുതന്നെയെന്ന് യെദ്യൂരപ്പ സമ്മതിച്ചതോടെ ബി.ജെ.പി. വെട്ടിലായി. ശരണഗൗഡയുമായി സംസാരിച്ചത് സമ്മതിച്ചസ്ഥിതിക്ക് യെദ്യൂരപ്പ രാജിവെച്ച് വാഗ്ദാനം പാലിക്കണമെന്ന് കോൺഗ്രസ് നേതാക്കളായ സിദ്ധരാമയ്യയും ഡി.കെ. ശിവകുമാറും ആവശ്യപ്പെട്ടു. ദേവദുർഗയിലെ ഗസ്റ്റ് ഹൗസിൽവെച്ചാണ് ശരണഗൗഡയുമായി സംസാരിച്ചതെന്നും സംഭാഷണം 'റെക്കോഡ്' ചെയ്തിരുന്നെന്നും യെദ്യൂരപ്പ ഹുബ്ബള്ളിയിൽ മാധ്യമപ്രവർത്തകരോട് പറഞ്ഞു. 'റെക്കോഡ്' ചെയ്തത് തന്റെ അറിവോടെയാണ്. എന്നാൽ, സംഭാഷണത്തിലെ പ്രധാന ഭാഗങ്ങൾ ഒഴിവാക്കിയാണ് ശബ്ദരേഖ പുറത്തുവിട്ടിരിക്കുന്നത്. ഇതിനുപിന്നിൽ മുഖ്യമന്ത്രി കുമാരസ്വാമിയുടെ ഗൂഢാലോചനയാണെന്നും യെദ്യൂരപ്പ ആരോപിച്ചു. ''ശരണഗൗഡയുമായി സംസാരിച്ചെന്നത് സത്യമാണ്. എന്നാൽ പുറത്തുവിട്ട ശബ്ദരേഖ സംഭാഷണത്തിന്റെ പൂർണരൂപമല്ല.\nസ്പീക്കർ രമേശ്കുമാറിന് 50 കോടി വാഗ്ദാനം ചെയ്തെന്നത് സത്യവിരുദ്ധമാണ്. രമേശ് കുമാർ സത്യസന്ധനായ നേതാവാണ്''- യെദ്യൂരപ്പ പറഞ്ഞു. ജനതാദൾ എം.എൽ.എ. നാഗനഗൗഡ കണ്ഡകൂറിനെ കൂറുമാറ്റാൻ പത്തുകോടി രൂപയും മന്ത്രിപദവിയും വാഗ്ദാനംചെയ്തെന്നാണ് കോൺഗ്രസ് ആരോപിച്ചിരുന്നത്. തെളിവായി ശബ്ദരേഖയും പുറത്തുവിട്ടിരുന്നു. സത്യം സമ്മതിച്ചതിന് യെദ്യൂരപ്പയോട് നന്ദിയുണ്ടെന്നും ജനങ്ങൾക്ക് കാര്യങ്ങൾ മനസ്സിലായെന്നും കോൺഗ്രസ് നേതാവും മന്ത്രിയുമായ ഡി.കെ. ശിവകുമാർ പറഞ്ഞു. സത്യം സമ്മതിച്ച സാഹചര്യത്തിൽ യെദ്യൂരപ്പ രാഷ്ട്രീയജീവിതം അവസാനിപ്പിക്കുന്നതാണു നല്ലതെന്നു മുൻമുഖ്യമന്ത്രി സിദ്ധരാമയ്യ പറഞ്ഞു.\nശബ്ദരേഖയുമായിബന്ധപ്പെട്ട് നിയമസഭാ സ്പീക്കർ കെ.ആർ. രമേശ് കുമാർ തിങ്കളാഴ്ച അന്വേഷണത്തിന് ഉത്തരവിട്ടേക്കും. എം.എൽ.സി. സ്ഥാനാർഥിയാക്കുന്നതിനു പാർട്ടിനേതാവിനോട് 25 കോടി രൂപ കുമാരസ്വാമി ആവശ്യപ്പെടുന്ന വീഡിയോ നിയമസഭയിൽ പുറത്തുവിടുമെന്നു ബി.ജെ.പി. പ്രഖ്യാപിച്ചിട്ടുണ്ട്. 30 കോടി വാഗ്ദാനം ചെയ്തു; അഞ്ചുകോടി വാങ്ങി- ജനതാദൾ (എസ്) എം.എൽ.എ ബെംഗളൂരു: എം.എൽ.എ. സ്ഥാനം രാജിവെക്കുന്നതിന് ബി.ജെ.പി. 30 കോടി രൂപ വാഗ്ദാനം ചെയ്തെന്ന് വെളിപ്പെടുത്തി കോലാറിലെ ജനതാദൾ എം.എൽ.എ. ശ്രീനിവാസഗൗഡ രംഗത്തെത്തി. ഇതിൽ അഞ്ചുകോടിരൂപ ലഭിച്ചുവെന്നും ശ്രീനിവാസഗൗഡ വെളിപ്പെടുത്തി.\n' ബി.ജെ.പി.യിലെ സി.എൻ. അനന്ത നാരായണൻ, എസ്.ആർ. വിശ്വനാഥ്, സി.പി. യോഗേശ്വര എന്നിവരാണ് വീട്ടിലെത്തിയത്. 30 കോടി നൽകാമെന്നുപറഞ്ഞു. അഞ്ചുകോടി നൽകുകയും ചെയ്തു. പാർട്ടിയോട് കൂറുള്ളയാളാണ് ഞാനെന്നും രാജിവെക്കാനാവില്ലെന്നും അറിയിച്ചു. പണം വാഗ്ദാനം ചെയ്ത കാര്യം മുഖ്യമന്ത്രി എച്ച്.ഡി. കുമാരസ്വാമിയെ അറിയിച്ചു. അവർ നൽകിയ അഞ്ചുകോടി രൂപ വാങ്ങാൻ അദ്ദേഹം നിർദേശിച്ചു'- ശ്രീനിവാസ ഗൗഡ പറഞ്ഞു.


പുക പരിശോധന സര്‍ട്ടിഫിക്കറ്റ് നിര്‍ബന്ധം; മോട്ടോര് വാഹന വകുപ്പ് പരിശോധന തുടങ്ങി | Motor Vehicle Department Starts Vehicle Pollution Certificate Checking\nമോട്ടോര്‍വാഹനവകുപ്പിന്റെ ഹരിത ബോധവത്കരണ പദ്ധതി സംസ്ഥാനത്ത് ആരംഭിച്ചു. കേരളത്തിലെ അന്തരീക്ഷവായുനിലവാരം ഉയര്‍ത്താന് ദേശീയ ഹരിത ട്രൈബ്യൂണല് സംസ്ഥാനസര്‍ക്കാരിന് നല്‍കിയ നിര്‍ദേശപ്രകാരമാണ് നടപടി.\nഉയര്‍ന്നതോതില് അന്തരീക്ഷമലിനീകരണമുണ്ടാക്കുന്ന വാഹനങ്ങള്‍ക്കെതിരേ കര്‍ശന നിയമനടപടികള് സ്വീകരിക്കണമെന്നാണ് ട്രൈബ്യൂണല് നിര്‍ദേശം. ഇതിന്റെ അടിസ്ഥാനത്തില് ഓപ്പറേഷന് ഹരിത ബോധവത്കരണം എന്നപേരിലാണ് മോട്ടോര്‍വാഹനവകുപ്പ് ഏപ്രില് മുപ്പതുവരെ തുടരുന്ന കര്‍ശനപരിശോധന ആരംഭിച്ചത്.\nമേയ് മുതല് എല്ലാ രണ്ടാമത്തെ ആഴ്ചകളിലും ഈ പരിശോധന സംസ്ഥാനത്ത് തുടരും. എല്ലാ വാഹനങ്ങളിലും, സര്‍ക്കാര് അംഗീകരിച്ച കേന്ദ്രങ്ങളില് പരിശോധിച്ച പുകസര്‍ട്ടിഫിക്കറ്റ് നിര്‍ബന്ധമായും ഉണ്ടാകണമെന്നാണ് മോട്ടോര്‍വാഹന വകുപ്പ് ആവശ്യപ്പെട്ടിട്ടുള്ളത്.\nമോട്ടോര്‍വാഹനചട്ടം ലംഘിക്കപ്പെട്ടാല് ആദ്യതവണ 2000 രൂപ പിഴയോ മൂന്നുമാസം തടവോ ഇത് രണ്ടുംകൂടിയോ ശിക്ഷിക്കാം. ഇതിനൊപ്പം മൂന്നുമാസംവരെ ലൈസന്‍സിന് അയോഗ്യതയും വരാം. കുറ്റം ആവര്‍ത്തിച്ചാല് പതിനായിരം രൂപ പിഴയോ ആറ് മാസം തടവോ രണ്ടുംകൂടിയോ ലഭിക്കാം.\nContent Highlights: Motor Vehicle Department Starts Vehicle Pollution Certificate Checking


ദുബായില് ഡ്രൈവറില്ലാ ടാക്‌സി പരീക്ഷണ ഓട്ടം തുടങ്ങി\n17 Oct 2018 12:01 PM GMT\nഇനി മുതല് ടാക്‌സി ബുക്ക് ചെയ്ത് കഴിയുമ്പോള് ഡ്രൈവറില്ലെന്ന് പറഞ്ഞ് മാറി പോകേണ്ട കാര്യമില്ല.ദുബായില് ഡ്രൈവറില്ലാ ടാക്‌സികള് സര്‍വ്വീസ് നിരത്തിലിറങ്ങി തുടങ്ങി. ആദ്യ ഘട്ടത്തില് മൂന്നു മാസത്തെ പരീക്ഷണ സര്‍വീസിലാണ് ടാക്‌സികള് ഇപ്പോള്. ദുബൈ എക്‌സിബിഷന് സെന്ററില് ആരംഭിച്ച 38-ാമത് ജിടെക്‌സ് സാങ്കേതിക വാരത്തിലാണ് സ്വയം നിയന്ത്രിത ടാക്‌സികള് ആര്.ടി.എ നിരത്തിലിറക്കിയത്.\nദുബായ് സിലിക്കണ് ഒയാസിസിന്റെയും ഡി.ജി. വേള്‍ഡിന്റെയും സഹകരണത്തോടെയാണ് ഡ്രൈവറില്ലാ ടാക്‌സി രൂപകല്‍പന ചെയ്തത്. ഏറ്റവുംമികച്ച സുരക്ഷാ ക്രമീകരണങ്ങളാണ് ടാക്‌സിയില് ഒരുക്കിയിരിക്കുന്നത്. വാഹനം നിയന്ത്രിക്കാനും, അപകടം ഒഴിവാക്കാനും, റോഡ് കാണാനും, ഗതാഗത തടസ്സം മനസിലാക്കാനും സഹായിക്കുന്ന സെന്‍സറുകളും ക്യാമറകളും ഘടിപ്പിച്ചിട്ടുണ്ട്. ദുബായ് മെട്രോ, ദുബായ് ട്രാം തുടങ്ങിയ സ്വയം നിയന്ത്രിത വാഹനങ്ങളുടെ പട്ടികയിലേക്ക് ഡ്രൈവറില്ലാ ടാക്‌സി കൂടിയെത്തുന്നത് പൊതുഗതാഗതം ഏകോപിപ്പിക്കാനുള്ള ശ്രമങ്ങളുടെ ഭാഗമായാണ്.\nദുബായ് സിലിക്കണ് ഒയാസിസിലായിരിക്കും ടാക്‌സികള് സര്‍വ്വീസ് നടത്തുക. പരീക്ഷണ സര്‍വ്വീസിലെ പ്രവര്‍ത്തനം വിലയിരുത്തി നഗരത്തിലെ മറ്റിടങ്ങളിലേക്കും പിന്നീട് സര്‍വ്വീസ് വ്യാപിപ്പിക്കും. ബാറ്ററിയില് പ്രവര്‍ത്തിക്കുന്ന കാറില് നാല് ഭാഗങ്ങളിലായി ഘടിപ്പിച്ചിരിക്കുന്ന സെന്‍സറുകളും മുന്നിലും പിന്നിലും കാറിനുള്ളിലും ക്യാമറകളും ഘടിപ്പിച്ചിരിക്കും. എല്ലാ ദിശയിലും 400 മീറ്റര് വരെയുള്ള ചുറ്റുപാട് അപഗ്രഥിച്ച് സ്വയം നിയന്ത്രിക്കാനുള്ള സംവിധാനം കാറിലൊരുക്കിയിട്ടുണ്ട്. പരീക്ഷണ ഘട്ടമായതിനാല് തല്‍ക്കാലം ഡ്രൈവിംഗ് സീറ്റില് ആളുണ്ടാകും. എന്തെങ്കിലും കാരണവശാല് കാറിന്റെ നിയന്ത്രണം ഏറ്റെടുക്കേണ്ടിവന്നാല് വാഹനം നിയന്ത്രിക്കാനാണിത്.\nക്ഷണിക്കപ്പെട്ടവര്‍ക്ക് മാത്രമായിരിക്കും ഇപ്പോള് യാത്ര ചെയ്യാന് അവസരം. മാധ്യമങ്ങള്‍ക്കായും പ്രത്യേകം യാത്ര നടത്തും. 2030 ആവുമ്പോഴേക്കും ദുബൈയിലെ 25 ശതമാനം വാഹനങ്ങളും ഡ്രൈവറില്ലാതെ സഞ്ചരിക്കുന്നവയാക്കാനാണ് സര്‍ക്കാര് ലക്ഷ്യം.\nDriver-less-cars dubai GCCNations GulfNews


16 കാരിയെ ലൈംഗീകമായി പീഡിപ്പിച്ച കേസില് വയോധികനടക്കം രണ്ടുപേര് കൂടി പിടിയിൽ\nHomeകേരളം16 കാരിയെ ലൈംഗീകമായി പീഡിപ്പിച്ച കേസില് വയോധികനടക്കം രണ്ടുപേര് കൂടി പിടിയിൽ\nനീലേശ്വരം: 16 കാരിയെ ലൈംഗീകമായി പീഡിപ്പിച്ച കേസില് വയോധികനടക്കം രണ്ടുപേര് കൂടി അറസ്റ്റിലായി. കാഞ്ഞങ്ങാട് സൗത്തിലെ ഷരീഫ് (45), തൈക്കടപ്പുറത്തെ അഹ്മദ് (65) എന്നിവരെയാണ് നീലേശ്വരം സിഐ പിആര് മനോജിന്‍റെ നേതൃത്വത്തിലുള്ള പോലീസ് സംഘം അറസ്റ്റുചെയ്തത്. ഇതോടെ കേസില് അറസ്റ്റിലായവരുടെ എണ്ണം ആറായി.[www.malabarflash.com]\n16 കാരിയെ കര്‍ണാടകയിലെ മടിക്കേരിയില് കൊണ്ട് പോയി പീഡിപ്പിച്ചുവെന്നാണ് ഇവര്‍ക്കെതിരേയുള്ള മൊഴി. നിലവില് ആറു കേസുകളാണ് രജിസ്റ്റര് ചെയ്തിരിക്കുന്നത്. ഇനി ഒരാളെ കൂടി പിടികൂടാനുണ്ട്.\nനിരന്തരമായ പീഡനത്തെ തുടര്‍ന്ന് പെണ്‍കുട്ടി ഗര്‍ഭിണിയായതോടെയാണ് വിവരം പുറത്തറിഞ്ഞത്. തുടര്‍ന്ന് അമ്മാമന്മാര് നല്‍കിയ പരാതിയിലാണ് പിതാവ് ഉള്‍പ്പടെയുള്ളവരെ അറസ്റ്റ് ചെയ്തത്.\nനേരത്തെ പിതാവും 17 കാരനും അടക്കം നാലു പേരെ പോലീസ് അറസ്റ്റുചെയ്തിരുന്നു. ഞാണിക്കടവിലെ റിയാസ്, മുഹമ്മദലി, തെക്കടപ്പുറത്തെ ഇജാസ് എന്നിവരും കുട്ടിയുടെ പിതാവും റിമാന്‍ഡില് കഴിയുകയാണ്. ഷരീഫിനെയും അഹ് മദിനെയും വിശദമായി ചോദ്യം ചെയ്ത ശേഷം വൈകിട്ടോടെ കോടതിയില് ഹാജരാക്കി\nഷരീഫും അഹ് മദും പെണ്‍കുട്ടിയെ മടിക്കേരിയില് വച്ചാണ് ലൈംഗികപീഡനത്തിനിരയാക്കിയതെന്ന് പോലീസ് പറഞ്ഞു. നിലവില് കേസില് മൊത്തം ഏഴുപ്രതികളാണുള്ളത്. പോക്‌സോ അടക്കം നിരവധി കേസുകളില് പ്രതിയായ ഞാണിക്കടവിലെ ക്വിന്‍റല് മുഹമ്മദിനെയാണ് ഇനി അറസ്റ്റിലാകാനുള്ളത്. ക്വിന്റല് മുഹമ്മദിനെ പിടികൂടാന് പോലീസ് അന്വേഷണം ഊര്‍ജ്ജിതമാക്കിയിട്ടുണ്ട്. ക്വിന്‍റല് മുഹമ്മദും പെണ്‍കുട്ടിയെ മടിക്കേരിയിലാണ് പീഡിപ്പിച്ചതെന്ന് അന്വേഷണത്തില് വ്യക്തമായിട്ടുണ്ട്.\nഅതേസമയം പെണ്‍കുട്ടിയെ പീഡിപ്പിക്കാന് മാതാവ് ഒത്താശ നല്‍കിയോ എന്നതുസംബന്ധിച്ച് പോലീസ് അന്വേഷണം പുരോഗമിക്കുകയാണ്. പെണ്‍കുട്ടിയെ ഗര്‍ഭഛിദ്രത്തിന് വിധേയയാക്കിയ കാഞ്ഞങ്ങാട്ടെ വനിതാ ഡോക്ടര്‍ക്കെതിരെയും അന്വേഷണം നടക്കുന്നുണ്ട്. ഇരുവരെയും പോലീസ് ചോദ്യം ചെയ്‌തെങ്കിലും പ്രതി ചേര്‍ത്തിട്ടില്ല. കൂടുതല് തെളിവുകള് ലഭിച്ചാലേ ഇവരെ പ്രതികളാക്കുന്ന കാര്യം പരിഗണിക്കാനാകൂവെന്നാണ് പോലീസ്.\nArrested Kanhangad Kasaragod neleswaram News pocso-case rape കാസര്‍കോട് കേരളം


യുപി തദ്ദേശ തെരഞ്ഞെടുപ്പില് യോഗിയുടെ വാര്‍ഡില് വിജയിച്ചത് മുസ്‌ലിം സ്വതന്ത്ര: ബാലറ്റ് പേപ്പറുകള് ഉപയോഗിച്ച ഇടങ്ങളിലെല്ലാം ബിജെപിക്ക് കനത്ത തിരിച്ചടി - ഇ വാർത്ത | evartha\nയുപി തദ്ദേശ തെരഞ്ഞെടുപ്പില് യോഗിയുടെ വാര്‍ഡില് വിജയിച്ചത് മുസ്‌ലിം സ്വതന്ത്ര: ബാലറ്റ് പേപ്പറുകള് ഉപയോഗിച്ച ഇടങ്ങളിലെല്ലാം ബിജെപിക്ക് കനത്ത തിരിച്ചടി\nഉത്തര്‍പ്രദേശിലെ തദ്ദേശ സ്വയംഭരണ തെരഞ്ഞെടുപ്പില് മേയര് സ്ഥാനങ്ങളിലേക്ക് മികച്ച മുന്നേറ്റം നടത്തിയെങ്കിലും ബിജെപിക്ക് ഗ്രാമപ്രദേശങ്ങളില് തിരിച്ചടിയേറ്റതായാണ് കണക്കുകള്. മുന്‍സിപ്പാലിറ്റി, പഞ്ചായത്ത് തിരഞ്ഞെടുപ്പുകളില് എസ് പിയും ബിഎസ് പിയും നേട്ടമുണ്ടാക്കിയപ്പോള് ബിജെപിയുടെ ഒട്ടുമിക്ക സ്ഥാനാര്‍ത്ഥികളും പരാജയപ്പെട്ടു.\nവോട്ടിങ് യന്ത്രങ്ങള്‍ക്ക് പകരം ബാലറ്റ് പേപ്പറുകള് ഉപയോഗിച്ച് വോട്ടെടുപ്പ് നടത്തിയ ഇടങ്ങളിലാണ് മുഖ്യമായും തിരിച്ചടിയേറ്റത്. വോട്ടിങ് യന്ത്രത്തില് കൃത്രിമം കാട്ടിയാണ് ബിജെപി അധികാരം പിടിക്കുന്നതെന്ന തങ്ങളുടെ വാദം ശരിവെക്കുന്നതാണ് ഇതെന്ന് പ്രതിപക്ഷ പാര്‍ട്ടികള് ആരോപിക്കുന്നു.\n11944 വാര്‍ഡുകളിലേക്ക് സ്ഥാനാര്‍ത്ഥികളെ നിര്‍ത്തിയ ബിജെപിയുടെ 9812 സ്ഥാനാര്‍ത്ഥികളും പരാജയപ്പെട്ടതായാണ് പ്രതിപക്ഷം പുറത്തുവിടുന്ന കണക്കുകള് സൂചിപ്പിക്കുന്നത്. 245 പഞ്ചായത്തുകളിലേക്ക് നടന്ന തിരഞ്ഞെടുപ്പില് 100 ഇടത്ത് മാത്രമാണ് ബിജെപിക്ക് വിജയിക്കാനായത്.\nലോക്‌സഭ തിരഞ്ഞെടുപ്പില് 80 ല് 73 സീറ്റ് നേടിയ ബിജെപി 325 സീറ്റു നേടി നിയമസഭ തിരഞ്ഞെടുപ്പില് വിജയിച്ചത്. എന്നാല് അധികാരത്തിലേറി ഒരു വര്‍ഷത്തിനകം നടന്ന ത്രിതല തിരഞ്ഞെടുപ്പില് നേട്ടം ആ നേട്ടം ബിജെപിക്ക് കൈവരിക്കാനായില്ല. വോട്ടിങ് യന്ത്രങ്ങള് ഉപയോഗിച്ചിടങ്ങളില് 46 ശതമാനത്തിലേറെ വോട്ടുകള് ബിജെപി സ്വന്തമാക്കിയപ്പോള് ബാലറ്റ് പേപ്പര് ഉപയോഗിച്ച് തിരഞ്ഞെടുപ്പ് നടന്ന പ്രദേശങ്ങളില് വെറും 15 ശതമാനത്തിനടുത്ത് മാത്രമാണ് ബിജെപിക്ക് അനുകൂലമായി ലഭിച്ചത്. ഇത് തന്നെ വോട്ടിങ് യന്ത്രത്തിലെ ക്രമക്കേടുണ്ടെന്നതിന്റെ തെളിവാണെന്ന് എസ്പിയും ബിഎസ്പിയും ചൂണ്ടിക്കാട്ടുന്നു.\nഅതേസമയം തദ്ദേശ തെരഞ്ഞെടുപ്പില് മുഖ്യമന്ത്രി യോഗി ആദിത്യനാഥിന് വോട്ടുള്ള ഗൊരഖ്പൂരിലെ 68ആം വാര്‍ഡില് സ്വതന്ത്ര സ്ഥാനാര്‍ഥിയായി മത്സരിച്ച മുസ്‌ലിം വനിത വിജയിച്ചു. 68കാരിയായ നദീറ ഖാത്തൂണ് ആണ് വിജയിച്ചത്. യോഗിയുടെ അയല്‍വാസിയാണ് നദീറ.\n483 വോട്ടിനാണ് നദീറ ബിജെപി സ്ഥാനാര്‍ഥിയായ മായ ത്രിപാഠിയെ തോല്‍പിച്ചത്. 2006ലും 2012ലും ബിജെപിയാണ് ഈ വാര്‍ഡില് വിജയിച്ചത്. 2012ല് നദീറയുടെ മകന് ഈ വാര്‍ഡില് മത്സരിച്ചു പരാജയപ്പെട്ടിരുന്നു. യോഗി ആദിത്യനാഥ് മുഖ്യ പുരോഹിതനായ ഗോരഖ്‌നാഥ് ക്ഷേത്രം ഇവിടെയാണുള്ളത്. 1998 മുതല് അഞ്ച് തവണ യോഗി ആദിത്യനാഥ് എംപിയായി തെരഞ്ഞെടുക്കപ്പെട്ടതും ഗൊരഖ്പൂരില് നിന്നാണ്.\nതന്റെ വാര്‍ഡില് 100 ശതമാനം സാക്ഷരത കൈവരിക്കുക എന്നതാണ് ആദ്യ ലക്ഷ്യമെന്ന് നദീറ പറഞ്ഞു. വികസനമില്ലായ്മ, മാലിന്യപ്രശ്‌നം, തകര്‍ന്ന റോഡുകള് എന്നിവയെല്ലാമാണ് ബിജെപിയുടെ പരാജയത്തിന് കാരണമെന്ന് നദീറയുടെ മകന് വിലയിരുത്തി.


ആ പാട്ട് കേട്ടവരൊക്കെ ചോദിച്ചു; ആരാണിവർ? ലത മങ്കേഷ്കറെ പോലും അത്ഭുതപ്പെടുത്തുന്ന ഈ ഗായിക | Platform Singer Singing Viral Video\nAug 2, 2019, 07:02 PM IST\nലതാമങ്കേഷ്കറുടെ ക്ലാസിക് ഹിറ്റുകളിലൊന്നായ ‘ഏക് പ്യാർ കാ നഗ്മാ ഹേ’ എന്ന ഗാനം അത്ര മനേഹരമായി തീര്‍ത്തും ആയാസരഹിതമായാണ് അവര് ആലപിക്കുന്നത്.\n'ഏക് പ്യാര് കാ നഗ്മാ ഹേ....'പശ്ചിമ ബംഗാളിലെ രണാഘട്ട് സ്റ്റേഷന്‍റെ പ്ലാറ്റ്ഫോമിലിരുന്നു ആ സ്ത്രീ പാടുകയാണ്. കേട്ടു നില‍്‍ക്കുന്ന ആര്‍ക്കും അത് അവര് തന്നെ പാടുന്നതാണെന്ന് വിശ്വസിക്കാന് പോലും പ്രയാസം തോന്നിപ്പിക്കുന്ന ശബ്ദ മാധുര്യത്തോടെ, ശ്രുതിശുദ്ധിയോടെ.\nകുറച്ചു ദിവസങ്ങളായി സോഷ്യല് മീഡിയ ഈ ഗായികയുടെ പാട്ട് കേട്ട് ലയിച്ചിരിക്കുകയാണ്. ഷോറിൽ മുകേഷിനൊപ്പം ലതാമങ്കേഷ്കർ പാടി ഹിറ്റാക്കിയ നിത്യഹരിതഗാനങ്ങളിൽ ഒന്നായ ‘ഏക് പ്യാർ കാ നഗ്മാ ഹേ’ അത്ര ആയാസരഹിതമായാണ് അവർ ആലപിക്കുന്നത്.\nറെയില്‍വേ പ്ലാറ്റ് ഫോമിലിരുന്നാണ് ഇവര് പാടുന്നത്, ഇടക്കിടെ ട്രെയിനിന്‍റെ ശബ്ദവും വീഡിയോയില് കടന്നു വരുന്നുണ്ട്. പാടുന്നത് ആരാണെന്ന് ഇതുവരെ വ്യക്തമായിട്ടില്ല. ട്രെയിനില് പാട്ട് പാടി ഉപജീവനം കഴിക്കുന്ന ആളാകാം എന്നു മാത്രമാണ് കരുതുന്നത്. എന്തായാലും ആത്മാവില് തൊട്ട് അവര് പാടുമ്പോള് കേള്‍ക്കുന്നവര് പറയും; ഇത് ദൈവികമായ ആലാപനം തന്നെ.\nContent Highlights : Platform Singer Old Lady Singing Viral Video Ek pyar ka nagma hai Hindi Hit Song


വെർണറിന് പകരക്കാരൻ ആകാൻ അലക്സാണ്ടർ ലെപ്സിഗിൽ | Fanport | Transfer News Malayalam\nHome Football Transfer വെർണറിന് പകരക്കാരൻ ആകാൻ അലക്സാണ്ടർ ലെപ്സിഗിൽ\nജർമ്മൻ ക്ലബായ ലെപ്സിഗ് പുതിയ സ്ട്രൈക്കറെ ടീമിൽ എത്തിച്ചു. നോർവീജിയൻ സ്ട്രൈക്കറായ അലക്സാണ്ടർ സൊർലോത് ആണ് ലെപ്സിഗിൽ എത്തിയത്. ഇംഗ്ലീഷ് പ്രീമിയർ ലീഗ് ക്ലബായ ക്രിസ്റ്റൽ പാലസിന്റെ താരമായിരുന്നു സൊർലോത്. എന്നാൽ സൊർലോതിന്റെ മികവ് കണ്ടത് അവസാന സീസണിൽ തുർക്കിഷ് ലീഗിലായിരുന്നു. ലോൺ അടിസ്ഥാനത്തിൽ തുർക്കിഷ് ക്ലബായ ട്രാബ്സോൺസ്പ്പോറിന് കളിച്ച സൊർലോത് അവിടെ 44 മത്സരങ്ങളിൽ നിന്ന് 33 ഗോളുകൾ നേടിയിരുന്നു.\nക്രിസ്റ്റൽ പാലസിൽ താരത്തിന് തിളങ്ങാൻ ആവാത്തത് കൊണ്ട് പാലസ് അവസാന രണ്ട് വർഷങ്ങളിലും അലക്സാണ്ടറിനെ ലോണിൽ അയക്കുക ആയിരുന്നു ചെയ്ത്ത്. ഇപ്പോൾ 15 മില്യണോളം നൽകിയാണ് ലെപ്സിഗ് താരത്തെ സ്വന്തമാക്കുന്നത്. അഞ്ചു വർഷത്തെ കരാർ താരം ലെപ്സിഗിൽ ഒപ്പുവെക്കും. ക്ലബ് വിട്ട ടിമോ വെർണറിന് പകരക്കാരൻ അലക്സാണ്ടറിനാകും എന്നാണ് ക്ലബ് പ്രതീക്ഷിക്കുന്നത്.\nPrevious articleസുദേവയെ ഐ ലീഗിൽ പരിശീലിപ്പിക്കാൻ വേണ്ടി ഭൂട്ടാൻ പരിശീലകൻ\nNext articleനോ ബോളുകൾ എറിഞ്ഞത് തിരിച്ചടിയായെന്ന് മഹേന്ദ്ര സിംഗ് ധോണി


ഫ്‌ളക്‌സ് ബോര്‍ഡുകള് വച്ചാല് ഇനി ക്രിമിനല് കേസ്; ഡിജിപി ഉത്തരവ് പുറപ്പെടുവിച്ചു; നടപടി കോടതി നിര്‍ദേശത്തെ തുടര്‍ന്ന് - BIGNEWSLIVE | Latest Malayalam News\nകൊച്ചി: ഫ്‌ളക്‌സ് ബോര്‍ഡുകള് സ്ഥാപിക്കുന്നവര്‍ക്കെതിരെ ക്രിമിനല് കേസെടുക്കണമെന്ന് വ്യക്തമാക്കി എല്ലാ പോലീസ് സ്റ്റേഷനുകളിലേക്കും ഡിജിപി സര്‍ക്കുലര് അയച്ചെന്നു സര്‍ക്കാര് ഹൈക്കോടതിയില്. അനധികൃത ഫ്‌ളക്‌സ് ബോര്‍ഡുകളും കൊടിതോരണങ്ങളും സ്ഥാപിക്കുന്നതിനെതിരേ കോടതി സ്വമേധയാ പരിഗണിക്കുന്ന ഹര്‍ജി പരിഗണിക്കവെയാണ് സര്‍ക്കാര് ഇക്കാര്യമറിയിച്ചത്.\nഫ്‌ളക്‌സ് ബോര്‍ഡുകള് മാറ്റണമെന്നു റോഡ് സുരക്ഷാ അതോറിറ്റി ഉത്തരവിറക്കിയെന്നും സര്‍ക്കാര് അറിയിച്ചു. യാത്രക്കാരുടെ ശ്രദ്ധയാകര്‍ഷിക്കുന്നതും, ഫുട്പാത്തുകള് കൈയടക്കിയുള്ളതുമായ ഫ്‌ളക്‌സുകളും ഇതില് ഉള്‍പ്പെടുന്നു.\nഅനധികൃത ബോര്‍ഡും ബാനറുകളും സ്ഥാപിക്കുന്നവര്‍ക്കെതിരേ ക്രിമിനല് കേസെടുക്കണം. വീഴ്ച വരുത്തുന്ന പോലീസ് ഉദ്യോഗസ്ഥര്‍ക്കെതിരേ നടപടിയെടുക്കണമെന്നും വ്യക്തമാക്കി ഡിജിപി സര്‍ക്കുലര് ഇറക്കണമെന്നു ഹര്‍ജി പരിഗണിക്കവെ നേരത്തെ ജസ്റ്റീസ് ദേവന് രാമചന്ദ്രന് നിര്‍ദേശിച്ചിരുന്നു. ഇത് പ്രകാരണാണ് പോലീസ് നടപടി.\nകൂടാതെ പൊതുസ്ഥലത്തെ അനധികൃത ബോര്‍ഡുകളും കൊടി തോരണങ്ങളും 15 ദിവസത്തിനുള്ളില് മാറ്റാന് നിര്‍ദേശിക്കണം. ഇതില് വീഴ്ച വരുത്തിയാല് സ്ഥാപിച്ച വ്യക്തികള്‍ക്കെതിരേ ശിക്ഷാനടപടി സ്വീകരിക്കണമെന്നും ഹൈക്കോടതി ഉത്തരവിട്ടു. പൊതുസ്ഥലത്ത് അനധികൃതമായി കൊടിതോരണങ്ങളും ബോര്‍ഡുകളും സ്ഥാപിക്കുന്നത് കൈയേറ്റമാണെന്നു വിലയിരുത്തി നടപടിയെടുക്കാന് കഴിയും. ഒരു ലക്ഷം രൂപ വരെ പിഴയും അഞ്ചു വര്‍ഷം വരെ തടവും ലഭിക്കാവുന്ന കുറ്റമാണിതെന്നും ഹൈക്കോടതി ചൂണ്ടിക്കാട്ടിയിരുന്നു.


സിംഗപ്പൂരില് നിന്ന് മുഴങ്ങിയ സാമ്രാജ്യത്വ സ്തുതിഗീതങ്ങളില് കിം അലിഞ്ഞുപോയിട്ടില്ല. ട്രംപിന്റെ തന്ത്രങ്ങളെയും കുതന്ത്രങ്ങളെയും തിരിച്ചറിയാനും ശരവേഗത്തില് മുതലാളിത്തത്തെ മനസിലാക്കി നിലപാടുകള് പുതുക്കാനും കഴിയുന്നു എന്നിടത്താണ് ട്രംപിന് കിമ്മിനെ പുകഴ്‌ത്തേണ്ടി വരുന്നത്. അതിനാലാണ് ഇന്നലെവരെ താന് പറഞ്ഞതൊന്നുമല്ല കിം ജോങ് ഉന് എന്ന് ട്രംപിന് തിരുത്തി പറയേണ്ടി വന്നത്.\nകിം ജോങ് ഉന്നിനെ നിരന്തരം പഴിച്ച നാവുകൊണ്ട് പുകഴ്ത്തിപ്പിച്ച രാഷ്ട്രതന്ത്രജ്ഞതയാണ് മുപ്പത്തിനാലിന്റെ ചെറുപ്പത്തില് നിന്നുണ്ടായത്. കിമ്മിന് മുന്നില് എഴുപത്തൊന്നുകാരനായ അമേരിക്കന് പ്രസിഡന്റ് ഡൊണാള്‍ഡ് ട്രംപ് മുട്ടുകുത്തി എന്ന് തന്നെ പറയാം. സി ഐ എ അടക്കമുള്ള അമേരിക്കന് ഏജന്‍സികളുടെ നേതൃത്വത്തില് ലോകമാകെ കിം ജോങ് ഉന്നിനെ ഭീകരനും നിഷ്ഠൂരനും വെളിവില്ലാത്തവനുമാക്കാനുള്ള നുണ പ്രചരണങ്ങള് നിരന്തരം നടത്തിയിരുന്നു. ഇന്നലെ സിംഗപ്പൂരില് വെച്ച് അമേരിക്കന് പ്രസിഡന്റ് ട്രംപ് അത്തരം പ്രചരണങ്ങള് കൂടി തല്‍ക്കാലികമായി നിര്‍ത്തിവെച്ചിരിക്കുന്നു. ഇന്നലെ മുതല് കിമ്മിനെ കുറിച്ച് പുകഴ്ത്താന് ട്രംപിന്റെ നാവ് നിര്‍ബന്ധിതമായിരിക്കുന്നു. ആ ചരിത്രഘട്ടം ഇന്നലെവരെ അമേരിക്കയും കോര്‍പ്പറേറ്റ് മാധ്യമങ്ങളും പറഞ്ഞതൊന്നുമല്ല കിമ്മെന്ന് ലോകത്തിന് ബോധ്യപ്പെടുത്തി കൊടുക്കുന്നു.\nഉത്തരകൊറിയന് ഭരണാധികാരി കിം ജോങ് ഉന് വര്‍ത്തമാനകാല ലോകം കണ്ട ഏറ്റവും പ്രായോഗികവാദിയായ രാഷ്ട്രനേതാവായി മാറിയിരിക്കുകയാണ്. പതിറ്റാണ്ടുകളായി ശത്രുതയില് കഴിയുന്ന ദക്ഷിണകൊറിയക്കാരില്‍വരെ മതിപ്പുളവാക്കുന്ന നയതന്ത്രപാതയിലൂടെ കിം സഞ്ചരിക്കുന്നത് ലോകം വിസ്മയത്തോടെയാണ് കാണുന്നത്. നേരത്തേ, നിശ്ചയിച്ച ഉച്ചകോടി നടക്കാനിടയില്ലെന്ന് ട്രംപ് പ്രഖ്യപിച്ചപ്പോള് കിം പ്രകോപിതനായില്ല. തന്റെ വിശ്വസ്തനായ മുന് ചാരത്തലവന് കിം യോങ് ചോലിനെ യു എസിലേക്ക് അയച്ച് കാര്യങ്ങള് പരുവപ്പെടുത്താന് ശ്രമിച്ച തന്ത്രജ്ഞനായി നില്‍ക്കുകയാണ് ചെയ്തത്. ഉച്ചകോടിക്കായി കിം കാലുപിടിച്ചു കെഞ്ചിയെന്ന് ട്രംപിന്റെ അഭിഭാഷകന് ജൂലിയാനി അധിക്ഷേപിച്ചപ്പോള് പോലും കിമ്മിന്റെ മുഖത്ത് നിന്ന് ചിരി മാഞ്ഞില്ല. ഒരു മറുപടിയും പറഞ്ഞില്ല. കാത്തിരിക്കുകയായിരുന്നു കിം. തന്റെ ദിവസത്തിനായി. ആ ദിവസമായിരുന്നു സിംഗപ്പൂരില് പുലര്‍ന്നത്. ഏറ്റവും പ്രായോഗികവാദിയായ രാഷ്ട്രത്തലവനാണ് താനെന്ന് തെളിയിക്കുംവിധം അമേരിക്കയെ സിംഗപ്പൂരിലെ വട്ടമേശക്കപ്പുറമെത്തിക്കാന് കിമ്മിന് സാധിച്ചു.\nപട്ടിണിയില്‍നിന്നും ദാരിദ്ര്യത്തില്‍നിന്നും തന്റെ ജനതയെ കരകയറ്റാനുള്ള അവസാന അവസരം കളഞ്ഞുകുളിക്കാനുള്ള അവിവേകം ആ ഭരണത്തലവന് കാണിച്ചില്ലെന്ന് ഉത്തരകൊറിയന് ജനതയ്ക്ക് അറിയാം. അതൊരു വര്‍ഗതാല്‍പ്പര്യത്തിന്റെ പ്രകാശനം കൂടിയാണ്. അവിടെയാണ് കിം ജോങ് ഉന് വേറിട്ടുനില്‍ക്കുന്നത്. കിമ്മിന്റെ രാഷ്ട്രീയ നയതന്ത്രജ്ഞതയെ അപ്രസക്തമാക്കും വിധത്തിലുള്ള വ്യാപകമായ നുണപ്രചരണം നടത്തിയ സാമ്രാജ്യത്വ ശക്തികള് അദ്ദേഹത്തിന്റെ ബുദ്ധിപൂര്‍വ്വമുള്ള നീക്കങ്ങളെ പ്രതിരോധിക്കാന് മറന്നുനില്‍ക്കുകയായിരുന്നു. കാരണം ആ നീക്കങ്ങള് പ്രകോപനത്തിന്റെ ഭാഷയിലുള്ളവയായിരുന്നില്ല. എന്നാല്, വേണ്ട സമയങ്ങളില് കണ്ണുരുട്ടാനും കിം മടിച്ചുനിന്നില്ല. അത് ബുദ്ധികൂര്‍മതയുടെ പ്രയോഗശാസ്ത്രമായിരുന്നു.\nകൊറിയന് ഉപദ്വീപില് സമാധാനം കൊണ്ടുവരാനുള്ള ദക്ഷിണകൊറിയയുടെ ശ്രമത്തിന് അനുകൂലമായി പ്രതികരിച്ചുകൊണ്ടായിരുന്നു ഉന് തന്റെ രാഷ്ട്രീയ തന്ത്രജ്ഞതയ്ക്ക് തുടക്കം കുറിച്ചത്. ഏറെ വൈകിയില്ല ദക്ഷിണകൊറിയയില് നടന്ന ശൈത്യകാല ഒളിന്പിക്‌സിലേക്ക് കായിക താരങ്ങളെയും ഔദ്യോഗിക സംഘത്തെയും അയച്ച് പറഞ്ഞുകേള്‍ക്കുന്നതൊന്നുമല്ല കിം ജോങ് ഉന് എന്ന് തെളിയിച്ചു. ഇതിന് പിന്നാലെ ദക്ഷിണകൊറിയന് പ്രസിഡന്റ് മുന് ജേ ഇന്നുമായി നടത്തിയ കൂടിക്കാഴ്ചയില് അണുവായുധ നിരായുധീകരണത്തിന് തയ്യാറാണെന്നും കിം വ്യക്തമാക്കി. ഉത്തരകൊറിയയിലെ ആണവപരീക്ഷണങ്ങള് നിര്‍ത്തിവെക്കുമെന്നും അണുവായുധശാലകള് അടച്ചുപൂട്ടുമെന്നും കിം പ്രഖ്യാപിച്ചപ്പോഴും ലോകം അമ്പരപ്പോടെ നില്‍ക്കുക തന്നെയായിരുന്നു. വൈകാതെ യു എസ് പ്രസിഡന്റ് ഡൊണാള്‍ഡ് ട്രംപുമായി കൂടിക്കാഴ്ചയ്ക്ക് തയ്യാറാണെന്ന കമ്മിന്റെ പ്രഖ്യാപനവും വന്നു. സിംഗപ്പൂരില് നിശ്ചയിച്ച സമയത്തിലുമേറെ നേരം ട്രംപിനെ തന്നില് തളച്ചിടാന് കിമ്മിന് സാധിച്ചു.\nഉത്തരകൊറിയയും അമേരിക്കയും തമ്മില് അഞ്ച് മണിക്കൂര് നീണ്ട ഉച്ചകോടി സംഭാഷണത്തിനൊടുവിലാണ് സംയുക്ത കരാറില് ഒപ്പുവച്ചത്. പ്രധാനമായും നാല് കാര്യങ്ങളിലാണ് കരാര് ഊന്നുന്നത്. കൊറിയന് ഉപദ്വീപില് ശാശ്വതവും സുസ്ഥിരവുമായ സമാധാനം സ്ഥാപിക്കാനായി ഇരുരാജ്യങ്ങളും പ്രവര്‍ത്തിക്കുമെന്ന ഉറപ്പ് ഇതില് പ്രധാനമാണ്. അതിനായി ഉപദ്വീപിനെ ആണവമുക്തമാക്കാമെന്നുള്ള ഉറപ്പ് ഉത്തരകൊറിയ നല്‍കി. നേരത്തെ ദക്ഷിണകൊറിയന് പ്രസിഡന്റുമായി പാന്‍മുന്‍ജോമില് നടത്തിയ ചര്‍ച്ചയില് കിം അതിന് തയ്യാറാണെന്ന് പറഞ്ഞിരുന്നു.\nഅണുവായുധ നശീകരണമെന്ന ആവശ്യം സമ്പൂര്‍ണവും ഒരിക്കലും ഉപയോഗിക്കാന് പറ്റാത്തവിധത്തിലുള്ള തുടച്ചുമാറ്റലിനും അത് പരിശോധിച്ച് മനസിലാക്കാനുമുള്ള അമേരിക്കയുടെ ആവശ്യം ഉത്തരകൊറിയ അംഗീകരിച്ചതായി രണ്ട് രാജ്യങ്ങളുടെ വക്താക്കളും പറയുന്നില്ല. പരിശോധിച്ച് ബോധ്യപ്പെടും വിധം ആണവനിരായുധീകരണമെന്ന സൂചനമാത്രമാണ് ട്രംപ് വാര്‍ത്താസമ്മേളനത്തില് നല്‍കിയിട്ടുള്ളത്. ഇതിനര്‍ഥം ഘട്ടംഘട്ടമായിമാത്രമേ ആണവായുധങ്ങള് നശിപ്പിക്കൂ എന്നാണ്. ഉപരോധത്തിലുള്ള ഇളവ് അതിനനുസരിച്ച് മാത്രമാണെന്ന് അമേരിക്കയും വ്യക്തമാക്കി. ഒറ്റയടിക്ക് ആണവായുധങ്ങള് നശിപ്പിക്കണമെന്ന അമേരിക്കന് സമ്മര്‍ദത്തെ ചിരിച്ചുകൊണ്ടുതന്നെ മടക്കാന് കിമ്മിനായി. അതില് ട്രംപിന് അതൃപ്തിയുമുണ്ടായില്ല. ഉത്തരകൊറിയ അമേരിക്കയോട് ആവശ്യപ്പെടുന്നത് പ്രധാനമായും രണ്ട് കാര്യങ്ങളാണ്. ദക്ഷിണ കൊറിയയിലുള്ള അമേരിക്കന് സൈനികസാന്നിധ്യവും അവരുമായി ചേര്‍ന്നുള്ള അമേരിക്കയുടെ സൈനിക പരിശീലനവും നിര്‍ത്തിവയ്ക്കംന്നതാണ് അത്. ദക്ഷിണ കൊറിയയുമായി ചേര്‍ന്നുള്ള സംയുക്ത സൈനിക പരിശീലനം നിര്‍ത്തിവയ്ക്കാന് ധാരണയായതായി വാര്‍ത്താസമ്മേളനത്തില് ഡോണള്‍ഡ് ട്രംപ് വ്യക്തമാക്കി. ഉത്തര കൊറിയ ആണവശേഷി നേടിയതിനു പിന്നിലെ പ്രധാന കാരണവും ദക്ഷിണ കൊറിയയിലെ വര്‍ധിച്ച അമേരിക്കന് സൈനികസാന്നിധ്യവും മിസൈല്‍വേധ താഡ് സംവിധാനവുമാണ്. ഏറ്റവും അവസാനമായി കൊറിയന്‍യുദ്ധകാലത്ത് തടവിലാക്കപ്പെട്ടവരെയും യുദ്ധഘട്ടത്തില് നഷ്ടപ്പെട്ടവരെയുംകുറിച്ചുള്ള വിവരങ്ങള് കൈമാറാനും പരസ്പരം ധാരണയായിട്ടുണ്ട്.


ഭക്ഷ്യഭദ്രത ഉറപ്പാക്കണം | Editorial | Deshabhimani | Thursday Oct 20, 2016\nഅരനൂറ്റാണ്ടിലേറെയായി ലഭിച്ചുകൊണ്ടിരുന്ന റേഷന് സംസ്ഥാനത്തെ പകുതിയിലേറെ ജനങ്ങള്‍ക്ക് നഷ്ടപ്പെടുന്നത് അത്യന്തം ഗൌരവമുള്ള വിഷയമാണ്. ദേശീയ ഭക്ഷ്യഭദ്രതാ നിയമം നടപ്പാക്കുന്നതുമായി ബന്ധപ്പെട്ട നടപടിക്രമങ്ങളില് മുന് യുഡിഎഫ് സര്‍ക്കാര് കാണിച്ച അനാസ്ഥയുടെ ഫലമാണ് ജനങ്ങളുടെ തലയില് ഇടത്തീയായി പതിക്കുന്നത്. പരിഷ്കാരം നവംബര് ഒന്നുമുതല് കേരളത്തില് നടപ്പാക്കാന് യുദ്ധകാലാടിസ്ഥാനത്തില് സംസ്ഥാന പൊതുവിതരണവകുപ്പ് നടപടി ആരംഭിച്ചിട്ടുണ്ട്. നിയമം നടപ്പാക്കാന് എല്‍ഡിഎഫ് സര്‍ക്കാര് നടത്തുന്ന ആത്മാര്‍ഥമായ ശ്രമം അംഗീകരിച്ച് ആവശ്യമായ സാവകാശം നല്‍കാന് കേന്ദ്രസര്‍ക്കാര് തയ്യാറാകാത്തതാണ് ഇപ്പോഴത്തെ പ്രതിസന്ധിക്കു കാരണം. സബ്സിഡി നിരക്കില് ചില ഭക്ഷ്യധാന്യങ്ങള് എല്ലാവര്‍ക്കും ലഭ്യമാക്കുക എന്നതായിരുന്നു രാജ്യവ്യാപകമായി സാര്‍വത്രിക റേഷനിങ് നടപ്പാക്കുന്നതിലെ കാഴ്ചപ്പാട്. ഭക്ഷ്യക്ഷാമം, പൂഴ്ത്തിവയ്പ്, കരിഞ്ചന്ത തുടങ്ങിയ കെടുതികളെ ഫലപ്രദമായി നേരിടാനുള്ള ജനപക്ഷ നടപടിയായിരുന്നു റേഷനിങ്. ഇതിനായി ഉല്‍പ്പന്നങ്ങള് കര്‍ഷകരില്‍നിന്ന് നേരിട്ട് ശേഖരിച്ച് ന്യായവില നല്‍കാനുള്ള വിപുലമായ സംവിധാനങ്ങളും നിലവിലുണ്ടായിരുന്നു. ഫുഡ് കോര്‍പറേഷന് ഓഫ് ഇന്ത്യയുടെ ഗോഡൌണ് ശൃംഖലകള്‍വഴി ഭക്ഷ്യധാന്യങ്ങള് രാജ്യത്തെമ്പാടും ശേഖരിച്ച് വിതരണംചെയ്യുന്ന രീതി പതിറ്റാണ്ടുകളോളം ഫലപ്രദമായി തുടര്‍ന്നു.\nതൊണ്ണൂറുകളില് ഉദാരവല്‍ക്കരണ സാമ്പത്തികനയങ്ങളുടെ വരവോടെയാണ് പൊതുവിതരണ സബ്രദായത്തിന് വിള്ളല്‍വീണത്. ആഗോളവല്‍ക്കരണത്തിന്റെയും സ്വകാര്യവല്‍ക്കരണത്തിന്റെയും വക്താക്കളായ കോണ്‍ഗ്രസ് ഭരണം എല്ലാവിധ സബ്സിഡികളും നിര്‍ത്തലാക്കേണ്ടതാണെന്ന നിലപാടുകളിലേക്ക് ചുവടുമാറിയത് സ്വാഭാവികം. ഇതിന്റെ ഭാഗമായി റേഷന്‍വിഹിതം പടിപടിയായി വെട്ടിക്കുറച്ചു. റേഷന് ദാരിദ്രരേഖയ്ക്കു താഴേയുള്ളവര്‍ക്കു മാത്രം എന്നതായി ഭരണാധികാരികളുടെ നിലപാട്. ഇതിനെതിരെ ഉയര്‍ന്ന ശക്തമായ പ്രക്ഷോഭത്തിന്റെ തുടര്‍ച്ചയായാണ് ദാരിദ്യ്രരേഖയ്ക്കു മുകളിലുള്ളവര്‍ക്ക് കുറഞ്ഞ അളവിലും ചെറിയ സബ്സിഡിയിലും റേഷന് അവകാശം സംരക്ഷിക്കപ്പെട്ടത്. റേഷന്‍കാര്‍ഡ്തന്നെ ബിപിഎല്, എപിഎല് എന്നിങ്ങനെ രണ്ടുതരത്തിലാക്കി. നിലവില് ബിപിഎല് വിഭാഗത്തില് കാര്‍ഡ് ഒന്നിന് പ്രതിമാസം ഇരുപത്തഞ്ചും എപിഎല്ലിന്് പത്തും അന്ത്യോദയ അന്നയോജനയ്ക്ക് 35കിലോയും അരിയാണ് നല്‍കുന്നത്.\nഇടതുപക്ഷം പിന്തുണച്ച ഒന്നാം യുപിഎ സര്‍ക്കാരിന്റെ കാലത്താണ് രാജ്യത്താകമാനം ഭക്ഷ്യസുരക്ഷ ഉറപ്പാക്കുന്നതിനുള്ള നിയമനിര്‍മാണത്തിന് തുടക്കം കുറിച്ചത്. 2013ല് രണ്ടാം യുപിഎ സര്‍ക്കാര് നിയമം പാസാക്കി. ആവശ്യമായ മുന്നൊരുക്കങ്ങളോടെ നടപ്പാക്കിയാല് മാത്രമേ ഈ നിയമത്തിന്റെ ഗുണഫലം സാധാരണ ജനങ്ങള്‍ക്ക് ലഭിക്കുകയുള്ളൂ. സംസ്ഥാനത്ത് നിലവിലുള്ള 83.18 ലക്ഷം റേഷന്‍കാര്‍ഡ് ഉടമകളില് 14.80 ലക്ഷം ബിപിഎല്ലും 5.85 ലക്ഷം അന്ത്യോദയ അന്നയോജനയും 62.53 ലക്ഷം എപിഎല്ലുമാണ്. ഭക്ഷ്യഭദ്രതാ നിയമം നടപ്പാകുന്നതോടെ എപിഎല്, ബിപിഎല് റേഷന് കാര്‍ഡുകള്‍ക്കു പകരം മുന്‍ഗണന– മുന്‍ഗണന ഇതര കാര്‍ഡുകള് നിലവില്‍വരും. ഇതില് 1.79 കോടി ജനങ്ങള്‍ക്കാണ് പൊടുന്നനെ റേഷന് ആനുകൂല്യം നഷ്ടമാകുന്നത്. മുന്‍ഗണനാ വിഭാഗത്തില്‍പ്പെടുന്ന 1.54 കോടി ആളുകള്‍ക്കേ ഇനി റേഷന് ലഭിക്കൂ. ഈ വിഭാഗത്തിലെ ഓരോരുത്തര്‍ക്കും പ്രതിമാസം മൂന്നു രൂപ നിരക്കില് അരിയും രണ്ടു രൂപ നിരക്കില് ഗോതമ്പും അഞ്ചുകിലോ വീതമാണ് ലഭിക്കുക. നേരത്തെ കാര്‍ഡിന് 25 കിലോ ലഭിച്ച സ്ഥാനത്ത് അഞ്ചില്‍കുറവ് അംഗങ്ങളുള്ള കുടുംബങ്ങള്‍ക്ക് അരി കുറയും. അന്ത്യോദയ– അന്നയോജന വിഭാഗത്തില്‍പ്പെട്ടവര്‍ക്ക് കാര്‍ഡ് ഒന്നിന് 35 കിലോ അരി തുടര്‍ന്നും ലഭിക്കും.\nഭക്ഷ്യഭദ്രതാ നിയമത്തിന്റെ പ്രധാന സവിശേഷതയായ വാതില്‍പ്പടിവിതരണത്തിന് സിവില് സപ്ളൈസ് കോര്‍പറേഷന്‍വഴി റീട്ടെയില് ന്യായവിലക്കടകളില് റേഷന് നേരിട്ടെത്തിക്കുന്ന സംവിധാനം ഒരുക്കേണ്ടതുണ്ട്. ഇതിനായി ഗോഡൌണ് സൌകര്യവും ഗതാഗതസംവിധാനവും ഏര്‍പ്പെടുത്തണം. റേഷന് സംവിധാനത്തിലെ അഴിമതിയും ക്രമക്കേടുകളും പരിഹരിച്ച് സുതാര്യമാക്കുന്ന നിര്‍ദേശങ്ങളും പുതിയ നിയമത്തില് ഉള്‍പ്പെട്ടിട്ടുണ്ട്. കംപ്യൂട്ടര്‍വല്‍ക്കൃത വിതരണസംവിധാനത്തില് ധാന്യങ്ങളുമായി പോകുന്ന വാഹനങ്ങളുടെ നീക്കംവരെ രേഖപ്പെടുത്തും. റേഷന്‍കാര്‍ഡ് ഉടമകള്‍ക്ക് വിവരങ്ങള് ഓണ്‍ലൈന് സംവിധാനത്തിലൂടെയും ഫോണ്‍മെസേജുവഴിയും ലഭ്യമാക്കും. റേഷന്‍കടകള് കംപ്യൂട്ടര്‍വല്‍ക്കരിച്ച് ബയോമെട്രിക് സംവിധാനം വഴി റേഷന്‍കാര്‍ഡ് ഉടമകളുടെ വിരല് അടയാളം, കണ്ണിലെ കൃഷ്ണമണി എന്നിവ രേഖപ്പെടുത്തും. സൌജന്യങ്ങള് അനര്‍ഹര് തട്ടിയെടുക്കുന്നതും സബ്സിഡി സാധനങ്ങള് പൊതുമാര്‍ക്കറ്റില് മറിച്ചുവില്‍ക്കുന്നതും അടക്കമുള്ള തട്ടിപ്പുകളും തടയാന് സംവിധാനം ഏര്‍പ്പെടുത്തണം. ഇത്തരത്തിലുള്ള തയ്യാറെടുപ്പുകളൊന്നും മുന് യുഡിഎഫ് സര്‍ക്കാര് ചെയ്യാത്തതിനാലാണ്് കേന്ദ്രനിയമം നടപ്പാക്കുന്നതിന് താമസമുണ്ടായത്്. ഇതിന് ഏപ്രില്‍വരെ സാവകാശം അനുവദിക്കണമെന്ന ആവശ്യവുമായി മുഖ്യമന്ത്രി പിണറായി വിജയനും ഭക്ഷ്യമന്ത്രി പി തിലോത്തമനും ഡല്‍ഹിയിലെത്തി കേന്ദ്ര ഭക്ഷ്യമന്ത്രി രാംവിലാസ് പാസ്വാനെ കണ്ടെങ്കിലും പരിഗണിക്കപ്പെട്ടില്ല.\nകേരളത്തിന് നിലവില് ലഭിച്ചുകൊണ്ടിരുന്ന ഭക്ഷ്യധാന്യങ്ങളുടെ അളവ് നിയമം നടപ്പില്‍വരുമ്പോള് വന്‍തോതില് കുറവുവരും. കേന്ദ്രസര്‍ക്കാര് അനുവദിക്കുന്ന അഡ്ഹോക്ക് അലോട്ട്മെന്റ് നിര്‍ത്തിയതാണ് നിലവില് എപിഎല് വിഭാഗത്തിനുള്ള അരിവിതരണം തടസ്സപ്പെടുത്തിയത്. മാസം 30,000 ടണ് അരിയും ഗോതമ്പും അഡ്ഹോക്ക് വിഹിതമായി കേന്ദ്രം അനുവദിച്ചിരുന്നു. ഇതു നിലനിര്‍ത്തുക മാത്രമല്ല, വര്‍ധിപ്പിച്ചു നല്‍കുക കൂടി ചെയ്താലേ എപിഎല് വിഭാഗത്തിലുള്ളവര്‍ക്ക് റേഷന് നല്‍കാനുള്ള പദ്ധതിക്ക് സംസ്ഥാന സര്‍ക്കാരിന് രൂപം നല്‍കാന് സാധിക്കുകയുള്ളൂ. ഈ നിലയില് ഭക്ഷ്യഭദ്രതാ നിയമത്തിന്റെ പ്രയോജനം എല്ലാവര്‍ക്കും ലഭിക്കത്തക്കവിധം അനുഭാവപൂര്‍ണമായ സമീപനം കേന്ദ്രം സ്വീകരിക്കണം\nദേശീയ ഭക്ഷ്യഭദ്രതാ നിയമം